第一批疫苗喺2021年4月23號運抵，總共有26萬8600劑，申請程序喺5月2號開放注冊，接種程序喺5月5號由雪隆地區開始，凡18歲以上人士都符合資格接種，但係以先到先得嘅方式提供。第二批疫苗喺5月21號運抵，總共有55萬9200劑，申請程序喺5月23號開始開放注冊，接種程序擴大至吉隆坡、雪蘭莪、柔佛、沙撈越同檳城地區，以60歲以上人士優先提供接種。


科興疫苗應用列為國家免疫計劃嘅一部分，申請者需要通過MySejahtera手機應用程序登記接種疫苗後，等候通知前往全國疫苗接種中心接種。另一種係MyMedic@Region移動疫苗接種計劃，由馬來西亞衛生部、吉隆坡市政廳同聯邦直轄區基金會以及其他政府部門合作提供疫苗流動車為民眾接種，批發商同工會需要為員工嘅接種付費。


2021年7月16號，馬來西亞科學、工藝與革新部長凱里·嘉馬魯丁宣佈聯邦政府將科興疫苗喺全國免疫計劃嘅疫苗名單中移除，又表示已經接收嗮所有預訂咗嘅科興疫苗。只會供應已經接種首劑科興疫苗人士接種第二劑。


首批用嚟做加強劑嘅疫苗喺2021年10月9號運抵砂拉越，總共21萬600劑輝瑞疫苗。10月10號，砂拉越災難管理委員會宣佈，喺獲得馬來西亞藥物管制局 有條件批準後，砂拉越率先啟動以輝瑞疫苗作為加強劑接種的計劃，以醫療前線人員和老人家為優先群體。


接種加強劑程序喺2021年10月10號由砂拉越開始率先啟動，之後喺10月22號開始喺全國範圍分階段啟動。以60歲及以上嘅老人家同至少喺6個月前完成疫苗接種嘅前線人員為優先群體，符合條件嘅個人將會通過MySejahtera應用程序獲得通知。


對於無MySejahtera嘅人，疫苗接種中心將會通過SMS或者電話發佈公告。政府嘅衛生設施由各自嘅衛生人員提供接種疫苗，而馬來西亞武裝部隊嘅衛生設施就為佢哋前線人員提供服務。民間嘅衛生設施由衛生部成立嘅法人團體ProtectHealth Sdn Bhd旗下嘅私人全科醫生管理。


2021年10月10號，砂拉越災難管理委員會宣佈，符合加強接種條件人士，無論此前已經完成接種阿斯利康或者康希諾疫苗人士，都可以混合接種。10月21號，馬來西亞衛生部批準「混合搭配」疫苗接種方法，決定向至少3個月前已經完成兩劑科興疫苗接種嘅人士進行加強接種輝瑞疫苗。


2021年5月27號，玻璃市政府秘書阿茲曼接受《每日新聞》訪問時表示，玻璃市大約3000人缺席武漢肺炎疫苗接種嘅預約所給予理由當中，包括拒絕接種中國科興疫苗。佢表示，缺席預約者嘅理由包括時間配合不到、無人載送到接種中心、身體感到不適、隔離緊、已搬遷、拒絕接種科興疫苗，以及要同另一伴同日接種等。


2021年5月18號，檳城首席部長曹觀友聯同民主行動黨秘書長林冠英等召開記者會，批評中央政府批準雪蘭莪州同砂拉越州可以購買疫苗，但係唔允許檳城州政府接受喺2月15號時，有私人公司願意捐獻嘅武漢肺炎疫苗。


曹觀友喺記者會上出示衛生部喺3月12號表明唔批准州政府接受私人企業捐獻嘅回函，促請中央政府衛生部表態係咪批準檳城州政府接受有關疫苗。佢亦引述一啲坊間言論，表示中央政府唔畀檳城州政府接受疫苗存有雙重標準。


5月19號，負責協調全國武漢肺炎疫苗嘅聯邦科學、工藝及革新部長凱里·嘉馬魯丁揭露，有關私人公司欲捐獻中國科興疫苗畀檳城州嘅事項其實係一場騙局。凱里表示，呢個結論係喺對據稱總部位於香港嘅私人公司以及疫苗供應商進行公司搜索之後得出嘅名係Sinovac Biotech Ltd，而喺疫苗銷售商查證後，證實嗰間公司並無代理亞洲市場。


凱里喺根據政府部門同本人嘅確認後得出結論，發現有關公司根本唔存在，而檳城州政府所公開嘅信函亦係假嘅。凱里亦表示，喺2月9號曾經收到同一位捐獻者嘅信函，對方自稱係香港新泰發展公司嘅董事經理，表示可以贊助沙巴州政府200萬劑疫苗，而嗰個部官員亦喺當時聯系咗科興疫苗，查詢後發現根本無呢一件事，所以檳城州政府所出示嘅信函以及疫苗捐獻，係一場騙局。


5月20號，檳城國盟同民政黨青年團亦就疫苗捐獻被揭發係騙局一事，向警方報案要求徹查，以捍衛檳城人民嘅利益。同日，被公開指責捐獻疫苗係騙局嘅當事人楊志光接受《星洲日報》同《馬來郵報》電話訪問時表示，希望捐獻疫苗嘅係公司，並非佢個人，而佢只係以公司代表嘅身分出面獻議捐獻疫苗，強調捐獻並非騙局。


佢指出公司有一套方法可以喺科興疫苗生產商採購200萬劑疫苗，惟後者堅持採購方必需攞到馬來西亞衛生部或者相關單位發出嘅證明信函，先可以採購疫苗，但係最終未能符合條件先無完成交易。所以已經喺年初先後向州政府同相關部門致函捐獻疫苗嘅意願，希望獲得當局批準採購疫苗。


佢直言，呢個提議最初唔係畀檳城州政府，而係畀沙巴州政府，但係喺被後者拒絕後，檳城州政府向佢提出不如向檳城捐獻。喺布城同檳城發生爭執期間，楊志光嘅個人信息同函件附上嘅公司地址亦喺網上被起底。佢指責部長凱里喺未查明真相之前，就指捐獻疫苗係騙局，係非常嚴重嘅指控，將諮詢律師嘅意見後，先至決定係咪對佢同公司造成嘅傷害採取法律行動。


楊志光喺被問及有關信函並冇使用公司信箋時表示，佢係考慮到自己係以個人身份協助中國股東捐獻疫苗，所以冇用公司信箋，並指州政府接觸捐疫苗獻議信係由檳州民主行動黨所寫，而信函上所用嘅地址係佢嘅私人地址，而唔係公司嘅地址，話係部長凱里誤置咗公司名。


楊志光亦喺接受《中國報》獨家訪問時直言，喺被指係騙子後，佢中國公司或者唔會捐贈疫苗畀檳城州政府，並指責部長凱里有咩權力可以公開佢個名，亦喺同日沙巴警方嘅傳召下協助調查。同日，林冠英發表文告指檳城州政府正係核實凱里嘅指控，若果所言屬實，林冠英願意公開道歉，並敦促中央政府盡快批准州政府可以自己買疫苗。


5月21號，檳城首席部長曹觀友為捐贈疫苗爭議事件發文告公開道歉，並指控楊志光指信函係由檳州民主行動黨撰寫，係嚴重而毫無根據嘅指控，澄清檳州行動黨從未書寫過有關信函，並針對呢件事向百大年路警局報案。5月22號，檳州總警長拿督沙哈布丁根據初步調查表示，想捐贈疫苗畀檳政府嘅致函者並非Xintai Development Enterprise Ltd嘅執行董事，只係嗰間公司口頭上委任嘅代表，警方話已接到6宗相關投報，將會援引刑事法典第420條文同第511條文，調查事件。


5月23號，楊志光喺接受《南洋商報》訪問中，鄭重向檳州政府、中央政府及科學、工藝及革新部長凱里·嘉馬魯丁公開道歉，並為「檳州行動黨替他代筆向州政府發出疫苗認捐公函」澄清實際上係由自己嘅下屬筆寫。5月24號，佢再次接受媒體訪問時重申自己唔係騙子，表示自己係仲未得到疫苗公司批准，所以無買疫苗、話當香港新泰發展公司負責人唔喺，好多事情都係由佢負責、不曾聯絡過唯一科興疫苗代理商發馬集團、香港新泰發展公司係一間貸款公司等。


2021年7月，社交媒體上開始出現接種者打空針嘅講法。網上流傳住幾段片影住空或者接近空嘅針注射落接種者嘅手臂度。其中部分人士要求或者同主管人員投訴後，可以打到另一劑疫苗。呢件事件令部分接種咗疫苗嘅市民開始懷疑自己係咪真係接種咗武漢肺炎疫苗。


有部分疫苗接種中心係私人管理，每次只允許一名護士同一名接種人士。疫苗喺接種者進入接種中心前被填到注射器入面，所以唔可以睇到佢哋喺原本疫苗小瓶度填滿。喺呢件事發生之前，CITF確實要求護士喺注射之前向接種者展示注射器，但係呢個並唔係第一次出現空注射器嘅講法，但係呢種情況並無咁普遍。


2021年9月30號，一位12歲細路打空針嘅影片喺網上瘋傳。事件發生喺馬來亞大學疫苗接種中心。武漢肺炎青少年免疫工作組  主席拿督諾阿濟茲米博士後嚟澄清表示，醫務人員攞走咗一枝無使用過嘅空針，而唔係有滿疫苗嘅注射器，並表示呢個係人為錯誤。


佢又補充話，完成程序後，醫務人員意識到錯誤，已經通知咗疫苗接種中心嘅當值醫務人員。之後，佢哋同受害人嘅父母討論，並喺解釋後，收害人嘅父母允許喺低劑量程序下喺另一隻手臂上接種疫苗，呢個係臨床指南嘅一部分，如果認為第一劑不足並且需要重新接種，就建議喺第二個臂嗰度接種疫苗。


2021年6月，網上有流傳話部分義工向公眾出售預約名額或者疫苗。CITF表示，佢哋已經分別喺6月14號以及22號就私人疫苗銷售嘅指控向警方提交咗兩份報告。 另外，馬來西亞皇家警察亦逮捕咗3人，涉嫌收取兩劑疫苗420令吉，並喺接種疫苗後付款。


2021年5月，當疫苗分發處於第二階段時，一啲疫苗接種中心出現過度擠擁以及設施不足情況，導致好多老人家唔不舒服。由於老人家需要特別關照，呢個情況導致好多疫苗接種中心減慢咗進程。當更多大型嘅疫苗中心開放時，已經解決到大部分問題。


2021年5月29號，作為第一輪登記者接種阿斯利康疫苗嘅疫苗接種中心吉隆坡太子世界貿易中心出現人流過度擠擁問題。呢個情況喺疫苗接種中心擴充空間一星期後發生。人群一直喺出面排隊到 Sunway Putra Mall 行人天橋，同時亦有好多人違反咗社交距離條例。


好多人比平時輪候嘅時間更長，超過咗佢哋原先分配嘅時間，延誤導致咗一啲人走咗。呢個情況同前幾日疫苗接種中心運作暢順有所唔同。 時任衛生部長凱里·嘉馬魯丁表示，人流過度擠擁原因係疫苗接種中心縮短咗營業時間。


一場誤會仲導致一間慈善酒店人流過度擠擁，令到接種疫苗人士喺疫苗中心出面出現「排隊擁抱」情況。呢件事件有影片喺網上瘋狂流傳，促使副總理採取行動。同時，好多人批評影片入面嘅警察無採取任何措施，而係同片段入面一位男士講有關非法停泊電單車事宜。


2021年9月28號，有報導指出，當仙本那計劃對未接種疫苗人士喺進入場所或者工作進行限制後，同時亦有謠言表示未接種疫苗人士可能會被逮捕，當地引起咗恐慌，沙巴州仙本那嘅一個疫苗接種中心出現人流過度擠擁情況。


喺2023年初，佢宣佈投入第11屆中華民國立法委員選舉嘅黨內初選，挑戰現任民進黨立委王美惠，希望出戰嘉義市選舉區，另外對手仲有凌子楚。王美惠最終勝出初選，黃露慧表示坦然接受結果，不過黃露慧卻批評王美惠公然違反初選規定，4月14日之後仍然在Facebook上廣告，初選期間更一直操縱側翼網軍，匿名抹黑造謠，將會向黨中央正式檢舉。


2023年5月，傳媒揭發黃露慧嘅爸爸黃正男一直將議會研究室同會館借比趙璟熒用，而黃露慧接棒爸爸擔任議員後，竟然無縫接軌繼續提供研究室俾趙女使用，前後加埋一齊近20年。嘉義市議會為免遭查辦圖利罪，只係每個月向當事人收267蚊，共索討20年水電費嘅6.


陳炯明三歲喪父，六歲入私塾讀書。1897年喺廿一歲嘅時候入縣學讀書。1906年入廣東法政學堂。1908年7月，以最優等畢業。畢業之前就已經喺海豐提倡「自治會」、「戒煙局」、「育嬰堂」同埋「縣倉」等嘅社會福利政策。


1910年，佢參加廣東新軍起義但係失敗咗。1910年冬天再同革命黨人黃克強、胡漢民等喺香港設「南方統籌部」。1911年3月29號，黃花崗起義，陳炯明擔任選鋒隊第四隊隊長，進攻粵督公署，事敗潛逃香港九龍城南。


1911年10月10號，武昌起義，佢得到清軍管帶洪兆麟做內應，進佔惠州，仲得到清軍八營，佢號稱「循軍」，用井字旗，寓意古代嘅井田，顯示佢好重視中國社會土地問題。1911年11月，粵督張鳴歧出走，廣東宣佈獨立，胡漢民畀人推舉做都督，陳炯明就做咗副都督。


1912年1月，佢喺廣東宣佈嚴禁煙賭同埋拆除廣州城牆，揀學生去美國同日本留學。1912年4月25號，孫中山想胡漢民做返都督，佢哋一齊返廣州，孫中山向眾人宣揚胡漢民嘅革命功績，26號陳炯明就走避去咗香港。


1914年7月，陳炯明拒絕參加孫中山喺日本組成嘅「中華革命黨」，拒絕「打指模」。陳炯明與革命黨人黃興、柏文蔚、紐永建、李烈鈞喺1915年2月25號喺海外發表共同宣言，表明「倚賴外力」，即係唔會倚賴外國提供力量、資金。


舞蹈科學係指對舞蹈嘅科學研究，源於 1970 年代運動科學上嘅發展，例如生理學上會研究舞蹈員跳舞嗰陣嘅生理變化同埋嘗試運用呢啲知識提升舞蹈員嘅表現，又或者係神經科學上研究人喺跳舞嗰陣個腦會起乜嘢變化呀噉。


Saturn最初喺日本幾成功，第一日就賣出17萬部。但係喺北美市場就唔係咁成功喇，喺任天堂64推出之後，Saturn嘅市場佔有率就大幅下滑。最後Saturn喺1998年就停產，而佢喺日本嘅銷量只係得580萬部，全球計都只係得926萬部，所以普遍嚟講都視Saturn係一部失敗嘅主機。


1997年到1998年期間，為咗宣傳Saturn，世嘉請咗初代幪面超人嘅演員藤岡弘飾演世嘉三四郎，拍咗一系列嘅廣告。由於廣告大受歡迎，世嘉唔單止出咗兩個由世嘉三四郎做主角嘅遊戲，更加出埋廣告歌嘅CD，而CD重賣出咗超過十萬張。


高分低能係指學生學業成績優異，但係其他各方面綜合能力好弱，尤其是情緒控制方面。呢個現象係由錯誤、欠缺成效嘅教育制度所引致，呢個字眼一般會用嚟描述中國大陸同香港教育制度嘅應試教育。相反，應試教育外另一種教育制度質素教育就可以消除高分低能現象。


「望子成龍，望女成鳳」係中國傳統家庭教育觀念。家長為咗增加仔女嘅競爭力，將佢哋時間表安排到密密麻麻，除咗上唔同科目嘅補習班之外，亦安排各種興趣班畀佢哋，導致仔女無咩時間訓練自理。另外，喺中國傳統家庭教育觀念入面，家長成日將仔女學習放喺第一位，其他事盡量唔好理。


長期以嚟，中小學教育主要以升學為目的嘅一種應試教育。一啲學校為咗片面追求升學率，一方面剩係重視學生嘅學業成績，而忽略咗學生嘅能力同素質培養。學生成績嘅好壞成為評價學生最重要嘅指標。另一方面，學校評價教師嘅教學業績亦係「唯分數是重」。


時至今日，香港、澳門、中國大陸同亞洲其他地方普遍教學觀念滯後、教學方法陳舊，佢哋依舊重知識傳授、輕能力培養，重死記硬背、輕方法指導，講課枯燥無味，唔可以調動學生學習積極性、主動性同創造性。呢個情況主要係由過度注重考試所導致，令到學生唔需要求高分析、思考能力都可以攞高分。


「高分低能」一詞大多數用嚟形容香港同中國大陸應試教育下嘅產物。喺呢個教育制度入面，學生即使能夠攞到優異成績，亦唔代表學生喺其他技能有顯著成效。以資優學生為例，能力優異嘅資優學生學習能力比正常學生較大，當面對好似填鴨式教育下嘅學習方式，資優學生就有能力花大量時間精力去學習。


喺香港嘅應試教育制度入面，香港中學會考同香港高級程度會考亦注重考生對科目嘅熟悉同瞭解。喺嗰兩個考試當中，大部分科目亦需要考生背誦大量學科相關資料，再喺考試入面進行欠缺靈活運用方式嘅「默寫」方式以攞高分。


喺呢種考試制度入面，考試可以借助歷屆試題、出題走勢，或者其他唔同考試技巧去取高分，但係實質上考生可能對嗰個科目真正認知唔多瞭解。所以，造就咗成績優異，但係實質為非嘅「高分低能」情況。2011年2月中大碩士梁健鵬失業事件充分顯示咗「高分低能」情況，梁健鵬會考26分，高考2B1C嘅成績考入中大統計系，碩士畢業後，喺2010年中領取失業綜援。


不過喺2009年推行嘅三三四學制下，「教育」成為咗無法單靠背誦資料嘅考試。喺呢種新考試制度模式入面，考試並無提供標準答案，考生亦難以借用以往考試技巧去應試，比較著重自身嘅分析能力。所以，通識科出現或者能夠減低高分低能情況出現。


高分低能現象入面，成績優異嘅學生會優先揾到最好出路，例如工作選擇優先、學位選擇優先，同埋喺學校級別間接咁喺社會間得到較高嘅社會地位等。但係，由於成績優異唔代表佢嘅綜合能力優異。相反，成績差劣學生可能喺綜合能力方面最為理想，導致埋沒天才問題嘅出現。


即使喺多元智能理想下，由於學業成績並唔可能反映學生其他能力，所以呢類學生大部分情況下喺社會地位仍會較低，例如無法攞到高等教育學位、優秀工作選擇等。但係相反，成績優異學生攞到例如高等教育等社會重視後，仍然可能欠缺技能而引致日後一無所長、欠缺工作技能、唔擅長社交，當中中大碩士梁健鵬失業事件就係一個例子，最終出現社會資源浪費嘅現象發生。


2007年亞足協亞洲盃，係第14屆嘅亞足協亞洲盃，喺2007年7月7號到7月29號喺印尼、馬來西亞、泰國、越南搞，係史上頭一次由四國共同主辦嘅國際體育賽事。而由呢屆開始亦提早咗一年搞，避開同歐洲國家盃、奧運會同一年。


雨褸係一條防水連帽褸，係落雨嗰陣，着上身出街唔會畀雨淋濕。雨褸有長有短，長褸可以冚到下半身，淨返腳突出。而短褸就叫只係冚上半身。好多短雨褸會配埋條防水褲，保護下半身。唔理長定短，都可以配埋水鞋，咁就唔會浸濕對腳。


以前雨褸係用防水布做，不過家下多數雨褸都係塑膠造嘅。因為塑膠防水兼樣式多，咁就有好多款，有厚有薄。因為雨褸係透做，唔透氣，所以着起來會好焗，甚至整到人出汗。家下摩登物料可以整到防得水時，又可以透氣，不過價錢就當然會貴好多。


未有雨褸之前，人多數係載笠同着雨簑。1823年，Charles Macintosh 發明防水布，佢就用佢個姓多個 k 字，開咗 Mackintosh 呢牌子做雨褸。到今時今日當時裝咁賣。1930年 Thomas Burberry 又發明另一隻防水布，重畀英軍用。


葡萄牙爆發革命之後推翻薩拉查統治嘅獨裁政權，之後葡萄牙政府就話實行「非殖民化」嘅政策，葡萄牙被逼放棄晒海外啲殖民地，搞到世界上好多嗰葡萄牙屬地都紛紛從葡萄牙獨立出嚟，繼安哥拉同莫三鼻給獨立之後，葡萄牙承認澳門唔係葡萄牙嘅殖民地，而係葡萄牙幫中國管理澳門，係特殊地區嚟，唔再將澳門當為殖民地或者叫「澳門省」，而係另行制定一份同澳門特殊情況適應嘅章程」，即係《澳門組織章程》，而呢份嘢就係奠定咗今後澳門選舉發展同規模。


之後一直到1992年嘅立法會選舉有民主派嘅第三個候選人都贏出，之後立法會多個政黨就拎呢份嘢出嚟修法，將漢狄法改良，以等比方法嚟除候選人得票，即係由第三個候選人開始就除四，第四個就除八，第五就除十六，即1、2、4、8、16、32.


1999年12月20號澳門回歸，之後就由《澳門基本法》取代《澳門組織章程》，選舉大容大致一樣，只係畀人改咗小小嘢，由澳督委任一定數量議員改由行政長官委任，同時亦增加咗四大界別嘅選舉委員會嚟選澳門行政長官。


陳文成係臺灣新北市中和區人，喺林口區出世，密芝根大學博士，做過美國卡內基梅隆大學統計系助理教授，長期支持臺灣民主運動。陳喺1979年自美國打越洋電話畀施明德表示捐助《美麗島雜誌》一事被警備總部所監聽。


唔轉發就唔係中國人，係指中國社交網絡入面出現嘅一類網絡文章嘅統稱。呢啲文章通常以激發民族主義情緒為手段，傳播能力強，聲勢大，傳播嘅往往係一啲未經核實嘅煽動性內容甚至係謠言，以誘導網民進行轉發。亦有評論認為呢啲文章好可能係一種網絡營銷手段。


鎮龍站係廣州地鐵14號綫同21號綫嘅轉車站，喺黃埔區新龍鎮鎮龍地區，九龍大道同鎮龍大道嘅交界。不過月台兩邊開放時間都唔同，其中14號綫範圍喺2017年12月28號開放，而21號綫範圍喺2018年12月28號開放。


另外，喺呢個站東邊有條交叉渡綫，同埋車站西邊有三條波口位響度。其中東邊嗰橛交叉渡綫用嚟畀知識城支綫啲車到咗呢個站南邊月台清客之後，跟住入去交叉渡綫兩邊等出車返轉頭到北邊月台上客。而西邊嗰三條道岔專門用嚟畀喺14號綫知識城支綫同21號綫啲車調度時用。


喺2003年份地鐵規劃方案入面重未出現呢個站。2008年，由於份地鐵重新提出嗰時嘅新華綫廣從路段改成14號綫一部分，重喺2010年落實廣州市嘅「北優」發展戰略同埋支持從化同埋知識城嘅發展而起成「人」字樣。


呢個站最先喺2010年份地鐵規劃方案出現。嗰時地鐵方為咗解決科學城同智慧城當地啲交通唔方便，加上蘿崗同埋永和、廣州教育城一帶啲新城發展，及增城市區啲市民出行問題而重新攞返喺2008年規劃嘅4號綫北段方案嗰橛重向兩邊延長。


呢個站喺2016年1月23號連同鎮龍車輛段一齊開始施工。直到2017年5月10號先至搞掂咗佢嘅主體結構，但係佢嘅地下月台部份喺同年9月23號凌晨起好。而車站嘅站廳同月台部份喺同年12月3號先至正式著燈。


盾構隧道方面，呢個站到鎮龍西嗰橛嘅左綫隧道喺2016年9月6號正式開挖。而呢個站到中新之間嘅豎井暗挖右綫隧道喺2017年1月16號貫通。而呢個站到增城廣場之間喺2018年7月18號搞掂咗環網驗收。同年9月3號，廣州地鐵官方通報咗呢條綫嘅首通段凈開鎮龍西⇄增城廣場嗰橛，令呢個站成為嗰時21號綫唯一嘅轉車站直到2019年12月19號爲止。


大概1997年，由於資助《黃巴士》嘅百樂門出版集團出現財政問題，要賣咗蝕錢嘅雜誌，包括《黃巴士》。所以麥家碧、謝立文幾個人喺1998年成立非牟利嘅春田花花教育基金，接手出版《黃巴士》。春田花花教育基金成立目的，係資助《黃巴士》以及其他從事兒童創作嘅個人同埋團體。


李偉麟係個澳門人，有份創辦微辣集團，至今仍然係老闆之一，亦做𠹺藝員，除此以外仲識得變魔術賺錢。微辣前職員劉靜儀自殺後佢名譽急速變差，好多網民鬧佢長期對公司眾人嘅惡行袖手旁觀，等到搞死咗個人又即刻以“可恨的網絡言論”等言辭狡辯，嘗試將責任推卸出街。


夜校係嚮夜晚返學嘅學校或者補習班，呢啲課程包羅萬象，包括由專業考試而設嘅，至到心靈學習純娛樂興趣嘅課程都有，學生有大人、又有細路。相對於全日制學校，夜校進修比較配合在職人士嘅需要，因為佢哋日頭要返工，所以俟晚之後先至得閒返學。


街道個名之前叫新華鎮，2005年2月4號，廣東省民政廳批准撤銷新華鎮，改成而家嘅新華街道辦事處。2014年1月，由於花都區委政府宣佈撤銷雅瑤鎮，將新華街道同獅嶺鎮南邊嘅三鎮街轄區重新拆分成4條街道，重將之前呢條街道1個社區同6個村合併成而家嘅新雅街道。


除咗上文提及鄭麗琼保釋金同埋「中央政法委」微信官方帳號嘅指控被確認不實之外，《眾新聞》喺2021年6月訪問咗一個曾經喺遊行集會前線同各主辦單位聯絡協調超過15年嘅退休警員，佢形容遊行示威「係好正常嘅一樣嘢，唔係洪水猛獸」，唔同意示威者收咗錢，話佢哋為咗錢就唔做呢啲嘢。


香港以前係英國屬地，繼承咗英國普通法嘅傳統，用無罪假定嚟對待疑犯，即係係疑犯未經審判定罪之前都必須假定為無罪。呢個原則貫穿香港刑事訴訟程序嘅每一個步驟。英國上議院議員約翰·紳奇勳爵形容呢個原則係「貫穿英國刑事法嘅金線」。


用烏龜玩法嘅玩家完全淨係重視防守，唔會點作出攻擊。呢種策略嘅做法通常會用大量方法一路打消敵人嘅攻擊一路建立資源，而且自己有方法可以慢慢噉對敵人造成傷害，令自己最後拖咗一輪時間之後打低對手。可以睇埋露營。


呢間學校喺2007年11月，同美國嘅東洛杉機學院正式簽咗友好合作嘅合約。呢間學校可以每年送幾十位高三學生唔使考試，就可以直升到東洛杉機學院去留學。到咗2008年1月，呢間學校有23位高三嘅學生成功去咗美國留學。


喺2008年1月，呢間學校同埋中國國家留學基金管理委員會簽咗「中美國際教育項目合作協定」。根據條協定噉講，呢間學校將會參加中美國際交換生嘅辦法，每年就要揀啲高一、高二嘅學生仔去到美國嘅公立高中讀佢一年書嚟睇下美國佬係點樣學嘢嘅。


呢間學校同廣東外語外貿大學、廣州大學呢啲學校都簽咗合作嘅，嚟畀咗日文、法文、西班牙文呢啲咁嘅課程、佢重定期組織啲學校嘅老師同埋學生仔同埋大學嘅老師同埋學生仔一齊去搞交流。呢間學校從2008年開始就搞咗日文必修同埋選修嘅課程，重按照咗學校嘅發展規劃嚟開咗法文、西班牙文、阿拉伯文嘅課程。


呢間學校重請咗好多鬼佬嘅老師嚟上課嘅，其中每個班喺每個星期入面，有2堂口語課係由鬼佬負責上嘅，重開咗國際班整咗原汁原味嘅國際課程嚟同國際教育一齊接軌嚟畀啲學生仔零距離噉，通過參加對話嘅方法去深入交流，睇下原汁原味嘅外文係點嘅。


呢間學校重出咗庾耀東、勞玉晶、林燕芬呢三位羽毛球嘅世界冠軍嘅猛人，重被社會話咗係「校風比較好、做嘢比較犀利嘅學校」。喺2003年重攞咗區一級學校，到咗2004年升咗級係市一級嘅學校。成間學校重攞過廣州市入面，好多次嘅高中畢業班工作綜合評估嘅一等獎。


煞停警黑亂港落實五大訴求集會，係民間人權陣線响2019年8月18號搞嘅反對逃犯條例修訂草案公眾集會。佢本嚟係民陣第七次嘅反修例遊行，由銅鑼灣維多利亞公園行去中環遮打花園，但警方發咗「反對通知書」，只係批准集會。


集會嗰日，民陣話搞「流水式集會」，疏導集會民眾向中環方向離場，等其他民眾可以入到會場。呢個安排令參與集會嘅人變相遊行，由自己決定終點，有啲人行去原定遊行終點中環遮打花園，亦有人以灣仔、金鐘、上環甚至西營盤做終點，無固定路線。


呢次大選係星加坡自獨立後舉行嘅第18次大選，亦係人民行動黨自1959年星加坡成為自治邦執政嘅第13次選舉，亦係李顯龍擔任人民行動黨秘書長同新加坡總理後嘅第三次大選。選舉前夕，曾經參選星加坡總統嘅陳清木成立咗星加坡前進黨，時任總理李顯龍嘅細佬李顯揚都有加入。


呢次星加坡大選俾人攞嚟同原訂兩個月後嘅第7屆香港立法會選舉作比較。喺兩地都有武漢肺炎疫情之下，星加坡能夠成功進行選舉，但香港嘅就被政府以此為理由押後一年，好多香港人都唔接受，反而覺得係打壓民間聲音嘅手段。


《我是歌手》係MBC《我們的日晚》入面嘅欄目，同時都係邀請歌手演唱嘅音樂競技真人騷節目。另外，喺節目標誌入面嘅「ㄱ」以「7」頂替「我是歌手中的文字」。節目喺播出初期叫做適者生存我是歌手，之後將「適者生存」刪走。


樊振東係中國乒乓波隊運動員，廣東廣州人。2008年入選過八一乒乓波隊，2012年攞過世界青少年乒乓波錦標男團、男單同混雙冠軍而出名。2013年入選國家隊後攞過一系列乒乓波賽冠軍，重殺入過男單世界排名前五。


李健民係中國大陸嘅政治官員同埋中國共產黨員，陝西延安志丹縣人，1979年2月開始參加工作，先後做過志丹縣王渠小學同延安市鎮嘅小學老師、志丹縣教育局文書同副主任科員、委辦公室機要秘書、共青團志丹縣委副書記，杏河鎮黨委主、副書記同鎮長、延川縣人民政府副縣長，吳起縣委常委同副縣長，副書記及縣長、中共彬縣委副書記同埋人民政府代縣長、安康市副市長一職。


香港、澳門同台灣等地，政治立場偏向支持中華人民共和國政府或者中國共產黨叫做親中派，以前多叫做「左仔」。如果指傳媒即係「親中媒體」，如果係由有關政府、政黨進行新聞操控，專稱「中共黨媒」同埋「中國官媒」，例如人民日報、新華社、央視等集團嘅資訊產物。


海外地區「知華人士」或對中華人民共和國友好之人同黨，又叫做親華派。不過，呢啲海外親中聲音，有時亦會引來當地人或者一啲支持民主自由價值批評。其中新加坡部分官員同機構嘅親中立場，就引起一啲香港同台灣人嘅批評。


賴凱靖以前讀德望學校，喺香港城市大學修讀媒體與傳播系文學士，2017年以一級榮譽畢業，同年9月加入無綫電視。2021年9月6號朝早，喺Instagram話正式離開做咗4年嘅無綫電視。2022年4月，佢將會加入有線新聞。


現時全校面積5000平方米，有家長教師會資源室、數碼角、圖書館、溫室、小型足球場、社工室、輔導室、學生會室、學生活動中心、英語活動室、多媒體學習室、電腦室、電腦輔導學習室、學科特別室、教學資源室、小食部、家政室、設計與科技室、童軍室等嘅設施。


王賢誌，BBS，喺香港出世，老公係周思聰，籍貫江西南昌，加拿大華人。曾經喺温哥華生活，喺卑詩大學畢業。佢喺温哥華住嘅時候，曾經喺華僑之聲做節目主持，後來回流香港，之後曾經喺無綫電視同亞洲電視工作。佢曾經做過歲次戊戌東華三院主席，而家係王氏港建執行董事。


檳威大橋係馬來西亞檳城州嘅跨海大橋，同時亦係檳城州嘅出名地標。呢條長達13.5公里嘅大橋連接檳城州檳島同對岸威省，屬於高速路線。檳威大橋同南北大道北段喺威省相接，可以直接通去馬來西亞半島西海岸嘅大小城鎮，甚至北上泰國同南下新加坡。


檳威大橋係一座收費橋。所有汽車由威省入檳島都要根據以下收費表畀錢。檳城居民或者喺檳城做嘢嘅人需要向檳威大橋有限公司辦事處買一觸即通卡先至可以享用電子收費。2019年1月1號，檳威大橋電單車道喺馬來西亞財政部長林冠英宣布下正式取消收費。


政府同Mekar Idaman喺1993年簽署特許經營合約，畀呢間公司經營檳威大橋，有效期由1993年9月30號去到2018年5月31號。呢份合約包括保證無論喺任何情況下可以喺1998年之後每年增加2%過路費，而如果政府拒絕調漲，政府必須作出賠償。


檳威大橋國際馬拉松賽係檳城年度盛事。1986年嗰時比賽叫「大橋跑」，由馬來西亞理科大學做起點，經繞過大橋之後返到起點，全程大約21.0975公里。後期1990年代敦林蒼祐大道亦納入跑程，先有馬拉松比賽。


2008年開始，檳威大橋馬拉松賽喺皇后灣廣場做起點同終點，參賽人數一年比一年多。2008年報名參賽人數有1萬7000人，2009年報名參賽人數則有1萬9000人，2010年報名參賽人數已經達到2萬4000人。


《楚留香之蝙蝠傳奇》係香港無綫電視1984年拍嘅電視劇，全劇共40集。由蕭笙監製。主要演員包括苗僑偉、翁美玲、龔慈恩、楊盼盼、任達華、劉丹、方伊琪、張英才、郭峰、李香琴、許紹雄、吳孟達、關海山等。主題曲《笑踏河山》由黎小田作曲，鄧偉雄填詞，羅文主唱。


《靈戲逼人》係香港無綫電視製作嘅時裝電視劇，喺2023年7月首播，由張振朗、龔嘉欣、阮浩棕同劉穎鏇領銜主演，並由蔚雨芯、吳子冲、李成昌、江欣燕、謝雪心、魯振順、阮嘉敏同李日朗聯合演出，監製王偉仁。套劇用一個變成女鬼嘅粵劇花旦做主題。


世界童軍會議係每三年辦一次，負責同埋討論管理童軍國際事務嘅會議，而會議之前都會有世界童軍青年論壇。會議係童軍嘅集會，而且會由唔同嘅成員總會排除六個人嘅代表出席。如果一個國家多過一成員總會，呢啲總會就要組成一個聯會先，揀選完再派佢哋最終嘅代表。


世界童軍總部係會議同委員會嘅祕書處，負責執行兩者嘅指示。佢係總祕書負責管理，同埋有一小班技術職員支援。職員幫各總會推行童軍運動，主要係改善同擴闊童軍組織，方法包括訓練專業人員同義工，確立財務政策同籌措資金技巧，改善社羣設施同方法，協助整理國內資源。


組織同響瑞士康德斯堡嘅康德斯堡國際童軍中心有聯繫。呢個中心係獨立非牟利嘅。組織大約四年搞一次世界童軍大露營，亦都會請埋世界女童軍協會嘅成員。組織亦都搞世界樂行童軍大露營畀17到26歲嘅童軍，同埋世界童軍領袖大露營畀童軍領袖。


世界童軍組織會員章係個紫色圓型徽章，中間有光明之花，花畀條繩包住，繩底紮咗個平結。光明之花係古代符號，原本係貝登堡將童軍同英軍列隊嗰時用，之後就修改下畀童軍用。花上箭頭係就好似現代指南針咁，個尖永遠指向北，係指向服務同團結嘅路。


多哈係響2000年11月12號擊敗香港、馬來西亞吉隆坡同埋印度新德里等競爭城市攞到呢屆亞運會主辦權。正式投票前，香港俾人睇好係最熱門城市，吉隆坡就係次熱門。但係響投票過程中，西亞國家聯結起嚟一齊揀多哈，令到多哈最後贏咗  。


文仁親王妃 紀子，原名川嶋紀子，秋篠宮文仁親王嘅老婆，川嶋辰彥同川嶋和代嘅大女，前內閣統計局長川嶋孝彥大孫女。學習院大學文學部心理學科畢業，佢嘅徽印係檜扇菖蒲。家下係肺結核預防會總裁、日本紅十字會名譽副總裁。


植株高2~6m。葉比較多，紙質嘅互生品種，好似個心噉，較粗糙，有毛，邊緣有幼嘅鋸齒響度。花係圓錐花序，粉紅色聚傘品種，喺葉杈度出，由廿幾朵花仔整成個花波，花色比較靚，花瓣5嚿，一般喺每年冬天或春天開花。


美軍炸南斯拉夫中國大使館，又叫做五八事件，係指1999年5月7號夜間，北京時間5月8號上晝5點左右，美國戰機喺科索沃戰爭期間轟炸中國駐南斯拉夫聯盟共和國貝爾格萊德大使館一事。三個喺使館內嘅中國記者死亡，廿幾個外交人員受傷。


温蕎菲喺中國江西贛州出世，一路喺大陸成長，之後到香港升學，香港城市大學畢業。佢喺2013年做過中國中央電視台CCTV 4台新聞主播，2015年加入香港無綫電視新聞部，做J5台嘅普通話天氣主播，2016年做財經新聞主播，之後都有報道時事新聞。


李宗奎係臺灣政治人，臺灣臺北縣板橋市人，籍貫湖北省天門市，臺灣黑幫竹聯幫地堂創始人、代理幫主，綽號「鍾馗」。台灣激進親中派中華統一促進黨政治人物，依家係副主席，之前做過中國民眾黨副主席，曾經代表統促黨喺2016年出選第9屆中華民國立法委員選舉，但未能當選。


佢小學三年級之後轉讀喇沙小學，讀喇沙小學期間同香港企業家李宗德係同學。小學畢業後升讀喇沙書院。讀至預科時到美國升學，喺柏克萊加州大學完成機械工程／船舶設計學士學位。後嚟擔任第八屆、第九屆、第十屆、第十一屆、第十二屆、第十三屆香港特別行政區全國人民代表大會代表，剛毅集團主席、文化產業開發有限公司董事長、絲路酒店董事長、絲路旅遊管理董事長及西北拓展董事長。


2019年3月2號，王敏剛隨全國人民代表大會香港特別行政區代表團離港去到北京出席第十三屆二次全國人民代表大會，當晚身體唔舒服去北京醫院求醫，4號屋企人陪佢返香港就醫，返香港後王敏剛曾接受傳媒訪問，解釋因肝膽問題唔舒服。


至11號俟晚6點喺瑪麗醫院死，終年70歲。喺3月12號舉行嘅十三屆全國人大二次會議第三次全體會議上，主持會議嘅大會主席團常務主席、執行主席艾力更·依明巴海喺會議開始前以大會嘅名義對王敏剛嘅逝世表示哀悼。


自市道178號終點，山上區、左鎮區界向東開始進入山區後，台20線即成所謂「南橫公路」。沿線越過新化丘陵、玉山山脈、中央山脈，橫跨臺南、高雄、臺東等三縣市，呢使得臺20線喺交通部公路總局編制嘅公路系統當中，成咗臺灣最長嘅一條橫貫省道公路。


古利姆奧祖亞係墨西哥男足球員，身高183厘米，重78千克，司職足球守門員，2004年出道。喺大中華地區，球迷覺得奧祖亞同香港演員吳鎮宇好似樣，所以佢又有個花名叫做「墨西哥吳鎮宇」或者「墨西哥Sam哥」。


喺佢嘅職業生涯中，截至2019年1月，佢已經發行咗9個張單曲同9張錄音丫室片。據Oricon介紹，佢單曲Hitomi O Tojite係2004年成為日本最搶手嘅單曲，而佢編纂片平井堅 10周年合成單曲集'95–'05“Utabaka”就成為日本未2006年最搶手嘅片。


X#通常寫做 XSharp，係一種適用喺 Microsoft .NET 平台嘅程式語言，兼容到 xBase。X# 起喺 Roslyn 上面，Roslyn 係當前 Microsoft C# 同埋 Visual Basic .


喺英文，農曆新年一般會被翻譯「Lunar New Year」或者「Chinese New Year」。雖然農曆新年係一個不限於華人或中國人慶祝嘅節日活動，但有啲中國人就唔認同「Lunar New Year」呢個翻譯，覺得呢個翻譯唔尊重中國。


另外，喺一啲多元文化國家，又或者喺英文維基百科，｢Lunar New Year｣ 嘅問題係 Lunar 嚴格上指任何陰曆，變咗回曆新年、猶太曆新年等等都係一種 lunar new year，可能係某啲國家當初唔用 ｢Lunar New Year｣ 嘅原因，亦導致咗有啲人就算唔認同 ｢Chinese New Year｣ 嘅叫法都唔想用 ｢Lunar New Year｣。


係中國廣東省廣州市入面嘅其中一棟比較豪華嘅寫字樓。呢棟寫字樓係喺越秀區嘅中山六路同埋光孝路嘅交界，西門口地鐵站C出口嘅上面。呢棟大樓喺1995年起，1998年完工開放。成棟大樓嘅佔地面積係大概1650平方米，有21層樓。


239年1月，魏明帝曹叡過身，之後由曹芳繼位。曹芳在位嗰時並冇實權，朝廷俾大臣司馬懿同埋曹爽控制。249年，曹爽喺政治鬥爭入面輸畀司馬懿，朝廷就咁樣俾司馬懿控制咗。251年司馬懿死咗之後，佢個仔司馬師繼續控制朝廷。


曹芳諗住搶返啲權力，於是搵咗夏侯玄、張緝同埋李豐三個大臣一齊傾計劃，佢哋計劃由夏侯玄嚟做大將軍。點知件事俾司馬師知道咗，夏侯玄等人俾處死。254年，曹芳自己亦都俾司馬師迫落台，廢為齊王。之後司馬師另立曹髦做魏國皇帝。


2019年，韓國瑜競選高雄市長。期間，中天新聞台極高密度播放韓國瑜嘅新聞，唔係關於韓國瑜嘅新聞都加插韓國瑜，惹台灣公眾反感。期間，中天新聞台嘅新聞內容亦惹反感，例如話韓國瑜持咪高峰時尾指翹起，代表識得慳力，留力幫高雄打拼。


1933年，鄭林加入中國革命互濟會，1934年加入中國共產黨。後任中共晉綏邊區特委組織部部長，綏蒙區委宣傳部部長等職位。中華人民共和國成立後，歷任太原市副市長、中共山西省委常委、統戰部部長、書記處書記、副省長、政協主席。


學校佔地面積16400平方米，其中學校入面嘅教學樓、科學樓、圖書館、實驗室、運動場、生物園、地理園、校園網等設施都係按嗮廣東省一級嘅學校標準嚟整嘅，課室入面有多媒體嘅教學平臺。依家間學校總共有40間教學班。


1922年11月4號，廣東高等師範畢業班嘅學生余心一、李鈺、熊潤桐、謝康、餘鳴鑾、陳克文、潘學增、龍詹興、李加雪、陳賢德、禤參化同埋蘇瑞12個人搞咗間廣州知用學社，係間學校嘅前身。學校強調「為學術而學術」，不過呢句話有脫離政治嘅傾向，搞到學校好似冇咩人去。


後嚟有王衍孔、陳書農、唐富言、陳寂、張農、岑麒祥、吳三立、何融、謝申、張瑞權、胡金昌、張兆駟等50個人加入咗知用學社入面。到咗1924年嘅暑假，知用學社就決定去辦教學任務嚟鞏固社會基層，結果張瑞權同埋唐富言就向嗰陣嘅廣東大學校長鄒魯商響文明路借咗3間課室開辦夏令館。


嗰時，報名入學嘅學生淨得100幾個，不過佢哋就無因此停辦，而係將賺返嚟嘅錢辦咗間中學，佢租咗紙行街90號嘅屋嚟做校舍。結果間學校就變咗廣東省入面，第一間實行壬戌學制嘅中學，開辦嗰陣，凈係收初中兩個班共80個學生。


後嚟知用學社嘅打工仔，大多數都係啲高校嘅猛人。對啱啱創辦咗嘅知用中學就話好有希望噉。學校開辦嘅第一年，由於收費太低，所以搞到房屋嘅租金、水電費畀得太多，搞到間學校差唔多破產咁滯。嗰陣嘅老師冚唪唥都係啲後生仔鬧到屄，甚至你爭我搶噉滯，搞到學校嘅學生話鬧退學，結果搞到知用中學差唔多要停辦。


到咗1925年夏天，校長唐富言就受星洲養正中學邀請出國唔撈，校董會就馬上臨時召開咗緊急會議，揀咗張瑞權做校長，佢後來連任咗7屆咁多直到1956年。嗰時，請老師無乜特別要求，衹要團結合作嚟發展教育事業就得，重消除咗老師之間嘅教學攻擊。


而學生方面就再招收咗初中兩個班，過咗3年開始招高中生。未有高中班嗰陣間學校辦過升大預備班，而且一年開辦兩個班，有80個到100個學生，學習期限一年左右，以升大學嘅課程為主，升學成績比较好。後嚟又開辦咗工讀實驗班，結果凈係辦咗一年幾就因為唔夠錢冇辦落去。


後嚟重辦咗平民夜校，係由教導員同埋學生仔嚟做義務教師自願參加教學，對推廣教育好有幫助。知用中學嘅學校嘅董事長同埋教導員嘅仔可以免費讀書，貧困嘅學生亦免學費。另外學期考試，成績排第1且個人嘅思想品德係乙等以上嘅學生都全部免學費，而第2名就學費減半，到咗第3名就減1/3嘅學費。


到咗1926年，隨住知用中學嘅教學質量進步，好多學生入嚟讀書，除咗之前嘅紙行街校舍之外，重喺詩書銜嗰邊租咗房屋嚟做新校舍。嗰時學校為咗幫啲工讀學生畢業，重整埋印刷機、仿宋體鉛字同埋製造竹器。由於國共合作搞到好多學校都出咗幾個猛人出嚟，知用中學亦唔例外。


蔣介石發動革命嗰陣就亂咁殺啲猛人，搞到廣州都中埋招。到咗1927年4月15號，李濟深、古應芬、李福林、陳孚木同埋鄧彥華5人組咗個特別委員會宣佈廣州戒嚴，錢大鈞做戒嚴司令，殺共產黨員同埋同共產黨有聯繫嘅人。


1928年鄧世增做廣州市公安局長嗰陣，有人喺書坊入面執到本以前知用中學做過國文教員嘅李少陵翻譯嘅比達哥柏堅嘅《告少年書》，本嘢嘅封面印住「知用零碎叢書之二」，就話呢啲係罪狀，計劃將知用中學入面啲人全部殺嗮。


後嚟知用中學聽到呢個消息之後就話冇出版過啲噉嘅書。重有，哥柏堅都唔係共產黨嘅黨員，佢係個無政府主義者，而呢本嘢主要係講無政府主義，唔好同宣傳共產主義搞亂。後嚟廣東省教育廳派張資模入到學校面調查，不過佢哋乜都查唔到，後嚟就窉咗呢隻無哩頭嘅講法啦，佢重請埋李民欣嚟幫手，最後先至話知用中學冇事。


到咗1932年，謝瀛洲做咗廣東省教育廳長嗰陣就開咗一次會話要解散知用中學，但係就得個吉。後嚟知用中學經過咗幾次嘅艱苦鬥爭，最後得以發展。由於佢租嘅校舍太過分散，所以啲人就捐咗啲錢喺百靈路菜地買咗10畝地嚟起校舍。


雖然初期就話好平，但係後嚟因為好多華僑返嚟投資買地，搞到百靈路嘅地皮都貴咗。而新嘅校舍喺1931年開始喐手，到咗1936年先至起好，不過起樓就一共用咗差唔多白銀20萬蚊。而知用中學就一邊起校舍，一邊完善啲設備。


1931年係知用中學校務發展嘅高峰期，九一八之後就開始亂。到咗1937年7月7號，為咗配合抗日戰爭，知用中學嘅課程加咗防毒、救護、通訊、軍訓呢啲科嚟玩抗日救國嘅思想教育。喺飛機炸廣州嗰陣，廣州市入面嘅學校老師同埋學生仔全部都返嗮舊陣時住嘅地方或者去咗港澳地區，重有啲學校搬咗出去其他城市度避難。


不過知用中學就冇搬到，而係喺學校入面加咗啲防空設備嚟避難。1938年夏天廣州淪陷之前，知用中學喺佛山市南海區里水同埋順德區大良鎮整咗兩間教學地。開咗課個幾月，廣州就淪陷咗。嗰時，知用中學嘅原嚟學校地方同埋里水教區入面啲設備都冇嗮，凈係的返大良地區先有。


後嚟，有間山寨廠嘅廣東省教育廳嗌鄺家鼎去澳門氹啲知用中學嘅學生同埋老師返廣州，允許將百靈路嗰邊嘅校舍畀返知用中學，不過佢哋唔䎺。嗰時香港三青團領導人劉世達、王淑陶決定發展港、九、澳三青團，佢哋要求知用中學喺澳門負責發展澳門學校入面嘅三青團組織，氹啲三青團嘅人入返去中國內地，重講到天花龍鳳噉。


後嚟知用中學喺澳門係臨時學校，就唔畀佢哋咁做。知用中學喺澳門嘅青洲入面逗留咗3年咁耐，雖然話日本仔成日氹知用中學返廣州，大部份嘅知用中學嘅學生仔同埋老師返咗中國內地，但係仍然有少數老師同埋學生仔響澳門嘅水坑尾分校入面睇實啲嘢到日本仔投降為止先至返去。


1942年夏天，知用中學返嚟中國內地入面。佢就唔係返廣州啦，而係去咗韶關嘅乳源縣入面唞咗1年，不過附近啲村嘅人好少咋，佢哋凈係識耕田，學校雖然話唔使收錢就話有得讀書，但係佢哋都唔想去。後嚟乳源縣長劉德聞話乳源縣入面有間立中學校響度，佢驚咗知用中學喺乳源入面搞事，就同廣東省教育廳長黃麟書一齊玩死間知用中學。


到咗1945年，廣州入面嘅各學校開始重新招生，就組織咗廣州市私立中上學校聯誼會，揀咗國民大學、廣州大學、嶺南大學、知用中學、教忠中學、培正中學同埋越山中學呢7間學校做理事。後嚟呢7間學校嘅代表去咗廣東省教育廳同埋廳長姚寶猷傾收費標準，傾掂數之後就進行招生喇。


到咗1946年，由於貨幣貶值，加上物價動盪，搞到有湖南籍嘅學生嘅家長寄咗一個月嘅餐費畀知用中學啲學生仔，但係攞到錢嗰陣，因為通貨緊縮，搞到一個月嘅餐都搞唔掂，搞到學生要退學先至得。後嚟知用中學知咗呢件事之後，就開始收學費同埋膳費嚟買米保存，費事搞咩冬瓜豆腐出嚟。


喺廣州解放咗之後，知用中學嘅老師同埋學生都得到共產黨同埋政府嘅關懷同埋教育，政治思想同埋教學質量喺度唔停噉進步。到咗1956年嘅夏天，廣州市人民政府根據學校老師同埋家長嘅意見，將間私立嘅知用中學改名做廣州市第28中學，成為一間有初中同埋高中夾埋有35個班嘅完全中學。


景區屬典型嘅岩溶地貌。由於入面有好多鐘乳石響度，所以有「世界溶洞新傳奇」同「中國龍文化天然博物館」嘅稱呼。入面氣候冬暖夏涼，成年20℃。佢按窿體可以分成龍宮隧道同東南西北海龍宮等五個部分。入面有分冰洞體驗區、沿山同濱河景觀帶、蝴蝶園、那溫泉、黑衣壯族民族風情園等六大區域。


鹿頸碼頭係香港新界大嶼山陰澳鹿頸村內嘅公眾碼頭。為咗等鄉民出入香港市區，呢度有一條街渡，來往呢個碼頭至到對岸嘅荃灣青龍頭。佢係喺香港地鐵欣澳站出現之前，唯一一個往返陰澳至到市區嘅公共交通工具。因為陰澳鄉民過去長期依靠青龍頭出入市區，所以大嶼山東北部一直係屬於荃灣區，而唔係離島區。


張啟昕喺香港中文大學體育運動科學系畢業，之後讀國立臺灣大學地理環境資源學研究所碩士。佢之後返香港做民主黨區議員許智峯同立法會議員單仲偕嘅助理，自2015年投身中西區正街選區嘅地區工作，喺第5屆香港區議會選舉挑戰時任建制派區議員李志恆失敗，喺第6屆香港區議會選舉再度挑戰，結果擊敗李志恆當選，2021年7月10號劈炮唔撈，結束區議員生涯。


早喺ViuTV 2022年1月同呢5位女藝人簽約嗰陣，坊間曾經有傳言ViuTV會仿效《造星I》喺主線組合「MIRROR」之外開設副線組合「ERROR」嘅做法，為《造星IV》嘅「COLLAR」開設副線組合「DOLLAR」，但最後未有成事。


鄧文瀚，人稱STEM Sir，係香港資深教師，曾經教過17年喇沙小學，之後轉到聖公會聖彼得小學負責STEM課程。佢亦做過香港大學、香港教育大學同香港浸會大學客席講師。佢而家亦有拍同STEM相關嘅電視節目，同埋寫STEM嘅專欄同出書  。


新澳門學社喺，係澳門主要社團之一，亦係澳門泛民主派嘅政黨，1992年7月10號成立。新澳門學社亦都同香港泛民主派關係好好，亦多次去拜訪香港泛民主派嘅政黨，第一任理事長係吳國昌，現任做緊理事長係蘇嘉豪。


1992年10月新澳門學社以民主新澳門嘅名，提名吳國昌等八個人出嚟參加第五屆澳門立法會直選，成功攞到一個議席返嚟。1993年5月新澳門學社再提名區錦新參加第二屆澳門市政議會選舉，區錦新亦攞到一個議席返嚟。


2013年，佢哋都係繼續分拆名單出嚟參選，其中吳國昌、陳偉智就湊成一組用民主昌澳門嚟參選，而區錦新則繼續用民主新澳門嚟參選，至於喺上屆「民主新澳門」入面嘅第二候選人、學社理事長周庭希就自己開多隊自由新澳門出嚟參選。


砸冧駱駝嘅最後一條稻草，係一句嚟自英文嘅慣用語，英文有三種講法，可以叫 The last/final straw that broke the camel's back，或者就咁 Straw that broke the camel's back。


意思即係話一啲後果或者大鑊嘢嘅出現，通常都唔係單單基於一個原因，而係有問題嘅個體一直以嚟都有好多唔掂嘅地方積埋積埋，又唔去處理佢哋，結果到之後出現咗一條導火線，就搞到所有隱憂一次過爆曬煲，一發不可收拾。


2017年，香港試過有個出身破碎家庭嘅13歲男仔喺牛頭角屋企跳樓自殺。第二日《東方日報》同《晴報》都將呢單新聞嘅標題分別寫咗做「13歲仔玩手機遭薄責墮斃　單親慈母哭斷腸」同「13歲仔打機受責墮斃　社工籲忌說『無鬼用』」，並冇敘述長年家庭分裂持續對死者造成嘅壓力。


台灣作家吳若權指出，直接將一對情侶推向分手結局嘅小事，通常都只係一條導火線，而唔係雙方出現感情破裂嘅主因。可能雙方一直以來已經有好多性格不合，甚至價值觀分歧等等原因而起嘅衝突，造成不斷積壓嘅壓力，搞到嗰一段感情越嚟越唔堅固，最後就因為一啲小爭執，而令關係走向終結。


盧頓足球會，英國英格蘭東部區域百福盧頓嘅職業足球隊，1885年成立，綽號「The Hatters」來自盧頓早年整帽嘅歷史。早年盧頓大多喺低組別聯賽角逐，自1982年升上舊甲組聯賽後，盧頓曾經喺英格蘭頂級聯賽角逐十年，1992年降班後，成績每況愈下。


盧頓喺2006/07球季由英冠降班，翌年再降一班到英乙作賽，由於未能解決財困，開季已被扣咗30分，最終於2008/09年球季後降班到英格蘭足球議會全國聯賽，近89年來首次降級到非聯賽級別角逐。2013/14球季盧頓奪得英格蘭足球議會全國聯賽冠軍，升上英乙，返回職業聯賽角逐。


2017/18年度球季盧頓取得英乙聯賽亞軍，升上英甲聯賽。盧頓升上英甲首個球季，即取得英甲聯賽冠軍，於2019/20年度球季升班到英冠作賽。2022/23年度球季喺升班附加賽贏咗高雲地利，2023/24年度球季升上英超。


《葉蒨文》係香港女歌手葉蒨文嘅同名粵語專輯，1984年出版。呢張專輯裏面一共收咗11支歌曲，包括兩支英文歌曲《She Works Hard For The Money》、《Never Gonna Let You Go》。


窒息，俗名唞唔到氣，係指因為唞氣唔正常而導致身體缺氧嘅情況，可能會對腦構成損害，變植物人，甚至死。常見窒息原因係氣管塞住咗，譬如嘢食哽住喉嚨、浸親、畀人鍊住條頸、吊頸，亦可以係吸入一氧化碳或其他毒氣、睏覺窒息、濫藥等等。


江慧楓係香港一名電台助理監製同主持人。2015年加入香港商業電台。參與嘅節目包括《在晴朗的一天出發》、《一切從音樂開始》、《串》同《聽楓的歌》等等。外號VK、飛機。江慧楓以前就讀大埔官立中學，與男子組合「ReVe」成員劉瑞祈同屬同屆中學同學。


2017年6月10號，交通事務局局長林衍新面臨大量民意壓力之下，但係又唔想認錯將25號入返黑沙，於是開咗一條只係響禮拜六、日同公眾假期先服務嘅15X出嚟由海蘭花園／黑沙來回蝴蝶谷大馬路總站，畀咗新福利做，為咗開呢個只有一條線同埋只係響禮拜六、日同公眾假期先服務嘅巴士總站，交通事務局閂走四個私家車咪錶車位，即使平時冇巴士用呢個站都唔可以停車同泊車，惹嚟附近居民不滿。


2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費、學生寒暑假期間取消優惠、老人同殘疾人士卡朝早同晏晝繁忙時間取消優惠嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線同澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價，同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。


場仗係羅馬共和國為咗滅迦太基而打，以迦太基圍城戰為主要戰事。最後迦太基被攻陷，城內大概七十萬人口大部分被屠殺，淨返嗰五萬人做咗奴隸。戰後迦太基做咗羅馬共和國嘅阿非利加行省，一百年後迦太基被重建成羅馬城市。


《PUI PUI 天竺鼠車車》係日本原創嘅電視定格動畫，喺2021年1月5號至3月23號逢星期二喺東京電視台系列細路節目《幼兒電視台》播映，總共有12集，每集片長2分40秒。以天竺鼠為原型嘅車「天竺鼠車車」為主角，「PUI PUI」係天竺鼠車車嘅叫聲。


阿塗係香港社運漫畫家，因為不時發布一啲諷刺香港同北京政府嘅漫畫而得到唔少人嘅關注，曾創作並出版《高登神獸卡》、《謎圖小學雞》、《鵰娜猩！頂硬上》。佢喺2022年4月26號宣佈，因為香港政治環境變差關係，留港壓力巨大，佢同老婆已經離開香港。


課室、音樂室、視覺藝術室、設計與科技室、生活與科技室、多媒體電腦室、電腦室、自閉輔導教學室、言語治療室及、用途室、宗教室、圖書館、社工室、醫療室、教師資源室、會客室、一間由學生參與部份時段運作嘅「育苗小商店」。


黃勝庸係中國大陸嘅壽星同革命人，廣東河源和平縣人。曾經喺1927～1928年加入十九路軍，期間參加過淞滬會戰兼做過團部少尉副官職位。喺抗日戰爭期間幫過東江縱隊輸送大量救濟物資。2015年2月8號過咗佢110歲生日。


阿布泰國生活百貨係香港一間連鎖生活百貨專門店，由香港海關前關員林景楠同佢泰籍太太Bowie Kanokwon喺2016年創辦，主要銷售嚟自泰國嘅進口零食、生活用品、健康產品同個人護理產品，亦有銷售少部分香港本土產品。


阿布泰國生活百貨創辦人林景楠係支持民主派人士，佢曾經參與部分反逃犯條例修訂運動抗議行動，亦喺店舖派發「良知」貼紙，亦喺武漢肺炎期間因應政府未有向前線醫護人員同公務員提供足夠物資，為呢班前線人員優先提供物資。


2018年3月開始，前行政長官梁振英持續狙擊《蘋果日報》廣告商，佢成日喺個人社交網站列出喺蘋果日報埋廣告嘅公司，鼓勵其他人唔好幫襯嗰啲商户。到2019年4月，阿布泰國生活百貨喺《蘋果日報》嘅內頁刊登全版廣告，註明「此乃全版廣告，歡迎香港人轉載」，呼應梁振英嘅行動，呢個舉動令到阿布泰國生活百貨開始為人熟悉。


喺6月9號反送中大遊行一百萬人上街之後，政府仲堅持修例草案喺星期三交上立法會二讀，激發唔少市民響應星期三嘅三罷以及包圍立法會嘅行動。其中得到阿布泰國生活百貨響應，東主仲話「一日生意無咗，可以做得返。但我哋原來嘅香港無咗，就再救唔返。


2020年1月爆發武漢肺炎第一波疫情，阿布泰國生活百貨由泰國入口買咗一批口罩。醫管局前線醫護人員、邊境管制站嘅紀律部隊人員，包括海關、入境處同衞生署職員，只需出示工作證件或者委任證就可以唔使排隊，可以喺實名登記後，優先購買口罩。


結果當日阿布泰國生活百貨14間門市都有過千名市民排隊。不過，呢個做法亦引起部分親建制派網民不滿，佢哋話呢間舖頭「違反《防止賄賂條例》第3條」，向醫護人員同海關等提供優先購買口罩嘅權利。有網民批評阿布泰國生活百貨會因政見而拒絕出售口罩，但係創辦人林景楠澄清並表示「黃藍是政見，但抗疫是良知」。


亦因為良知，阿布泰國生活百貨堅持以良心價售賣口罩，同市民共渡難關。2020年2月，因應確診武漢肺炎香港疫情變嚴重，阿布泰國生活百貨更加喺青衣城以每個港幣1蚊嘅價錢開售口罩，每人限買10個口罩。另外，品牌亦曾經免費派發一萬個口罩畀18歲以下大專生、中學生同所有DSE應屆考生。


2021年4月8號，海關動員逾 100 人去到阿布泰 25 間分店同喺荃灣嘅貨倉進行搜查，一共檢獲 14 款，共 8,805 件沐浴露、家居清潔劑同衣物漂白劑，估計市值 40 萬蚊。一名 33 歲男董事被捕，涉及未有按照法例喺產品上貼上中英雙語警告標籤。


到4月9號，海關消費者保障科總貿易管制主任陳國雄指收到舉報，話喺荃灣同沙田嘅分店出售多款懷疑違規嘅家居清潔劑，所以隨即展開調查。阿布泰喺facebook專頁為疏忽表示歉疚，但係同時批評海關執法程序令人詫異。


《蘋果日報》記者發現，Donki、價真棧、百佳旗下fusion、萬寧、日本城、759阿信屋、莎莎、卓悅、龍豐藥房等多間連鎖店同樣違規，追問海關會唔會執法，海關只係話會了解，如果有發現違規會執法。有人形容過去兩日好似「全民中文標籤檢測日」，有市民發現大生生活超市出售嘅部份漂白水、洗衣粉同清潔劑等都未有貼中英文標籤。


粉嶺南公共圖書館，香港圖書館之一，喺粉嶺和合石，一鳴路廿三號，牽晴間個牽晴間購物廣場一樓兩舖位，近粉嶺官立中學，英文叫Fanling South Public Library。行政上歸北區。歸康樂及文化事務署管。


許嘉恬係臺灣民主進步黨政治人物，「幕僚世代」代表之一。佢擔任過民主進步黨嘅青年發展部副主任、婦女發展部副主任同埋主任，仲有行政院院長辦公室同高雄市市長辦公室嘅機要秘書，而家就職喺國立故宮博物院嘅青年事務暨行銷專案辦公室主任。


2020–21年香港超級聯賽係香港超級聯賽嘅第7屆賽事，亦係第110屆香港頂級足球聯賽。呢季賽事喺2020年11月21號展開，共有8隊角逐。呢屆港超聯繼續獲得「中銀人壽」贊助，並會以「Light Up Our Era」作為呢屆賽事嘅主題。


《Z風暴》，中國大陸叫《反貪風暴》，係套2014年上畫嘅香港電影，由林德祿執導，古天樂、林家棟、陳靜、王敏德、盧海鵬同盛君主演。套戲係「風暴系列」嘅頭一套作品，之後有續集《S風暴》、《L風暴》同《P風暴》。


盧倩儀大學讀香港城市大學商業智能。佢讀大學嗰陣畀模特兒公司發掘而入行，雖然佢身高得156厘米，唔係傳統模特兒嘅身高，但依然受廣告商歡迎。佢2018到2019年亦喺ViuTV節目《晚吹─Close噏》入面做「啤酒妹」。


恩德培行動係中東戰爭期間由以色列軍方同以色列秘密情報局喺烏干達恩德培國際機場策動嘅反劫機行動，發生喺1976年7月4號，對象係嗰年6月27號畀巴勒斯坦解放組織騎劫嘅法國航空客機，最後102位人質救得返平安無事，其餘人質只係3死1傷。


由於喺山陰地區兩縣中間，境內有多個鐵路、公路交會，同岡山市、鳥取市、境港市、松江市之間嘅交通方便，又有米子機場，係山陰地區嘅交通要衝。因此好多企業都將統籌兩縣事務嘅分公司或政府部門開喺呢度。令周邊成為成個山陰地區人口最多嘅米子都市圏。


魯爾·艾比奧爾係西班牙一位足球員，司職中堅或防守中場，擅長用右腳，左腳亦相當可靠，有唔錯嘅控球能力，魯爾·艾比奧爾擁有高大嘅身材，身手同樣敏捷，防守技術十分全面。而家效力西班牙球隊維拉利爾足球會。佢亦係西班牙國家足球隊成員。


魯爾·艾比奧爾9歲嗰陣，佢阿爸當時係華倫西亞自治區一間細球會Benidorm CD嘅名宿，所以小朋友時嘅魯爾·艾比奧爾喺Benidorm CD嘅小朋友隊踢波。嗰年，Benidorm CD嘅小朋友隊同華倫西亞嘅小朋友隊舉行咗一場友誼賽。


由於外借畀基達菲期間嘅出色表現，2005年魯爾·艾比奧爾被華倫西亞收返。咁啱嗰時華倫西亞請咗科里斯，科里斯就係上季基達菲嘅教練。魯爾·艾比奧爾同科里斯喺基達菲共事咗一個球季，科里斯對魯爾·艾比奧爾嘅特性非常了解並對佢充滿信心。


2005/06同2006/07兩個球季，魯爾·艾比奧爾伙拍當時世界最佳後衛阿耶拉，從中獲益唔少。魯爾·艾比奧爾更喺2006/07首次喺歐聯登場，佢喺歐聯面對眾多世界頂級前鋒，憑住佢上乘嘅防守技術，協助華倫西亞打入八強，展現無限潛質，係西班牙新生代中，係其中一個擁有多次挑戰世界頂級前鋒經驗嘅後衛。


經黃魏慶先生踏查證實二仁溪源頭唔係山豬湖，並已搵到「最高嘅出水口」為證。山豬湖只係一個地名，研判應該係跟「畚箕湖」嘅意思相同，而家係一片果園，但不論佢係唔係「曾經係個湖」，佢喺分水嶺嘅東坡，屬楠梓仙溪流域中溝坪溪水系，水流無法流向二仁溪。


二仁河段又有唔同嘅名，上游喺崗山頭以上叫分水溪，中游叫岡山溪，其中下游叫角帶圍溪，到下游至叫做二層行溪或二贊行溪。出海口原來向西南經劉厝出海嘅主河道，喺道光三年七月因暴風雨，出海口轉向改道西北由高雄市茄萣區白砂崙北方入海。


福田赳夫係前群馬縣群馬郡金古町市長福田善治二仔，而赳夫都係響嗰度出世。佢讀完書之後加入大藏省打工，之後去咗英國留學三年。返嚟之後曾經做過汪精衛嘅財務顧問。1948年佢畀人懷疑佢受賄而畀人拉咗，雖然佢係清白，但佢被迫要辭職唔做。


間醫院喺1985年開工起，1987年起好兼開業，初期嗌過廣州市腫瘤醫院個名。2006年1月20號，由於廣州醫學院接手而改名做廣州醫學院附屬腫瘤醫院。2013年，由於廣州醫學院改名做廣州醫科大學，醫院亦同改名做廣州醫科大學附屬腫瘤醫院。


土製炸彈，俗稱土製菠蘿，係種炸彈，可以用日常生活嘅物料簡單製作，通常都係恐怖份子用，至於點解土製炸彈係香港又叫「土製菠蘿」，除咗因為有啲手榴彈嘅外形似菠蘿，更重要嘅係1967年六七暴動果陣時，工聯會搞咗個叫鬥委會嘅恐怖組織係香港發動「遍地菠蘿」嘅恐怖活動，號召左派暴徒同左派中學學生係香港周圍放真假炸彈進行恐怖襲擊，利用當年仲有得買嘅煙花爆竹，土法製造炸彈，哩啲土法製造嘅「菠蘿」炸彈就叫做「土製菠蘿」，不過出名嘅原因係啲「土製菠蘿」唔係淨係針對警察，係連兒童遊樂場、電車站、碼頭同銀行都擺埋「土製菠蘿」，有啲炸彈仲係由大廈掟落街，果幾個月鬥委會用「土製菠蘿」大肆襲擊平民，日日都上嗮報紙新聞版，左派暴徒仲係整炸彈時放入大量鐵釘同玻璃碎，哩啲「菠蘿」係爆炸時會產生大量尖銳嘅碎片，具有兇殘嘅殺傷力。


國立金門大學，簡稱金門大學或金大，係臺灣福建金門嘅一間國立大學，係金門縣嘅頂尖學府。以前佢係1997年嘅國立高雄科學技術學院附設專科部金門分部。而家佢嘅校本部喺金門縣金寧鄉，而家總共有4個學院、17個學系、12個研究所碩士班、2個碩士在職專班同1個博士班。


日升誤會美華貪錢，美華就誤信個妹以為日升已經有老婆。美華為咗敷衍父母，同花花公子汪海澄出街，差啲被強姦，好彩日升及時救咗佢。陳家向汪家迫婚唔成反而被人追債，美華不計前嫌幫助陳家解困，美華父母終於覺醒，搬返舊屋。


大清政府喺第二次鴉片戰爭後正式開辦新式學堂。1868年，那夏理嚟咗廣州傳基督教，1872年喺珠江邊最發達、十三行最西邊嘅沙基金利埠搞真光書院，但1878年因火燭而燒冧，學校逼住搬到十三行東邊嘅仁濟路。


1912年，真光書院改名做真光女子中學，但學校喺1930年畀中國人收返，重分別喺白鶴洞培真路同仁濟路搞咗間學校。同年5月喺潮州八邑會館，廣東省同鄉會集體歡迎孫中山發表革命演講。1924年7月5號，中共地下黨喺學校嘅豫章書院搞咗指揮部領導沙面3000位洋務工人搞反帝大罷工。


2017年1月7號，越秀區教育局為咗整合越秀區當地嘅教育資源，將隔籬嘅真光小學合併埋，初步改名做「越秀區真光實驗學校」。喺同年9月22號正式同隔籬嘅真光小學合併咗兼改名做廣州市真光學校兼喺同年11月11號揭牌。


2002年4月27號係最後一次接收到先鋒10號嘅信號，之後嘅信號幾乎檢測唔到。2003年1月23號，先鋒10號嘅最後一個好微弱嘅信號喺離地球120億公里嘅地方收到。最後喺2006年3月4號作出咗最後一次聯繫先鋒10號嘅嘗試，但冇收到先鋒10號嘅回應。


《我要瞓鬥》係香港電視廣播有限公司嘅真人騷節目，由陸浩明、曾比特、陳葦璇、糖妹做主持，鄭子誠旁白。節目有28位參賽者，兩人一組，要連續60個鐘頭留喺錄影廠唔夠瞓玩遊戲過關，最後贏嗰組攞十萬蚊獎金獎品。


K型同之前G型嘅最大唔同在於副波箱改為緊貼住引擎，跟返市場上第二啲雙層巴士大隊。而引擎亦唔似得G型噉樣有配過汽油同埋柴油引擎，一開波淨係得吉拿5LW柴油引擎一款，車型代號K5G。巴士尺寸跟隨嗰時嘅限制，長26呎，闊7呎半。


Bristol K型自投產初期就已經俾Bristol母公司Tilling Group旗下嘅多間巴士公司引入，而一啲Tilling Group以外嘅巴士公司都有買，可以配唔同廠嘅車身。1940年二次大戰初期，Bristol接到政府軍需部指示停產巴士。


1944年，Bristol K型成為第三款投產嘅戰時規格雙層巴士。戰時規格嘅巴士底盤同埋「效用型」車身嘅設計同生產都按照軍需部嘅要求，務求將生產成本降到最低。戰時規格嘅Bristol K型主要用AEC A202引擎，少部分喺戰後生產嘅係用吉拿5LW或者Bristol AVW引擎。


二次大戰過後，巴士公司又可以自由選購巴士，巴士生產亦逐漸冇咗二戰時嘅限制。新版引擎散熱水箱同埋三款引擎選擇都得以保留，另外加多咗吉拿6LW引擎選擇。有啲巴士公司喺得到特別批准之下引入8呎闊嘅巴士，喺1948年，有一批8呎闊、配吉拿6LW引擎嘅KW6G喺卡迪夫投入服務。


1950年，英國政府放寬巴士嘅尺寸限制，雙層巴士長度可以去到27呎，闊度可以去到8呎。Bristol亦推出27呎嘅K型應市，包括有7呎半闊嘅KS5G、KS6B，同埋8呎闊嘅KSW5G、KSW6B、KSW6G。


1948年，Bristol喺商用車展展出咗可以配單層或雙層巴士車身嘅M型巴士，但係冇投產到。1949年，Bristol發展出Lodekka矮身雙層巴士，並喺1953年開始批量生產，逐漸取代咗K型巴士嘅地位。


禤泳倫係澳門女歌手，2010年7月正式出道，出道作品有《活到幾歲才能驕傲》、《秒針停了》及《是你的錯》等。《是你的錯》更奪得2011年「澳廣視至愛新聽力頒獎禮」嘅「至愛歌曲獎」，2013年喺「澳廣視至愛新聽力頒獎禮」奪得「飛躍表現獎」。


係比利時從18世紀開始，鬥爭咗超過兩個世紀嘅捍衛語言運動，令布魯塞爾從原先荷蘭文做單一話變成雙語到多語城市，重以法文做通用語言嘅情況。事件亦引發咗比利時當地啲人嘅話題同布魯塞爾當地啲荷蘭文同法文用家嘅語言鬥爭。


公元11世紀到，布鲁塞爾伯爵領地變成布拉邦公國一部份，同勒芬、安特衛普同公爵林一齊，成為四大公國嘅首都之一兼列入神聖羅馬帝國範疇。但嗰時成個比利時唔係通用荷蘭話，喺布魯塞爾南邊嘅尼韋勒同華隆－布拉邦一帶用嘅係法文。


而布魯塞爾最初同舊時歐洲一帶，拉丁文先至係官方語言，直到13世紀尾改用荷蘭文屬下嘅布拉邦話，到16世紀改用中地荷蘭話。嗰時成個布魯塞爾嘅市政府入面，都搵唔到公元16世紀之前同用法文寫啲相關文獻。但喺布魯日同哥積克、伊珀爾、岡城一帶有30～60%啲檔案同文獻都係用法文寫。


1406年11月1號，因祖安娜過身，布拉邦公國成為勃艮地公國一部份，令成個布拉邦公國逐漸開始用法文。加上大膽查理喺1477年1月5號喺南錫戰役死咗，得一個女繼承勃艮地公國凈低嘅財產。布魯塞爾喺1506年開始西屬尼德蘭時期，成為西屬統治領地。


自從16世紀爆發八十年戰爭之後，因南北尼德蘭分治，令荷蘭嘅經濟同文化都北上嗮。喺布拉邦同佛萊明一帶，神職人員雖然重係用拉丁文搞彌撒，但變成反對宗教改革嘅重鎮。嗰時荷蘭文畀好多宗教改革睇死，話係反天主教嘅話。


結果好多低地國家神父為保正統，去到法國北邊嘅杜埃大學兼改用法文受訓。而天主教會冇將荷蘭文趕盡殺絕，反而北邊嘅荷蘭共和國規範咗點用荷蘭文，南邊嘅荷蘭文區就繼續用返自己啲土話。不過嗰時17世紀歐洲其他地方俾好多人睇好法國殖民地啲文化，法文亦逐步變成貴族同上流社會嘅交流語言，連布魯塞爾啲鄉下同山旮旯地方都出現咗喺華隆大區嚟啲打工仔、包公頭入嚟做嘢，令布拉邦話混入咗唔少華隆話字眼同些少西班牙文詞彙，但布魯塞爾當地住啲華隆人口少過大多數荷蘭文用家。


1713年4～5月，歐洲好多國家簽署咗烏德勒支和約而結束西班牙王位繼承戰爭，令南荷蘭地區轉到奧地利嘅哈布斯堡王室屬下，令嗰時南荷蘭地區出現語言變化。到咗18世紀初，布魯塞爾當地嘅荷蘭文使用受到唔同程度嘅削弱，一度淪為「街頭語言」，令社會一度出現「保衛荷蘭文」嘅呼聲。


原先喺布拉邦嘅荷蘭文上層猛咁離開荷蘭共和國，加上荷蘭共和國喺1795年衰退之後，荷蘭文逐漸冇嗮政治同經濟文化嘅優勢，加上法國拿破崙對外侵略成個歐洲大陸。尤其喺1745～1749年間，布魯塞爾成為法軍殖民地，法文甚至喺1780年後成為佛萊明資產階級嘅通行語言。


而布魯塞爾地區講法文啲平民喺1760～1780嗰廿年間，從5～10%猛咁飆升到15%。喺日常生活，荷蘭文都可以喺街頭用。嗰時奧地利哈布斯堡王室喺尼德蘭嘅工作語言係法文，但布魯塞爾平民好少見到喺哈布斯堡朝廷嚟嘅公文。


隨住法國大革命戰爭喺1794年結束之後，低地國家即刻俾法蘭西第一共和國合併咗。嗰時法軍強勢兼鎮壓尼德蘭當地經濟，令大批尼德蘭當地人離開，嗰時布魯塞爾人口跌到得返66000人。而法蘭西政府重變本加厲，喺成個法蘭西第一共和國推行「一國一語」政策嚟打壓荷蘭文。


尤其係法國占領軍，重進一步將布魯塞爾附近地方廢除兼打壓荷蘭文。法國政府喺1798年搞大規模徵兵政策之後，即時引起好多佛萊明地區啲人強烈反對，兼引發「農民戰爭」嚟解決荷蘭文存廢嘅激烈討論。直到20世紀，荷蘭文一直喺比利時話成貧窮兼垃圾。


自從法軍霸咗南尼德蘭之後，法蘭西第一共和國為咗謀求統一，重規定布魯塞爾啲市政廳必須強逼用法文，唔畀講荷蘭文。不過規定經限當地行政啲高層同上流社會啲人，冇限制到低下階層，令規定好快失咗靈。但法蘭西政府嘅類似軟強迫規定，影響咗唔少城市生活。


例如法律、公告到街名，必須要用法文寫，冚唪唥官方文件喺「有需要」時先至翻譯成荷蘭文，連偏遠啲山旮旯地方啲商人必須要識法文。嗰時，冚唪唥法庭訴訟同判辭到法律文件，都凈用法文寫，除非現實情況唔畀。嗰時官方文件用法文寫嘅比率從19世紀初嘅60%飆升到1813年嘅80%。


1815年，因拿破崙輸咗，維也納會議決定將原先法蘭西第一共和國東北角嘅南尼德蘭脫離而獨立，成為尼德蘭聯合王國，重將南尼德蘭同荷蘭共和國合併。喺布魯塞爾地方商界猛咁請願嘅情況下，荷蘭文先至俾政府睇得起而變成布魯塞爾嘅官方語言。


不過噉嘅決定冇辦法喺佛萊明地區也文也武。隨住布魯塞爾同海牙成為王國嘅兩個首都，而國會入面啲比利時議員之前成日講法文。為咗扭轉法文「一語獨霸」氣勢，尼德蘭威廉一世希望將佛萊明區發展到同北荷蘭省噉，而喺當地開咗好多間荷蘭文學校嚟教化民眾，重同時將荷蘭文列做佛萊明省嘅唯一官方語言，而且喺原先俾法國殖民地搞搞震嘅布拉邦同布魯塞爾都搞埋，留返個華隆省繼續用法文。


雖然威廉一世諗住荷蘭文成為全國唯一語言，但激嬲咗講法文啲民眾同天主教會啲人。而法文區啲人擔心會影響佢哋參政同埋俾新王國睇死啲垃圾分子。輿論壓力情況下，威廉一世喺1830年被逼喺比利時地方恢復返語言自由政策，從而結束咗荷蘭文喺佛萊明省份同布魯塞爾唯一官方語言嘅地位。


嗰時嘅規定影響嗮成個佛萊明地區。當地有人開始接觸北尼德蘭嘅標準荷蘭文。另一方面，天主教成日將荷蘭文睇成係對新教嘅衝擊，而法文啲貴族重繼續睇死荷蘭文。結果導致比利時革命爆發，令原先法文做唯一官方語言嘅比利時王國正式成立。


比利時革命爆發之後，布魯塞爾當地越嚟越多資產階級開始講法文，加上唔少法國同華隆地區啲移民搬嗮入城，同時佛萊明地區第一次出現大多數人轉用法文嘅情況。尤其喺1830年獨立之後，新嘅中央集權政府決定將法文定做官方語言兼成為社會地位象徵，期間重將講荷蘭文啲階層睇成孤獨精同邊緣人。


1960年，由於佛萊明人發生咗聯合抵制當地嘅語言調查同喺布魯塞爾發生兩單以佛萊明人為主嘅大型抗議示威行動。比利時當地政府為咗解決噉嘅問題，喺1962年定咗個語言分界重宣告取消語言調查事項。所以喺比利時當地出現有部份省出現「荷法兩文邊界」嘅情況。


布魯塞爾當地政府根據1947年國內最後一次語言調查嘅結果定咗19個行政區域之後，好多法文用家都唔忿頸，話點解去咗第個領域會好似出咗國噉。亦有法文用家喺1962年嗰時質疑，政府當布魯塞爾周邊啲法文用家冇到，雖然喺布魯塞爾東南西北周邊嗰3個法文飛地，夾埋7個城市有超過三成人口講法文。


正因為噉嘅語言分區，對教育產生咗嚴重嘅後果同之前提出嘅「荷蘭文無用論」掟咗入垃圾桶。從嗰時開始，荷蘭文用家啲細蚊仔喺教學時，必須要喺法國學荷蘭文同法文兩種話。呢樣亦限制咗喺布魯塞爾出現嘅全面法文化進程，有好多以法文做母語啲用家根據法文國家民主陣線而反對點解會保護同改變噉嘅修復教育自由模式。


《教束》呢套劇播出嗰段期間，香港正值反送中逆權運動，連劇組台前幕後都覺得冇信心。而劇集後半部分就講到學生反對將馬修書院轉做直資，引發嘅政治風暴同反對逃犯條例修訂草案嘅情況咁啱得咁蹺，因而被觀眾稱為2019年度嘅神劇、預言劇。


雅戈夫利夫設計局係蘇聯/俄羅斯嘅一間軍用飛機設計局，1927年5月12號由飛機設計師亞歷山大·些勒基耶域治·雅戈夫利夫創立，設計局編號115。雅戈夫利夫設計局喺二戰期間主要設計常規起降戰鬥機，後來轉為主力研制垂直/短距離起降戰鬥機。


福全鄉同其他鄉村一樣，有廟做中心，聯繫各村。而福全鄉揀咗洪聖爺保祐各村，起咗洪聖廟，即係大角嘴洪聖廟。廟有鐘刻有光緒七年，即1887年。而當時位置響家下界限街同大角咀道交界，即係喺當時大清同大英兩國交界之上。


聖公會明華神學院由聖公會港澳教區嘅前任主教何明華會督響1947年設立，前身係聖公會明華學院，為當時港澳教區嘅平信徒提供培育課程。1996年，香港聖公會教省準備成立，明華學院為配合訓練教省嘅聖職人員，變成今日嘅明華神學院，栽培牧者同平信徒。


｢明華學院｣由當時英國維多利亞教區嘅何明華主教喺1947年成立。係第一間培育中國平信徒嘅學院，特別關顧弱勢社群教育工作。1996年，學院改名做｢聖公會明華神學院｣， 受命於香港聖公會，致力培訓喺教會全職事奉嘅聖品人。


呢間學校喺1979年8月1號成立，係由原育新八年制學校同黃埔八年制學校嘅初中部合併出嚟，最初校址喺新洲畜牧場入面。1982年8月，由於94中從黃埔村搬到新港西路嘅鷺江之後，學校原址畀咗黃埔中學。2001年9月同漁輪廠子弟學校初中部合併。


1998年，葉大波擔任中央外事工作領導小組辦公室副局長、局長。2004年3月23號，中華人民共和國同多米尼克建交，葉大波由嗰年5月做首任駐多米尼克大使，至2006年10月由鄧波清接任。2006年12月接替孫國祥做駐斯里蘭卡大使，兼任駐馬爾代夫特命全權大使，至2009年1月由楊秀萍接任。


2009年1月接替管木做駐緬甸聯邦大使，至2010年9月由李軍華接任。2010年9月做中央外事工作領導小組辦公室副主任。2015年10月接替胡正躍做外交部駐澳門特別行政區特派員。2018年1月當選中國人民政治協商會議第十三屆全國委員會委員。


現代嘅氣槍處於槍械管制法規嘅限制，通常動能較低，但亦有部份高動能氣槍用喺狩獵，初速通常可達330m/s，使用4.5mm鉛彈或球形金屬彈。氣槍精準度高，喺射擊比賽例如奧運會中被廣泛使用，10m係常見嘅比賽射程。


呢類型動力通常儲存喺12g壓縮二氧化碳氣樽之中，呢種氣樽通常係一次性使用，但亦有少量可充氣式二氧化碳氣樽應用喺彩彈槍。二氧化碳氣樽嘅優點係結構簡單並且唔需要釋壓安全閥，缺點係一次性使用，成本較高，而且工作氣壓低於預充氣動力。


小林劍係美國嘅一個中日韓書寫系統專家，威斯康辛大學麥迪遜分校畢業，主修語言學，著作包括1999年出版嘅 《CJKV Information Processing》。佢係統一碼聯盟嘅中日韓及統一漢字小組主席，亦都係思源黑體嘅主要協調人。


大陸架，大陸浸喺海水下嘅部份，水深較淺同平緩。直至大陸坡，會突然急深落去。所以睇起，就好似個架托起咁。大陸架形成，來自板塊活動，海水升降，洋流侵蝕，以及河流沉積。大陸架深邊，亦可以視古時水位低嘅海岸，如冰河時期，大陸架會露出水面，變返陸地，其邊就古岸，古時岸邊露出岩石，海浪沖刷浸蝕成大陸坡，而水位高返時，就會浸喺海水之下。


大陸架會受侵蝕下沉，然而水面受沖刷浸蝕岩石，會落入大陸架中，而江流亦會大量沙泥入大陸架，所以會有所補充。大陸架水深較淺，日光充足，沉積物豐富，為海洋生物樂園，有漁業之利。大陸架中，古時有機沉積物，古陸時埋下生物，會化成石油、天然氣，亦為現今各國所爭奪之物。


《女強人奧斯卡》係日本漫畫家池田理代子喺1972年4月開始，喺集英社出版嘅少女漫畫週刊瑪格麗特第21期連載漫故事。個故仔係講一個亂世兒女無辦法同愛人結合嗰種無奈同埋遺憾，最後悲劇收場。漫畫故事一路出到1973年12月就出完。


李文欣以前讀聖母玫瑰書院。2010年喺香港樹仁大學新聞與傳播學系畢業，做過唔同行業後，喺2014年正式入行，加入亞洲電視做粵語新聞記者同主播，2015年2月辭工。2015年3月加入無綫電視，做到無綫新聞台首席主播及主播組組長間中會報吓天氣。


紐芬蘭標準時間係歷史遺留落來嘅習慣。當全球開始應用標準時間來劃分時區嘅時候，紐芬蘭重係一個獨立嘅英國殖民地，因此可以製訂自己嘅標準時間。由於紐芬蘭剛好佔滿晒西四區嘅東半區，而西三區同西四區嘅分界又好接近紐芬蘭嘅首府聖莊斯，因此紐芬蘭人就決定以西三區嘅時間加30分鐘，作為自己嘅標準時間。


根據紐芬蘭與拉布拉多省嘅法律，成個省都應該用紐芬蘭標準時間，但係實際上，拉布拉多地區祇有南部少數地區跟著紐芬蘭同其他離島用紐芬蘭標準時間，其他地區就通常跟大西洋標準時間。從2007年開始，夏令時嘅開始同結束日期，會跟埋加拿大其他省份嘅開始同結束日期，從三月嘅第二個星期日開始，到11月第一個星期日結束。


2017年5月1號晚黑七點左右，馬揸度博士大馬路亨達大廈第一座二樓一個單位火燭，消防接報後立即派人去到現場，發現單位冒出火焰同大量濃煙，立即開兩支喉筆從單位入面同出面去救火，迅速將火救熄，之後消防進入單位調查同排煙。


初步調查起火位置係嗰廳到，燒咗一百平方呎左右，大批電器燒爛，波及成嗰廳三分之二左右，當中包括家俬、騎樓玻璃門爆裂同騎樓天花被燻黑。期間有八十個人自行疏散到地下，冇人受傷。起火原因懷疑叉緊電嘅電動滑板車電線短路搞成。


喺網民之間傾計嘅時候，如果有人喺文章入面炫耀自己，例如係愛情上令人羨慕嘅行為，或者情侶相互公開表示親暱言詞嘅互動嗰陣，其他單身或對呢啲行為不以為然嘅網友就會用「閃光彈」一詞相回，以表示文章係「炫目至盲」嘅炫耀表現。


呢個習俗起源可能係 Celtic 或德國嘅民間傳說，認為有超自然生物住喺樹裏頭，可以幫手保護人。一種解釋係，喺異教徒嘅傳統，樹木就係仙子、精靈、樹妖、其他神秘生物嘅屋企，啲人可以敲門或摸木頭，以求好運，或者用嚟分散惡魔嘅注意力，當想求好運，搵幫手嗰時，就會有禮貌咁同樖樹講，然後摸吓樹皮，代表第一個「敲」，「敲」第二下就講「唔該」，敲木聲防止惡魔聽到你講乜，唔好畀佢過嚟搞搞震。


蘇鏘係中國大陸嘅無機化學家，亦係中國稀土研究嘅開拓者之一，廣東廣州人。曾經喺1958年第一次分離出除咗Sc同Pm之外嘅15種純稀土、總結咗稀土性質隨住原子序數變化嘅幾種類同Y喺La系元素嘅位置變化，亦總結咗工業用Ce嘅濕法、空氣氧化法同利用釔嘅位置變化嚟分離出釔嘅原理同方法。


百萬分比，分數一種，將比率分成一百萬分，佔幾多咁，有百萬分之幾咁講法。另叫百萬分點，或者日本咁叫百萬分率。英文寫parts per million，減筆ppm。統一碼留咗個符㏙。百萬分之一，即1 ppm，即百分比 0.


石圍角巴士總站分做兩部份。一部份係設有雙坑通道嘅巴士總站，係九龍巴士32線、九龍巴士936線同九龍巴士936A線嘅總站。另一部份係設有單坑通道嘅巴士站，站名係石圍角邨石菊樓，喺巴士總站對開嘅，係九龍巴士32H線、九龍巴士32M線、九龍巴士36線、九龍巴士40P線、九龍巴士43P線、九龍巴士43X線、九龍巴士234C線同九龍巴士N36線嘅分站。


李丹紅無辜俾表哥楚季平拖累，被判運毒入獄，好彩得林醫生協助假釋，而且喺監獄醫療所做護士，後來重嫁咗俾杜老太個仔杜雁聲。楚季平要脅李丹紅幫佢運毒，點知東窗事發，李丹紅雖然被判無罪，但係已經不容於杜家。多年後‧‧‧


胡15歲就開始幫北京、上海嘅刊物同電台撰稿。1958年，佢因為向中國大陸以外嘅親友通報大躍進勞民傷財嘅消息，信件俾公安局截查，以「現行反革命罪」判刑五年，喺山西大同煤礦、太原煤礦服刑及勞改，強迫留場戴帽管制，長達20年。


1979年胡移居香港，除咗做過報刊編輯、編譯1年幾之外，一直靠寫文為生，先後以鄭義、林同、華衷、田豐、朱有道、馬失途等等百幾個筆名寫作，喺香港各報章同期刊，以及中國大陸、台灣、星加坡等地媒體，發表社論、專欄文章、小說等各類作品，總共超過4千萬字。


作品結集出版嘅，有《鄧小平傳》、《江澤民傳》、《朱鎔基評傳》、《李瑞環正傳》、《中共情報首長》、《國共間諜戰七十年》、《天安門民主血》、《書評集錦》、《藏書票百家選》等等。《火柴盒上的中國現代史》俾香港電台聽眾一人一票推選為1992年香港十大好書之一。


1999年，胡被廉政公署控告同開益出版社嘅王鍇「串謀訛騙」藝發局10萬港紙。10月27號，因為次被告王鍇早已認罪並判刑，東區裁判署裁判官李家齊判胡罪成，監禁6個月。胡不服，向高等法院原訟庭同時就定罪及刑罰提出上訴。


2015年，銅鑼灣書店股東同員工連環失蹤。胡獲悉事件，11月6號開始向書店老世李波自告奮勇捱義氣喺書店幫手。佢喺書店最艱難嘅時期擔任經理，見證怪事。2016年8月，《南華早報》報導，銅鑼灣書店大概25萬本庫存書俾人運到深圳銷毀，當中包括大約2萬本胡有份編著嘅書刊。


寧古塔係大清地名，喺而家黑龍江省東部至俄羅斯遠東共和國南部一帶，範圍大概係圖們江以北，烏蘇里江上游，牡丹江流域同埋以東，東臨日本海，以前屬於吉林將軍地界，核心區接近而家黑龍江省牡丹江市。滿語數之六就係寧古，每個為塔 ，所以寧古塔嘅意思係「每六個」。


梵高博物館係荷蘭阿姆斯特丹一間博物館，主要收藏荷蘭畫家梵高同埋同時期其他畫家嘅作品，係世界上收藏咗最多梵高作品嘅機構。梵高博物館嘅主體建築係由建築師Gerrit Thomas Rietveld設計，喺1973年開幕。


連任唔到嘅科莫羅夫斯基以獨立人士參選，但係得到執政嘅公民綱領黨支持，而佢承認落敗，祝願對手管治順利，由於公民綱領黨上台八年間經濟有改善，外界原本估會幫到科莫羅夫斯基喺首輪投票贏出，但係結果係佢攞唔到過半數選票，只攞到百分之三十三嘅選票，而且重要落後杜達百分之一嘅選票。


分析認為，選舉結果顯示波蘭人對執政嘅公民綱領黨捲入貪污醜聞表示失望，亦唔滿意而家嘅人工同就業情況，冇因經濟好轉而轉好。今次嘅總統選舉係被視為十月舉行嘅國會選舉前哨戰，估計到時公民綱領黨同樣會面對法律與公正黨嘅嚴峻挑戰。


廖秀冬喺1988年開咗一間環境顧問公司，向政府、學校同埋建築師、發展商等私人機構提供對環保事項嘅專業意見。1997年，因為佢間公司重同一間國際工程顧問公司合併，佢開始涉及中國內地同台灣方面嘅工作。2001年北京申請辦2008年奧運會，廖秀冬畀奧運會申辦委員會請咗做環保專家同代表，負責同北京申辦奧運講解環保狀況嘅部份。


2002年，當時嘅行政長官董建華連任後，大幅改組政府架構而推行高官問責制，7月揾咗廖秀冬做環境運輸及工務局局長。廖秀冬喺2002年8月1號宣誓就任。初時，有人質疑廖秀冬環保人士出身，對於呢個局另外兩個主要工作範疇公共運輸同工務都唔了解。


廖秀冬上任後好快就提出「公共交通可加可減機制」以減輕市民嘅交通開支，一度令佢喺民意調查攞到局長之中嘅第一名。不過，雖然得到各大公共交通營運商嘅支持，但就調低實際票價同埋為乘客提供其他優惠上取得好大進度，主要營運商都以營運開支不斷增加、油價上升或只提供小優惠。


經過公共交通工具無當初預期減價，東區海底隧道加價談判失敗，香港的士司機反對下試行減價，加強對小巴衝紅燈嘅違例駕駛啲處罰，同埋一啲嚴重交通事故，特別係2005年「太子道棚架倒塌事件」，都令佢嘅支持度跌咗。


廖秀冬喺環保項目方面建議「污染者自付」原則，考慮跟台北市等地徵收垃圾費。目前垃圾費雖然仍未喺政府目標中，但已喺2004年先喺港島東區13個屋苑試行家居廢物源頭分類試驗計劃。但係工商業排放嘅垃圾，正係研究制定相關法例，針對建築物廢料喲收費計劃。


廖秀冬就淨化海港計劃第二期推出咗新啲自然保育政策，並同公眾進行諮詢。關於空氣質素方面，廖秀冬積極推進珠江三角洲空氣質素管理計劃，希望可以改善香港空氣污染狀況。呢啲計劃目標係2010年以前，有效減少珠三角地區啲空氣污染物排放量。


另一方面，廖秀冬亦積極推動香港同中國內地發電廠之間進行排污交易試驗同考慮全面用天然氣代替煤做發電燃料。日常生活上，廖秀冬曾經提出巴士冷氣過凍浪費電力，同建議提高至攝氏25度嘅水平，重鼓勵市民買報紙時減少攞膠袋同紙巾。


呢個站有3個出入口，分別係A、B、D。從2017年11月14號開始實行嚴格安檢制度之後，除咗往返A同D出入口之間毋須接受安檢之外，B出入口同A、D是旦一個出入口之間當成過街通道往返嘅話，都要接受人過安全門、物過X光機、液體過檢測儀嘅制度。


呢個站最早喺1987年嘅方案入面，其中第一個方案就係依家嘅1號綫。嗰時係過咗黃沙之後行嘅路線比依家偏向西邊轉彎入咗中山路之後，去到荔灣路口東邊有個嗌「中山八站」嘅車站。嗰時嘅中山八站喺而家嘅周門南路口對面嘅富力廣場嗰頭。


由於呢個站上面啱啱好有個汽車站同巴士總站響度，所以重有好多乘客成日嚟呢個站坐客運站嗰啲車嘅。重有，廣州市西關外國語學校同埋廣州市荔灣中學嘅學生仔有時都會用呢個站坐車嘅。附近重有個服裝批發市場，重有個荔灣湖公園嘅正門響度，喺夏天嗰陣有一小部份嘅泳客成日去西郊泳場游水嗰陣都係嚟呢個站嘅。


八四港島西集會，係2019年8月4號由香港民間人士發起嘅一次反逃犯條例修訂集會。呢次集會本嚟係八四港島西大遊行，由堅尼地城科士街臨時遊樂場行到西營盤中山紀念公園，但警方發咗「反對通知書」，只係批准集會，最後主辦單位將集會地方改到卑路乍灣公園。


從1939年春天開始，英國海軍總部就將斯堪的納維亞計劃同德國開戰嘅潛在戰區，英國政府唔肯再喺大陸上開戰，覺得會重蹈一戰嘅覆徹，所以開始考慮用封鎖戰術間接削弱德國，德國工業好依賴嚟自瑞典嘅鐵礦，呢啲鐵礦主要由挪威納爾維克港同瑞典呂勒奧運過嚟，納爾維克港冬天唔會結冰，所以全年都可以供應鐵礦。


1939年10月德國海軍總司令埃里希·雷德爾上將同希特拉討論如果挪威出現英國基地嘅危險同埋要趕喺英國之前搶呢啲基地嘅可能性，德國海軍覺得攞到挪威除咗可以控制附近嘅海域，仲可以作為未來對英國作戰嘅基地，不過因為當時陸軍同空軍冇興趣，所以希特拉只係表示將作戰重心集中喺低地國家。


11月底英國戰爭內閣嘅新成員溫斯頓·邱吉爾提議喺挪威海域鋪水雷，可以迫啲運礦船行去北海，英國皇家海軍就可以截住啲運礦船，不過呢個提案俾鴿派張伯倫同哈利法克斯否決咗，因為驚中立國家例如美國嘅負面反應。1939年11月蘇聯同芬蘭嘅冬季戰爭爆發咗，因為外交環境變咗，邱吉爾再一次提出佢嘅計畫，但都係俾人否決。


12月英國同法國開始計畫援助芬蘭，佢哋計畫將部隊登陸喺挪威嘅納爾維克，然後穿過瑞典再到芬蘭，盟軍可以佔領瑞典嘅鐵礦區，呢個計畫有張伯倫同哈利法克斯嘅支持，佢哋希望可以攞到挪威嘅合作，咁就可以解決一啲法律問題，但係向挪威同瑞典發出嘅嚴厲通告只係得負面反應，雖然遠征計畫繼續進行，但係因為芬蘭喺3月求和令到理由消失。


1月14號到19號德國海軍研究出草擬計劃嘅加強版。佢哋決定有2個關鍵要素，第1係偷襲，減少挪威嘅抵抗同英國嘅干預，第2係用軍艦而唔係比較慢嘅商船運送部隊，咁樣嘅話同時佔領全部嘅目標變成可能，因為運輸船有航程限制。


1940年1月27號，計劃最終改名成威瑟堡，由德國第21軍去領軍，其中包含德軍第3山地師同另外5個步兵師，其中嘅步兵師全部人都未打過仗。計劃嘅第1梯隊包含3個師，淨低嘅留返第2波，有3個傘兵連用喺佔領機場，德軍第2山地師之後都加入咗作戰。


原本嘅計劃係入侵挪威同埋以外交手段去攞到丹麥機場，但係希特拉喺3月1號指示兩者都要入侵，咁係因為德國空軍以防空預警嘅理由而要求佔領戰鬥機基地，為咗入侵丹麥而編嘅第16軍，包含2個步兵師同第11摩托化步兵旅，成個行動由空軍第10軍去支援，呢個軍用咗大約一千架各式飛機組成。


4月8號，海軍大臣溫斯頓·邱吉爾宣布英國海軍要喺挪威海域鋪水雷，一隻英國驅逐艦都喺呢一日開始喺挪威海域鋪第1個水雷，而第1批德國侵略船團秘密咁喺4月3號出發，預計會喺4月9號執行作戰計畫，嗰日就係邱吉爾宣布鋪雷令嘅第2日。


1939年，德國同丹麥簽訂互不侵犯嘅和平條約。喺戰略上丹麥唔算重要，除咗可以作為對挪威作戰嘅集結區之外，冇乜意義。當然作為一個同德國接壤嘅國家，丹麥都係要俾德國打。呢個國家國好細同埋好平坦，係德國陸軍作戰嘅理想地點，丹麥嘅陸軍冇乜抵抗可能，丹麥士兵得14,000人左右，其中有8,000人係喺2月同3月嘅時候招返嚟，士兵訓練水準低下，幾乎冇裝甲部隊。


1940年4月9號5點德國空降兵喺冇人駐守嘅馬德尼索要塞同埋奧爾堡機場空降，6點喺哥本哈根港口商船入面嘅德國步兵營發動攻擊，捕獲丹麥國王同王室成員，而德國第21軍嘅2個師都過埋國境入侵咗日德蘭半島。因為實力懸殊，丹麥軍隊除咗守衛喺哥本哈根嘅皇宮，同德軍短暫交戰之外，幾乎冇抵抗。


9點20分喺幾個分隊嘅He 111轟炸機同Do 17轟炸機威脅轟炸哥本哈根平民嘅恐嚇之下，基斯頓十世即刻投降，換取對國內事務嘅自主權，當日德軍就佔領咗丹麥全境。跟住就係丹麥佔領時期，特別喺1943年夏天之前，同時延後咗對丹麥猶太人嘅逮捕同驅逐，佢哋幾乎全部都撤去瑞典。


1940年4月9號，德國第5戰鬥群以重巡洋艦布呂歇爾號為首沿住奧斯陸峽灣北上，喺5點15分接近峽灣最窄處嘅奧斯卡博格要塞嘅時候，布呂歇爾號俾島上已經有48年歷史嘅德國製克虜伯280毫米砲命中，之後機房又中咗2個40年前嘅魚雷，跟住失去控制，6點23分，布呂歇爾號翻覆沉沒，船上嘅2,202個船員同戰鬥人員入面有830個死咗，船團嘅其他船隻覺得以為係布呂歇爾號撞到水雷所以畀部隊提早上岸，所以奧斯陸喺清晨未受到攻擊。


6月7號，哈康國王同國會逃到英國，成立咗流亡政府，6月9號盟軍最後喺納爾維克嘅部隊完成撤離。6月10號，挪威淪陷。呢一次作戰用咗德國2個月嘅時間，係二戰被德國陸軍侵略嘅國家入面撐得第2耐嘅國家，第1係蘇聯。


英國太古洋行係1867年由莊·沙妙奧·史懷雅嚟搞嘅一間嘢。嗰時一過嚫農曆新年，中國人嘅屋企就鍾意喺門口度黐「大吉」呢兩個字，而史懷雅嘅仔咁啱睇到「大吉」呢兩個字就話肯定係中國人都鍾意嘅嘢，結果佢哋決定就攞佢嚟做間公司嘅中文名。


到咗1904年，英商太古洋行就開始起太古倉碼頭。喺碼頭起好咗之後，太古洋行代理嘅黑煙囪輪船公司就負責遠東同中南亞往返廣州到香港、上海同海防等航線。而船隻數量就去到30部，其中26艘3000t到嘅貨船遊輪凈係停喺廣州嘅太古倉碼頭嗰度裝卸貨物。


喺日本仔投咗降之後嘅1947年12月，廣東省國民政府就搞咗廣東省民食計劃委員會同廣東省糧食經理委員會，將廣州怡和、太古、大阪嘅3個倉庫嚟做用於儲存糧食，後嚟因為嚟廣州嘅糧食越嚟越多，搞到糧倉入面成日爆滿，重借咗市區入面嘅米機倉庫嚟存糧食都有。


喺1950年8月，廣州市政府為咗保管市政救濟糧同配合收購夏天嗰時嘅糧，結果又再租咗太古倉、大生倉同榮興堂倉庫，重有黃埔大道入面嘅2個民房倉庫嚟裝啲糧。到咗1953年2月24號，廣州市軍事管制委員會就霸咗太古倉嚟充公，甚至重轉咗佢去廣州港務管理局嚟睺實，後嚟又畀咗廣州港集團有限公司嚟營運。


從啱啱入咗21世紀無耐開始，隨住廣州港集團先後起咗新沙、南沙港區同廣州港，搞到運貨嗰方面逐漸去嗮黃埔區同埋番禺區嘅南沙嗰邊，而嗰時太古倉嘅貨物輸送量就開始下跌，加上工業大道嗰帶從之前嘅工廠逐漸變成居民住宅區，而儲運碼頭嘅功能都變埋。


借鑒鬼佬地區嘅漁人碼頭嚟結合太古倉碼頭嘅工業遺址特性，再引入集裝箱嘅元素，最後通過有規則嘅拼裝同綠化先至起成有強烈項目印記兼可以滿足日常經營嘅戶外經營場地。重引入咗咖啡吧、酒吧、餐吧同遊艇銷售等業態而提供咗漁人碼頭式嘅時尚、休閒消費嘅嘢。


佢關注長者長照議題，卸任台中市副市長後，轉身以泰雅名字「puyat」，返去和平區達觀部落做起照顧長者的照服員，還成立咗伯拉罕共生照顧勞動合作社。佢以自己嘅實務經驗同政策協調能力，投入長照社福領域嘅改革工作，希望令國家能夠成為最有力支援照顧長者嘅堅實支柱。


夜郎係中國漢朝時所謂「西南夷」入便最大嘅國。夜郎嘅中心位置到而家都未有定論，學術界嘅分歧亦好大，有學者認為係喺而家貴州六盤水畢節一帶。關於夜郎國嘅記載主要喺《史記·西南夷列傳》見到，而根據考古嘅資料，一般認為夜郎喺中國嘅戰國時代已經喺度。


係越南高平省高平市嘅一處有古式古香嘅寺院，2013年6月15號動工，2014年12月15號起好，位置喺重慶縣潭水社北邊近黑水河邊。佢既係越南近中國邊境嘅寺院，又係板約瀑布屬下嘅觀景臺景區之一，對面可以望到中國大陸。


因此，喺一啲新聞廣泛報導有警察面對不幸事件嘅時候，有啲網民會慶祝事件。例如，喺武漢肺炎疫情初期有警察感染武冠肺、林婉儀墮海案入面，就有啲網民慶祝事件，有啲觀點亦講到明，話係佢哋亂咁噴催淚彈同拉人所引起嘅報應。


1959年，上任一年幾嘅進步保守黨籍首相John Diefenbaker以「削減自由黨製造嘅不必要開支」為名，宣佈全面終止「飛箭」戰鬥機計劃，並且將已經建造嘅六架原型機，同埋佢哋嘅設計圖紙全部銷毀，轉為向美國買戰鬥機。


墨西哥聖公會起源可以追溯到1810年嘅墨西哥獨立戰爭，同埋1854年幾位自由派牧師嘅嘗試，佢哋後嚟支持1857年自由憲法 對當地天主教會進行改革，但正係改革戰爭導致咗教會嘅成立。1857年嘅宗教改革）確保咗宗教自由，令天主教會自政府同政治分離。


1860年，新成立嘅耶穌教會同美利堅合眾國新教聖公會聯繫，搵使徒傳承。1879年，昌西·萊利）成為首位被祝聖嘅主教。1958年，墨西哥第四位傳道主教荷西·索塞多）係教會首位響墨西哥國土祝聖嘅主教，佢係廿世紀下半葉墨西哥教會嘅事實上領袖，領導著喺1995年頭成為普世聖公宗自治教省呢個進度，並當選為首任主教長大主教。


今日，墨西哥有52個聖公會牧區，36個傳道區同其他12個附屬機構。雖然一啲消息來源聲稱有100,000名受洗成員，但《英格蘭教會年鑑》，其中包括其他聖公宗教省信息，連埋《聖公宗研究雜誌》同劍橋大學出版社於2016年發表嘅一項研究，報告話教會已經21,000名活躍受洗成員。


墨西哥聖公會嘅教會體制係主教制，同其他聖公宗教會一樣。教會保持著一個組成教區嘅地理牧區系統。有5個教區，每個以主教為首。 每個教區分為若干會吏長區，每個以資深牧師為首。會吏長區延伸細分為以牧區牧師為首嘅若干牧區。


墨西哥聖公會允許婦女擔任會吏同牧師。教會允許女性被任命為主教，但直到嗰陣時，重未有女性被任命為主教。第一批女性喺1994年被任命牧師職，截至2014年，墨西哥聖公會共有17 名女性擔任牧師。截至2021年，有7名女牧師響墨西哥城教區任職。


2020年，尤卡坦嘅聖公宗教堂迎嚟咗首位被任命為該地區會吏職嘅女性。2021 年，墨西哥城教區承認，女性可以當選教區主教。2021年11月，墨西哥城教區選出阿爾巴·薩利·蘇·埃爾南德斯為主教，令佢成為墨西哥聖公會第一位當選主教嘅女性。


2016年，教會總議會發表聲明，宣布自己反對一切形式嘅暴力同對移民、暴力受害者或LGBTI社會嘅歧視。2020年12月19日，三位教區主教發表聲明，解釋話佢哋討論緊連埋LGBT社區同教會教學有關問題，並努力緊達成共識。


2022年2月，聖公會東南教區議會以三分之二多數批准向全國議會提出修改婚姻規例嘅動議，當中《公禱書》嘅婚姻禮儀，將「男人同女人」詮釋為「兩個人之間」，同埋對任何同性或異性伴侶嘅祝福，無論係咪已婚，都應獲得授權。


聖公宗三個職權來源係聖典、傳統，同理性。呢三個來源以動態嘅方式權衡。平衡聖經、傳統同理性追溯到一位16世紀護教士理查·胡克嘅工作。喺佢嘅模式裏面，聖經嘅教義同聖經清楚咁列明接受正確嘅事物達成首要嘅方法。


墨西哥聖公會主教職由美國聖公會史上得到佢嘅使徒傳承，但係，2019年由兩者已被英格蘭教會主教長坎特伯里大主教George Carey、愛爾蘭教會蒂厄姆、啟雷拉暨阿肯里主教John Coote Duggan，同烏德勒支聯盟舊公教會波恩主教Joachim Vobbe祝聖嘅一位英格蘭教會主教同西班牙歸正聖公會主教，參與共同祝聖墨西哥聖公會第22位主教祖利奧·馬畋有效咁將使徒傳承嘅荷蘭舊公教、愛爾蘭同英格蘭路線引入墨西哥聖公宗主教職。


陳曼琪係香港傳統親中派嘅成員，佢亦支持香港基本法第23條立法，喺2020年5月，佢曾經參與一份由「23同盟」、「香港政研會」同「民眾聯席」等多個激進建制派團體發起嘅聯署，要求就基本法23條立法，聯署內容又以黑暴攬炒形容香港修例風波示威者嘅行為。


珍珠雞，又叫珠雞、山雞、畿內亞鳥，係雞形目下嘅其中一科，原產自非洲。主要分佈喺中國湖北宜昌一帶，因為佢哋全身羽毛灰色並且身上有規則嘅圓形白點，形狀好似珍珠噉，所以叫做「珍珠雞」，兩隻翼發達有力，出世一日就有一定嘅飛躍能力，可以成日唔停噉行，細膽好易嚇親，若果一隻母雞發出刺耳嘅叫聲，成群雞就會發生連鎖反應。


咳牌係玩牌類遊戲每局之前通常會做嘅工夫，當一個玩家做完洗牌呢個動作，其餘玩家可以隨意將疊牌某個位置分開兩半，然後將上半嘅牌放落底，目的係打亂牌嘅次序，防止洗牌嘅人出千。咳牌個「咳」係英文「cut」嘅譯音。


蠱惑仔阿凡因為同警察有少少衝突，被判入勞教中心，入去三日後就已經頂唔住畀人殘暴對待而決定自殺。救返後，佢憑住堅持要出獄探重病婆婆嘅信念，忍辱偷生，最後用最短服刑時間走人，期間阿凡睇到同經歷到種種侮辱，更有同囚離奇死咗.


赤柱正灘水上活動中心位於港島南區，近住赤柱正灘泳灘。中心面向大潭灣，對岸係鶴咀半島，係進行水上活動嘅理想地點。喺夏季，赤柱半島擋住咗從西南面湧來嘅海浪，令大潭灣內嘅風浪較為平靜，適宜初學者掌握入門技術。


八仙飯店滅門案係澳門歷嚟最轟動嘅兇殺案。呢單案發生喺1985年8月4號凌晨，疑兇黃志恆涉嫌殺死咗澳門八仙飯店東主一家九口同埋一名員工，死者年齡由7歲至70歲，黃志恆後來將佢哋碎屍，有一部分丼咗去黑沙海灘畀人發現，而剩低嘅殘肢就唔知去咗邊。


外界盛傳兇手將剩低嘅殘肢撈埋入去啲嘢食度變做人肉叉燒包，而且喺飯店度賣，而單案到底有冇同黨協手，依家依然冇人知。呢單案好多次畀人改編做電影、電視劇、漫畫等等，當中最出名嘅係黃秋生喺1993年拍嘅港產片《八仙飯店之人肉叉燒包》。


喺中國國務院制定嘅《中長期鐵路網規劃》當中，高鐵幹綫嘅架構嗌做「四縱四橫」，哈大高鐵就係其中一條「縱」嘅組成部份，呢條縱即係京哈客運專綫，由京瀋高鐵、哈大高鐵、盤營高鐵組成。呢條高鐵綫從黑龍江嘅哈爾濱到遼寧嘅大連，總共長921公里，其中遼寧段長553公里、吉林段長270公里、黑龍江段長81公里。


成條高鐵綫有成三分二以上嘅路段喺高架橋度。而過河嘅橋多達162條，呢啲橋嘅長度夾埋有663公里，最長嗰條橋係伊通河特大橋，長達57公里。隧道有8條，夾埋嘅長度達9.9公里，最長嘅隧道係九里莊隧道，長達4.


而家有「冬夏兩張列車運行圖」，即係車速同車票價喺冬、夏兩個時段係唔同嘅。夏季時段係指4月1號到11月30號，呢時嘅速度等級係300 km/h，而冬季時段係指12月1號到遞年3月31號，呢時嘅速度等級係200 km/h，票價方面夏季時段貴過冬季時段。


哈大高鐵唔一定全程都高速，大連、瀋陽有啲路段可能係普速，其中大連普速路段係大連北站到大連站，瀋陽普速路段係瀋陽北站到瀋陽站。當中大連北站係新起嘅，係哈大高鐵嘅配套大站，打算成爲綜合交通樞紐，不過地方偏遠，嗰度係郊區，接近大連開發區，離大連市區咁遠，啲市民坐車唔方便，於是條綫路延長到大連站，作爲始發終到站，呢兩個站之間嘅路段係舊有嘅，已經由普通鐵路改成高速鐵路。


瀋陽站同瀋陽北站都位於瀋陽市區，距離唔遠，都停呢兩個站嘅車唔使太高速度，而瀋陽站本身亦接受普速車，計劃成爲中國東北最大嘅火車客站，因此成爲高鐵上主要到發站。爲咗配合哈大高鐵開通，亦爲咗籌辦2013年8月嘅全運會，瀋陽站大修過，車站嘅東口大樓大規模改造，但留返歷史建築嘅外觀，西口起新站樓，成個站擴容，面積至少擴大一倍，可以接受更大客流，多個出口亦方便旅客上落。


晉環佔地約1.1公頃，可以起兩幢住宅大廈，提供大約800伙，樓面面積約57.7萬方呎，預計2022年落成。2017年2月28號，港鐵公佈路勁基建同平安不動產資本合組嘅中資財團怡騰投資有限公司以補地價金額超過46.


84億，每方呎約8,119蚊，分紅比例固定為35%攞到項目。港鐵同路勁基建用保密做理由，拒絕透露地價。到2020年11月中，發展商正式就呢個項目註冊「晉環」同「South Land」商標，為開售做預先準備。


2017年11月頭收到37份意向書，截標時合共收到10份標書。2017年12月5號，港鐵公佈嘉里建設同信和置業各佔50%股權嘅合資公司High Crown Holdings Limited，以補地價約52.


商場命名做THE SOUTHSIDE，樓高5層佔地51萬平方呎，設有大約150間商戶，亦設有提供235個泊車位，預計2023年落成。場內設計會以高雅同大自然柔同色系做主調，商場入口設有1.4萬平方呎嘅公共休憩空間，而場內有唔少喺3,000平方呎嘅表演場地。


1720年11月26號李氏朝鮮漢城府生，佢生父係李氏朝鮮第14代王朝鮮宣祖嘅庶九子慶昌君李珘嘅5代孫李埰，生母係晉州柳氏，柳綰女。1719年延齡君李昍爲無子早卒他爲1734年11月13號李昍嘅死後立養。


喺針對2020年香港民主派初選嘅政治檢控拘捕入面，楊美琪擔任律政司嘅代表。律政司喺2月28號起訴47名泛民主派參與初選人士，但係去到開庭嗰陣，先話要時間處理大量數碼鑑證，要求押後3個月去到5月31號再次提堂，期間反對所有被告保釋。


多名辯方律師喺庭上表明反對，質疑時間太長唔合理，又批評差人未做好調查急於提控，係自相矛盾。由於多名被告都係區議員，多名辯方代表都批評咁做阻住佢哋做嘢，對佢哋嘅選民極度唔公平。民主黨前主席劉慧卿喺第二日聆訊嗰陣有嚟旁聽，批評律政司做法離譜，唔止未完成舉證，仲想未審先判將40幾人送去監獄還柙，形容係香港法律界嘅大醜聞，無嗮程序公義，又呼籲中央政府尊重中英聯合聲明。


去到2022年7月，美國國會轄下嘅美國國會及行政當局中國委員會發表咗一份關於香港檢控人員喺政治檢控案件入面所扮演嘅角色嘅研究報告，報告建議美國政府向包括楊美琪在內，合共 15 名曾參與政治檢控案件嘅律政司人員作出制裁。


面具舞會，有時又會叫化粧舞會，係源自 15 世紀嘅法國同意大利嘅一種舞會，到咗廿一世紀初喺西方社會都仲成日有人貪得意搞。面具舞會最大嘅特徵係出席嘅人會戴面具，有啲人仲會戴啲又大又誇張嘅帽同著住又長又鬆身嘅衫，用意在於想隱藏自己嘅身份。


第56屆英國下議院選舉喺2015年5月7號舉行。呢次選舉除咗將改選英國下議院冚棒冷議席之外，亦會搞埋地方選舉。選舉制度改革係呢次選舉嘅焦點之一。現任嘅保守黨政府本身計劃將下議院議席減到六百席，同時間自由民主黨亦要求喺國會選舉入面加埋比例代表制，但係由於法律重未修改，所以選舉制度改革亦被推遲。


由於今屆選舉選情緊湊，有唔少關鍵戰場，包括保守黨多個喺2010年只係險勝嘅地區，好似北沃里克同南里布爾，工黨都有機會由保守黨手上攞返。但係工黨選情都有隱憂，好似前首相白高敦喺2010年成功幫工黨保住嘅柯科迪同考登比斯選區，今屆如果被蘇格蘭民族黨攞咗，就意味著蘇格蘭選區版圖可能改寫。


今屆選舉峰迴路轉，結果係保守黨攞到過半數議席輕鬆打低工黨贏出，而選舉之前同保守黨打成五五波嘅工黨就比五年前嘅大選冇咗好多個議席，至於蘇格蘭民族黨就成為大贏家由六席一變去到五十六席。有英國傳媒分析，可能係象徵聯合王國走向終結。


今屆英國大選被人認為係近十年嚟當地難得一見嘅緊湊選戰，全英國有約四千五百萬名選民可以投票，而上屆投票率有百分之六十五，今屆由差唔多四千個候選人去爭全國六百五十個下議院議席，所以「贏出指數」就係三二六，即係啱啱夠過半數席位。


2014年5月，英國獨立黨喺歐洲議會選舉入面贏出，做咗歐洲議會英國選區入面嘅最大黨，現家搞民調得出重超越自由民主黨將會做埋第三大黨嘅資格，極有可能係呢屆選舉入面嘅黑馬。另外，蘇格蘭國家黨、英國綠黨、威爾斯黨都有實力攞到更多議席令到選舉更加難估。


2015年3月30號，由於英國法律規定，首相要喺選舉之前廿五個工作日向英國君主提出解散國會。卡梅倫中午覲見英女王伊麗莎白二世，呢次見面係卡梅倫最後一次以首相身份見女王，然後宣佈執政五年嘅聯合政府解散重新大選。


首相卡梅倫話英國正喺「正確嘅軌道上面」，如果畀工黨執政，將會帶嚟「經濟混亂」。而英國工黨領袖文立杉就話，保守黨會令到英國企業面臨「危險」。佢向公眾講，話現任首相承諾將英國係唔係繼續留喺歐盟而搞公投，會令到英國有風險搞到影響力降低。


今次大選有十一個華裔人士參選，係歷屆最多。其中保守黨嘅麥大粒被人認為勝算好高，三十一歲嘅麥大粒喺英國約克郡出世，父母喺七十年代由香港移民到英國，佢做過律師，而家做緊自己嘅事業，今次喺向來係屬於保守黨票倉嘅漢普郡哈文特選區出戰。


卡梅倫同同枱嘅人一樣，拎起刀叉食熱狗。佢隨即被人話佢係太「上等人」。卡梅倫領導嘅保守黨過去就成日被人話太「離地」，幫唔到社會基層出聲，今次用刀叉食熱狗又惹嚟爭議，但係卡梅倫話，自己係老豆老母同學校嘅悉心栽培之下長大，強調唔會為咗選票，故意掩飾又或者改變自己日常行為。


2015年4月9號，英國廣播公司最新民調話，執政保守黨同在野工黨支持度都係差唔多，只係輕微差咗一個百分點，呢屆選舉係近年被人話最難估邊面會贏嘅其中一場選舉。分析估計兩黨都好難攞到組閣用到嘅大多數席數，嚟緊五年英國好有可能繼續要組成聯合政府嚟執政。


英國大選，執政保守黨贏出，攞到國會過半數議席，可以單獨執政，首相卡梅倫會籌組新政府。分析認為，游離選民嘅支持係保守黨最後能夠贏出嘅關鍵。首相卡梅倫從2010年執政以嚟，就面對歐洲多國都不斷咁陷入債務危機。


今次選舉保守黨居然贏出，會繼續執掌唐寧街十號嘅保守黨黨魁兼首相卡梅倫。當日中午就去到白金漢宮覲見英女王伊利沙伯二世，獲得授權籌組新政府。由於保守黨攞到國會過半數議席，可以單獨執政，而唔使聯合其他政黨。


三十一歲嘅麥大粒喺英國約克郡出世，父母係七十年代由香港移居英國。佢係劍橋大學法律系畢業，而且喺牛津大學攞到碩士，畢業之後做過律師。佢贏出選舉之後接受英國廣播公司專訪，報道話麥大粒，似乎唔願意強調自己華裔嘅背景，更話自己唔識講中文。


英國宜家有成五十萬華人，佔全國六千四百萬人口唔夠百分之一。報道話，英國華人多數係香港移民，七十年代開始移民入嚟。但係第一代華人移民普遍對政治冷感，直至到幾十年後嘅第二代人大咗，對政治嘅冷漠開始解凍。吸引更多人投身政治活動，為當地華人出聲。


而卡梅倫選前就將工黨同蘇格蘭民族黨綁埋一齊，話工黨同蘇格蘭民族黨合作，最終會令英國走向分裂。所以唔少選民都因為咁而希望透過支持保守黨，可以抵抗蘇格蘭民族黨嘅分離主義。結果工黨痛失蘇格蘭呢個傳統票倉。蘇格蘭民族黨嘅議席，亦由2010年嘅六席好似坐火箭咁升到五十六席，而贏返嚟嘅大多數議席都係從工黨手中搶走。


蘇格蘭民族黨前黨魁薩蒙德就形容，蘇格蘭呢隻獅子嘅叫聲已經傳晒成個英國。有英國傳媒甚至分析話，蘇格蘭民族黨會吃住嗰勢再推多次獨立公投，今次選舉可能就係聯合王國開始走向終結。蘇格蘭民族黨黨魁斯特金話呢個講法重早，話佢哋係幫所有蘇格蘭民眾服務，而唔係只幫支持獨立嘅人。


由於英國保守黨勝出大選，可以獨立執政，而成功連任嘅首相卡梅倫隨即籌組新政府。多嗰現任閣員都留任，包括財相歐思邦、內政大臣文翠珊、外相夏文達同國防大臣房應麟。其中歐思邦會喺內閣扮演更重要嘅角色，會兼任埋首席大臣，地位僅次喺首相，即係相等於副首相。


四十三歲嘅歐思邦喺卡梅倫過去五年任期入面擔任財相，推動英國經濟喺金融海嘯後嘅經濟復蘇。嚟緊五年會繼續掌管英國公共財政，由於保守黨單獨執政，唔使再穩其他政黨組成聯合政府，即係可以自己話晒事，唔使再睇盟友頭，自由度會更高。


歷史書係《舊約聖經》主要部分之一。包括《約書亞記》、《士師記》、《路得記》、《撒母耳記上》、《撒母耳記下》、《列王記上》、《列王記下》、《歷代志上》、《歷代志下》、《以斯拉記》、《尼希米記》同《以斯帖記》，根據佢嘅性質屬於歷史性嘅記載。


由今個賽季開始，會設有歇冬期，但同其他歐洲聯賽唔同嘅係，英超實行輪流歇冬，2月中有兩個禮拜嘅比賽由十場減至五場，即係第一個禮拜將有10隊球隊休息，另外10隊球隊喺第二個禮拜休息。重有會加入視像助理球證，如果視像助理球證決定推翻判決，會喺球場大熒幕度顯示有關結果，現場球迷可以知道有冇改變判決，除咗曼聯嘅主場奧脫福球場，同埋利物浦嘅主場晏菲路球場冇安裝大熒幕，不過開季以嚟都好少有主球證去到場邊嘅電視機睇重播，多數都係聽從視像助理球證嘅意見而作出判決。


百慕達聖公會係響百慕達包含九個牧區嘅單一教區同埋雖然唔係教省部分，但亦係普世聖公宗嘅一部分。現時響咸美頓城至聖三一座堂百慕達主教係尼古拉斯·迪爾。作為省外教區，主教長同都主教兩者權力直接由坎特伯里大主教而嚟。


百慕達首個英格蘭國教會崇拜係由理查德·巴克牧師主持，佢係1609年海上風險投資嘅倖存者之一，開始咗百慕達嘅永久定居點。雖然當1612年正式成為殖民化，創立咗九個牧區，而每個都有自己教堂同佢嘅屬地，但跟著超過兩個世紀好少多過一對按立咗嘅會長分享。


從1625年到1839年，百慕達附屬於諾華斯高沙教座）。由1839年成立紐芬蘭及百慕達教區，百慕達成為教區一部分。1879年，百慕達英格蘭教會議會成立，百慕達教區由紐芬蘭教區分開，但兩地主教仍同屬一人，直到1919年，紐芬蘭同百慕達都有各自主教。


喺抗日戰爭之前，呢度係一個好出名嘅商業旺地，入面都係啲幾有規模嘅舖頭響度。嗰時大多數嘅舖頭都係做五金、鋼材、生鐵同埋五金工具呢行，喺而家，好多騎樓人行道入面啲屋嘅牆度，重見到嗰時舖頭嘅名。不過到咗抗日戰爭就唔好彩，因為蘿蔔頭成日嚟炸廣州，搞到廣州淪陷，結果就唔再係出名嘅商業旺地。


喺廣州海珠區，騎樓密集嘅地方，除咗同福西路、洪德路就係爾條路。其中南華西路保存得比較完整，騎樓後面重有舊時大戶人家嘅府邸，亦多竹筒屋同紅磚樓，所以南華西路有「清末民初嘅廣州建築博物館」嘅講法。家陣重有老字號舖頭留低響處。


佢學成之後返咗香港，跟姐夫廖烈正學做生意，而廖烈正本身係廖創興銀行嘅家族成員。去到1976年，佢同佢家姐廖湯慧靄、細佬湯子亮一齊創立咗紀惠集團。佢名義上係集團創辦人之一不過主要營運者係佢家姐，因佢本人除賭技外並無其他專長，只憑家姐餘蔭先可當個掛名主席。


喺2020年3月9號，美股大幅下跌，湯文亮喺個人社交網站嗰度話，係因為佩洛西為咗幫香港社運人士而推出《香港人權與民主法案》所致，結果引起網民唔少批評，而美股股價亦喺第二日反彈。另外，佢又曾經喺2020年3月10號話，如果美國喺半年內實施人權法，佢就「將個file吞落肚」，而去到8月7號，美國宣布制裁11名侵犯香港人權自由嘅中港官員，佢就話制裁無關人權法，叫人唔好話佢輸。


喺2021年3月29號，佢喺地產資訊網發表文章，否認新疆維吾爾族人種族滅絕問題，又話佢哋喺棉花田工作全部都係自願，唔係被逼奴役，歐美政府話幫佢哋其實係害咗佢哋。佢仲話，美國搵唔到證據證明新疆維吾爾族人種族滅絕嘅問題。


2000年係尼莫夫第二次參加奧運會。今次佢一個人攞到6面獎牌，包括兩面金牌、一面銀牌同三面銅牌。喺男子全能決賽裡邊，尼莫夫同中國嘅楊威展開徂激烈嘅對決，最後尼莫夫以0.113分嘅微弱優勢獲勝，贏到佢職業生涯含金量最大嘅全能金牌。


2000年悉尼奧運會之後，尼莫夫狀態開始下滑，但係俄羅斯奧委會重係決定派佢作為「穩定軍心」嘅老將出戰2004年雅典奧運會。由於尼莫夫跳馬同全能都入唔到決賽，因此男子單槓決賽就成為徂佢嘅告別演出。喺爾場男子單槓決賽裡邊，尼莫夫做出徂直體特卡切夫、分體特卡切夫、直體特卡切夫、京格爾、槓上轉身、團身後空翻兩周連續六個空翻動作，祇係落地嗰陣無企穩向前跨徂一步。


但係裁判就打出令人震驚嘅9.725分，引發全場觀眾發出震耳欲聾嘅噓聲，導致比賽中斷超過5分鐘。後來裁判迫於觀眾壓力，將尼莫夫嘅得分升高到9.762分，但係由於尼莫夫重係會攞唔到獎牌，所以全場噓聲依然持續，直到尼莫夫親自出馬請觀眾安靜，啲觀眾先至安靜到落來。


由於嗰場比賽之前已經發生過幾次類似嘅打分爭議，包括之前南韓選手梁泰榮指控裁判將佢嘅技術分打低徂，同埋美國選手保羅·咸喺跳馬總決賽裡邊墮地照攞冠軍嘅事件，國際體操聯合會迫於壓力而對打分系統進行徂重大改革。


新嘅打分系統喺2006年生效，鼓勵選手喺比賽裡邊做更高難度嘅動作，同時改進徂打技術分嘅標準。雖然尼莫夫之前話過想征戰埋北京奧運，但係喺2004年雅典奧運之後佢都係退徂役，退役之前俄羅斯奧委會獎徂面象徵性嘅金牌，同埋40000美金嘅獎金畀佢。


《植物大戰喪屍》，中國大陸又嗌植物大戰殭屍，係美國PopCap Games喺2009年5月5號出嘅一隻塔防遊戲。呢隻遊戲講玩家角色嘅花園俾喪屍侵襲，玩家要做嘅嘢就係喺花園嗰度種落一啲特殊嘅植物，例如係曉產生能量嘅太陽花、曉自爆殺死喪屍嘅地雷薯仔、同埋識射青荳嚟攻擊喪屍嘅青荳草呀噉，喺對局進行途中，喪屍會出現並且嘗試行入玩家角色嘅屋企，想要食玩家角色嘅腦，而玩家就要一路種低啲植物，靠呢啲植物嘅力量嚟打低喪屍，成功打低若干浪就算過到一關。


粵語版方面，亦喺香港嘅翡翠台同廣州嘅影視頻道播過，不過兩個頻道播出嘅版都唔同。翡翠台播嘅係剪輯版，得47集，而且片頭同片尾曲經過重新配樂。而廣州影視頻道播出嘅係原裝54集嘅粵語配音版，而且片頭同片尾曲都係原版。


四大哈里發，又叫正統哈里發，係回教創始人穆罕默德死後嘅四位繼承哈里發嘅人，分別係阿布伯克爾、歐麥爾、奧斯曼本阿凡同阿里。呢四位哈里發透過民主選舉或者推舉產生，多數穆斯林都認同佢哋。阿里死後，哈里發個位畀穆阿維亞一世搶咗，阿拉伯開始咗倭馬亞王朝。


控罪指，梁利棠自2018年開始，持續同中國外交部，以及喺紐約嘅中國公安聯絡。控罪特別提到，喺2018年8月18號，當時有示威者到波士頓州議會大樓示威，梁利棠就喺現場拍攝同搜集示威者資料，舉報俾中方人員。


響開頭，香港彩虹響旺角有一個會址，但係一年之後就因為冇錢而搬走，期間都有搞啲小活動。直至2007年，愛滋病信託基金畀咗一筆資助畀香港彩虹，於是香港彩虹響佐敦開咗間社區服務中心，成為全香港第一間同志社區服務中心。


水口，喺啤出來嘅嘢，係一種啤嘢過程嘅殘餘物。啤嘢嘅模要有位入 ｢水｣，所以啤出來嘅嘢會有啲一條條叉咗出來嘅多餘部分，叫做水口。有時兩塊模中間駁埋部分有虛位，變咗啤出來嘅嘢亦都會有少少一層好薄嘅多餘物料，爾層多餘嘅物料都係水口。


欣田邨係香港嘅一條公共屋邨，喺新界屯門區第54區2號屯門紫田路，一共有5座樓，4600個單位，2017年入伙，係香港房屋委員會轄下嘅公共屋邨。欣田邨收地前原址係紫田村嘅一部分，其中部份係原居民同非原居民嘅土地，原居民土地分別有陶、鄧、廖、陳、鍾等幾姓。


獎座係畀嗰啲喺某一方面做得好叻嘅人嘅一種獎勵，特別係喺啲大規模嘅體育盛事或者比賽入面最多，通常係頒畀頭三名。佢同獎杯嘅英文一樣都係「Trophy」，但係分別在於獎座唔係杯形，係一座座好高嘅，而獎杯就係一隻杯噉嘅形狀。


缽仔糕，英文叫nude bra或NuBra，正式名隱形胸圍，係種胸圍，無肩帶無背扣，得兩塊似𢆡形嘅肉色矽膠，貼喺對𢆡前面，睇落戴咗好似無戴咁，所以就叫「隱形」，而兩嚿膠似兩個缽仔糕，所以就叫「缽仔糕」。


林原惠有個比佢大九歲嘅大佬。而佢嘅老公到依家都重未對外公開，淨係知道佢嘅花名叫「あり」 ，同埋比佢細三歲，係個普通公務員。兩個人響2004年6月28號生咗個女，花名叫小小惠Jr・恩典。小小惠Jr・恩典間中都會出嚟做幕後配音。


布蘭特·哥列根，原名Sean Paul Lockhart，花名霍士·賴達，係美國嘅一位模特兒、演員同㚻片演員。佢最出名嘅作品係同布蘭特·愛華列合作嘅《校男迷戀》同埋同艾力·羅斯合作嘅《Velvet Mafia》。


布蘭特·哥列根喺2004年出道，首部作品喺眼鏡蛇公司《Every Poolboy's Dream》中扮演一位後生靚仔嘅同志。之後好快成為咗呢間公司嘅出名㚻星，特別係無套性交為主嘅㚻片最為受歡迎，擁有良好嘅商業表現。


古谷徹係日本出名男配音員，響神奈川縣橫濱市出世，隸屬青二Production，代表作有聖鬥士星矢嘅天馬座星矢、名偵探柯南嘅安室透、美少女戰士嘅地場衛、機動戰士高達嘅阿寶・尼爾、ONE PIECE嘅薩波同埋龍珠嘅阿樂。


郎永淳嚮1995年加入中央電視台，主持咗半個鐘嘅《午間新聞》同《早報》。從2011年開始，佢做晚間《新聞聯播》節目嘅主要主持人，佢節目畀認為係全國最重要嘅新聞節目。嚮2013年，佢同歐陽夏丹唱咗《鳳陽花鼓》。


2011年，郎永淳嘅老婆最終畀診斷患有乳腺癌，宜家喺美國接受治療。為咗照顧佢同佢哋喺美國學習嘅仔，郎永淳嚮2015年9月3號辭職。9月2號，喺佢同中央電視台遞交辭呈之後，佢仍然主持咗當晚嘅《新聞聯播》節目。


黛勿莎，全名黛雅·勿莎·漢力克係印度波里活嘅影星。佢響安得拉邦嘅海得拉巴出世，曾經參加2000年印度小姐競賽，雖然輸咗畀裴莉言嘉卓芭拉獲得亞軍，但係得到代表印度參加亞太小姐比賽嘅資格，並不負眾望摞到冠軍。


黛勿莎個阿爸係德國人，做室內設計師，阿媽係西孟加拉邦印度人，叫做荻芭勿莎。六歲時阿爸、阿媽就離婚，冇耐阿爸死咗。九歲時阿媽再嫁，呢次嫁咗回教徒，叫亞克咪勿莎，阿黛從今以後就改咗姓勿莎。渠哋住響海得拉巴，雖然屋企係信回教，但係黛雅好希望似印度教徒一樣咁生活，佢返嘅公立小學同中學都係印度教。


黛勿莎長大咗，成個人好靚女，班同學紛紛慫恿佢去參加印度小姐選美賽。收尾喺2000年佢參賽果然摞到亞軍。再度響菲律賓奎松市舉行嘅亞太小姐比賽中得勝成為本世紀嘅第一個亞太小姐。 嗰一年裴莉言嘉摞到世界小姐，喇拉杜打又摞到環球小姐，加埋佢，印度可以話「三喜臨門」。


一直到咗2005年，終於有機會同卓芭拉大片場演戲，雖然響《Parineeta》部片度表現都僅僅係中規中矩，但係到2006年佢得到響大片《孟買大佬續集》度出演嘅機會。佢做片度嗰個黑社會大佬嘅細佬嘅女朋友，好多觀眾贊佢，部片票房收入當年排到全印度第二。


由於伊恩科比嗰時嘅表現令人O嗮嘴，令全身游水裝影響到全球各地，所以引起其它例如SPEEDO、美津濃、arena等好多游水或體育廠商出其它自己嘅同類產品。伊恩科比出道後無耐去咗adidas做嘢，重喺2003年出售咗佢嗰種同系列嘅游水裝而開始流行。


伊恩科比喺2004年奧運會閉幕後宣佈退役後，全身游水裝出現咗「水劍」、「快皮」、「鯊魚皮」等第二代產品，但嗰時重係扱住成條臂髀同成個身背。2008年2月13號，SPEEDO公司研發咗佢嘅第三代全身游水裝產品，重以「世界最快皮」嘅名義而發佈，特色係比前代產品少咗兩個衫袖。


雖然2009年7月12號喺意大利皮斯卡拉舉辦嘅地中海運動會及同年12月8號喺香港舉辦嘅東亞運動會先後喺游水比賽半佬出現全身游水裝爆裂嘅醜聞，及2010年國際泳協出臺一系列政策嚟打擊「大規模打破世界紀錄」同埋「冠軍幾乎包攬」嘅現象兼喺2012年5月開始收緊咗咁高科技嘅全身游水裝喺大賽嘅使用限制。


但佢嘅產品並未出現動搖跡象，重出咗第五代產品兼衍生咗類似「背心+短褲」、「短衫+短褲」、「長衫+短褲」、「長衫+底褲」同埋類似一件頭噉嘅「背心+中褲」嘅連體版，而伊恩科比同米高菲比斯用過嘅類似版重一直留到而家有發售。


全身游水裝從面世到而家，出現過好多種唔同嘅版。多數嚟講男女都啱着。除咗2000年代中葉猛咁出現嘅「長衫+長褲」連體版外，2000年代尾重出現過「背心+短褲」、「短衫+短褲」、「長衫+短褲」、「背心+中褲」嘅連體版，有啲為照顧穿著同埋去廁所方便而整咗分體版。


以前唔理係直接定間接選舉，都係用「漢狄法」嚟選，但係因為上屆選舉友誼協進會嘅何思謙響六席直選入入面高票攞到一半嘅三席，所以立法會建制派聯同政府修改選舉制度，將「漢狄法」由第三候選人開始嘅計票方式修改做幾個級數，即係第三個候選人原本攞到票數係第一候選人嘅票數除三變咗除四，第四候選人就由除四變除八，唔希望有組別可以響同一名單上面攞三席，而呢種選舉方式叫「改良漢狄法」，會響呢屆選舉到開始應用。


批次檔用嘅手稿語言視乎用緊嘅操作系統係用邊隻直譯器，目前正常來講會係 cmd.exe，但係如果係好舊版嘅 Windows 或者係 DOS 就會係 command.com。兩個直譯器用嘅語法好接近，但係並唔係一樣。


「十三行」之前就係廣州市喺明朝嗰陣嘅一間牙行嘅名，嗰時重可以嗌「卅六行」都得。到咗清朝嘅康熙廿四年，由於朝廷喺呢度整咗個粵海關，就要求間牙行團體嚟頂住啲官同外商嘅交流，先至改咗嗌「十三行」嘅民。嗰時嘅牙行就分開改嗮嗌「乜洋行」或「乜行」嘅。


呢條馬路由於有間十三行服裝批發市場同新中國大廈響度，加上附近又有間文化公園，所以每日喺白天嘅7點半開始一直到晚黑嘅23點到，成日都見到運貨嘅人喺度行。一到咗上落班高峰或節假日，更加係人山人海，甚至重逼到爆咁滯。


羅徹斯特大學係喺美國紐約羅徹斯特嘅一間私立研究型大學，喺1850年創校。根據《美國新聞與世界報導》美國最佳學院排名2021，羅徹斯特大學全美排名34。截止2020年，羅切斯特大學嘅校友、教授同研究人員總共有13個諾貝爾獎得主、13個普利策獎得主、45個格林美獎得主、20個古根海姆獎得主。


除咗香港之外，亦曾經拓展海外。一九七五年喺台灣設立台北堂。一九七六年到加拿大多倫多，一九八一年到英國倫敦，以及美國加州，一九八二年美國明城。二十世紀八十年代中期，個會因投資物業失利，賣咗唔少物業還債，因而執咗海外分堂。


張志和嘅老豆係張游朝，通曉《莊子》、《列子》，曾經做過《象罔》、《白馬證》嘅註說。受老豆影響，張志和喺官場失意後傾向咗道家，成爲道教學者兼道士。而佢老母生佢時發咗個夢，夢見楓樹喺佢肚上生，之後就生咗佢出來。


佢博學能文，善於畫山水畫，酒量了得，有時醉咗酒會演奏鼓、笛。虛歲十六歲時就明經及第，畀唐肅宗面見，並且直接同皇帝獻策，佢嘅名「志和」就係皇帝賜嘅。佢先後擔任翰林待詔、左金吾衛錄事參軍。後來佢獲罪被貶做南浦尉，於是佢對官場失望。


佢嘅性格唔受拘束，所以雖然後來卸還返，但佢以屋企居喪爲由棄官，開始浪跡江湖，遊玩天下山水，喺祁門赤山鎮隱居，自號「煙波釣徒」，意思係「喺煙波之中嘅漁夫」，佢經常望落似釣魚，但魚鉤無魚引，就係仿照姜太公釣魚噉。


佢留低幾多軼事。唐肅宗賜佢一奴一婢，佢幫佢哋起名做漁童、樵青，並且畀佢哋兩個結婚。雖然係名人，但縣令要佢做浚渠嘅徭役都照做。對屋企人亦冇架子，曾經想用塊大布整裘，佢阿嫂幫佢織好，於是佢着上身，即使天時熱都唔除。


作爲道教學者，佢留低咗《玄真子》呢本書，另外又寫咗十五篇嘅《太易》，共三百六十五卦。另外佢亦係有名嘅詞人，佢所填嘅五首《漁父》詞流傳至今，引起衆多文人和作，後來傳去日本，連嵯峨天皇亦跟住和作，成爲日本填詞嘅開山之作。


最後佢哋一齊去湖州平望驛嘅鶯脰湖玩，張志和飲醉咗酒，話要爲啲人表演水上遊戲，結果浸親過世。按道教《續仙傳》嘅講法，就話佢嘅坐席鋪喺水上唔沈，坐喺上面好似行船噉，之後飛來一班白鶴圍住佢叫，張志和同顏真卿擺手表示謝意後就同白鶴飛天成仙。


商場頭兩期有3層樓高，第三期有兩層高。有大型美食廣場、戲院同埋奧海公園。商舖翻新方面，美食廣場引入Food Republic大食代。因為奧海城二期商場嘅正門入口有一個大型露天廣場同戶外大電視，而商場裏面地下亦有一個大型主題中庭，所以嗰度變咗大型活動，好似睇FIFA世界盃、節日倒數嘅熱門舉辦地點，當中以電視廣播有限公司喺奧海城舉辦活動嘅次數最多。


高致病性嘅H5N1喺香港出現之前，美國同加拿大嘅野生雀鳥都會偶然發現H5N1病毒，但由於北美發現係低致病嘅病毒，所以好多時有雀鳥感染都無病徵，亦唔知有無感染。喺1975年、1981年、1983年同1986年都發現過帶有H5N1病毒嘅雀島。


根據世界衛生組織發出嘅指引，喺感染病毒初期，要儘可能畀病人食神經胺酸晦抑制劑，例如Oseltamivir，又叫做特敏福嘅口服抗病毒藥物，或者Zanamivir，又叫做樂敏清嘅抗病毒藥物。由於兩隻藥都係專利藥物，而生產商本身未必應付到各國嘅儲存需求，有部分國家運用佢哋法律嘅特殊條款，繞過專利自己嚟造。


根據美國FDA嘅病人指引，有提到特別喺日本發現多單，特別係細路仔，食咗Oseltamivir後有自毀傾向，或者其他精神科嘅問題嘅懷疑個案。FDA無話係唔係由Oseltamivir造成，但叫醫生同病人密切監察有關情況。


東明有美係日本足球員，踢後衞，曾經喺1993～1999年間為日本女子足球代表隊出場43次，入咗6球。佢代表日本參加過1995年FIFA女子世界盃、1996年夏季奧林匹克運動會同1999年FIFA女子世界盃。


早期稱為「安置區」，主要係政府劃出空地同各間面積，由居民自行委託承建商，以木板或鋅鐵搭建而成嘅平房。1970年代後期，「安置區」改稱為「臨時房屋區」，臨屋嘅建築通常係一至兩層樓高嘅平房，由政府負責起，視乎每戶人數分派到一層或兩層嘅單位，單位冇廚房、浴室、廁所等，住戶要喺屋外生火煮食，亦需要去公共廁所，而部份喺偏遠地方或座數多嘅臨屋區，會設有市場或士多，好似荔景、圓洲角等，而臨屋區唯一用水泥興建嘅建築物，多數都係變壓站同房屋署辦事處，早年立法局議員李柱銘喺永泰臨時房屋區設有辦事處。


10月29號，馬德里政府正式全面接管加泰隆尼亞自治區，解散地方議會，訂響12月21日重選。西班牙外相達斯蒂斯話，期望加泰議會改選之後能夠為地區變返合法，強調加泰繼續係西班牙一部分。西班牙檢察部門尋求起訴普伊格德蒙特、前自治區副主席洪克拉斯同前加泰議會議長福卡德利等廿個前加泰官員同其他獨派領袖問話，就推動加泰獨立尋求正式起訴佢哋叛亂、煽動暴亂同濫用公款等罪名。


10月30號，中央政府正式接管加泰之後首個禮拜一，部分前加泰內閣官員如常返工，重聲言會繼續履行加泰民眾賦予佢哋嘅職務。多個獨派政黨亦開會決定參加議會改選，誓言要響選舉擊敗統派勢力。不過當地民調反映獨派政黨民望落後，多個政黨領袖面臨被起訴亦不利選情。


10月31號，西班牙憲法法院取消加泰隆尼亞自治區議會響10月27號單方面宣布嘅獨立。至於被中央政府撤去加泰自治區主席職務嘅普伊格德蒙特，就響布魯塞爾歐盟總部附近嘅記者俱樂部召開記者會，自從有比利時官員話過可以提供政治庇護後，佢嘅去向引起猜測。


佢解釋加泰獨立係歐洲事務，希望可以引起其他歐洲國家嘅關注。佢亦承認加泰獨立嘅步伐會有所放緩，但係暴力唔係達致獨立嘅手段，認為同馬德里政府對話先係最重要。如果得到馬德里政府嘅保證，佢就會返加泰，唔會逃避法律責任。


被西班牙政府起訴叛亂罪，流亡到比利時嘅前自治政府主席普伊格德蒙特，透過直播同支持者發表演講，佢攞到支持獨立政黨聯盟「一起為加泰羅尼亞」推舉做領袖，形容今次重選係同首相拉霍伊嘅對決，如果贏出將會返翻加泰羅尼亞。


加泰羅尼亞10月舉行公投後單方面宣布獨立，之後被首相拉霍伊收返自治權解散議會。今次選舉地方議會預料投票率會創新高。拉霍伊話響選出合法政府之後就會重新賦予加泰羅尼亞自治權。外界將呢次選舉睇做第二次獨立公投，中央政府就希望攞返獨派響當地嘅控制權，不過希望有機會落空。


如果冇一個政黨的攞到過半嘅六十八個議席，兩大獨派有機會再度合作組成地方政府。統派嘅公民黨亦可能同拉霍伊領導嘅人民黨，同立場一致嘅加泰羅尼亞社會黨合作。一旦兩派無法攞到足夠議席，表明唔會支持阿里馬達斯同普伊格德蒙特嘅加泰羅尼亞共同黨領導人多梅內奇，可能一躍成為造王者。


最終結果獨派響選舉攞到過半數議席，新任自治區主席最快要響1月底之前選出，佢哋諗住再推舉普伊格德蒙特做自治區主席，等佢以直播影片方式嚟控制議會運作，但係西班牙首相拉霍伊早前講到明，如果普伊格德蒙特試圖用直播遠距離治理加泰羅尼亞，中央政府會維持對自治區嘅直接管治，所以獨派最終推舉托倫特做新一任議長。


2018年1月17號，西班牙加泰羅尼亞自治區新一屆議會第一次開會，呢次會議亦係2017年10月馬德里政府解散議會提早選舉之後嘅第一次，會到攦咗幾張座凳上面都有黃絲帶標誌，代表八個坐緊監又或者被通緝緊嘅當選議員，當中包括流亡比利時嘅自治區前主席普伊格德蒙特。


《Movin' On》係香港女歌手連詩雅嘅第二張音樂專輯、第一張全主打EP，喺2012年11月27號推出。全碟共有五首歌曲，隨碟附送一隻DVD，收錄所有歌曲嘅音樂影片。收錄喺呢張專輯嘅歌曲《到此為止》算係連詩雅其中一首最受歡迎嘅歌曲。


《到此為止》係連詩雅其中一首最出名嘅歌。呢首歌本身喺2012年3月推出，而去到同年12月，同屬華納唱片嘅Dear Jane亦都翻唱咗呢首歌，仲推出咗MV。另外，喺2020年12月，激進親中共派政治人物李偲嫣因為武漢肺炎病逝，由於佢生前經常狙擊泛民主派，發表好多例如反同性戀嘅言論，又涉嫌選舉舞弊、詐騙同唔少金錢轇轕，唔少人慶祝佢嘅死訊，其中高登音樂台就改編咗《到此為止》一曲去揶揄佢。


佢啲花味係非常獨特而濃嘅香味，一年四季都開花。而花色係從白色、乳黃色到紫色嘅冇固定顏色。尤其喺春天嗰時，開得最多花，嗰時佢啲幼芽、嫩枝、葉柄同花苞都生嗮密密麻麻嘅啡黃色絨毛出嚟。佢啲葉係深綠色嘅互生品種，樣係長橢圓形，靠近督嗰邊係比較尖嘅革質樹葉，上表皮嗰度係冇毛，長大概10厘米到。


打樁細路，係指嗰啲喺美國出世，但係父母都唔係美國公民嘅細路。由於根據美國法律，呢啲細路只要滿21歲，就可以以家庭團聚理由幫父母申請永久居民身份，因此當地人將呢啲細路稱為「打樁細路」，係指佢哋喺美國出世，完全係為咗幫父母日後移民打定樁先。


《真係GAME》係歡樂馬介休製作嘅真人騷節目，而家拍咗兩季，第一季由凌永豪、黃潔恩、何永健、梁子龍同埋梁華浚主持，第二季就由凌永豪、楊雅茜、劉依淇、何永健、梁子龍同埋梁華浚主持，佢哋個模式類似Running Man，都係去唔同地方做唔同任務先會贏，每一集贏咗都會有一粒或者幾粒馬介休球，而到最後邊個有最多馬介休球就贏。


《奉告》係一個互動形式嘅節目，主要係答觀眾去信問嘅問題，每集5分鐘。觀眾如果有乜嘢關於香港社會民生嘅問題或者投訴，可以寄信去香港電台。問題會喺節目度由相關香港政府部門或者公用事業機構嘅代表親自解答。每集節目都有一個特定主題，例如房屋問題或者交通問題噉。


習近平上任後發動大規模嘅反腐敗運動，藉此提升個人權威。自2016年開始，官方開始提到「核心意識」，甚至有地方官員發表「以習近平總書記為核心嘅黨中央」嘅講法，習核心一詞逐漸開始出現喺官方媒體上。2016年10月召開嘅中共十八屆六中全會公報，正式發佈「以習近平同志為核心嘅黨中央」嘅表述，象徵習近平正式被確立做第五代領導集體嘅核心。


喺2020年10月10號，經過俄羅斯嘅調解同紅十字國際委員會嘅協助之下，亞美尼亞同阿塞拜疆同意咗停火，不過因爲只係為咗人道理由而其實好脆弱。到10月17號，兩國雙方嘅外交部發表聯合聲明，再一次肯定自18號凌晨開始一次「人道停火」。


但第2次人道停火協議生效唔到4分鐘，亞美尼亞就已經指控阿塞拜疆發動炮火攻擊。10月26號，兩邊喺美國協調之下，第3次宣布停火協議，不過都只係維持咗2日，就已經失敗，兩邊都互相指摘對方違反停火協議。到11月9號，今次喺俄羅斯協調之下，兩國宣佈第4次嘅停火協議。


大陸配偶，簡稱陸配，係指台灣國民嘅中國籍配偶。除咗香港居民、澳門居民之外，通常係現有或者曾經有過中國嘅戶籍。中國方面會稱佢哋為「涉台婚姻人員」或者「涉台婚姻對象」。中國民政部喺2015年12月實施咗《兩岸婚姻家庭服務術語》，規定兩岸婚姻當事人統稱為「兩岸配偶」，而大陸居民就係叫「大陸配偶」。


佢為官廉潔奉公，主張「民庶實為邦本」，提倡「刑德並用，以得為主」，追求「衣食足，善心生，倫理明，風俗厚，禮樂興，和氣致，天地泰，萬物若」嘅太平天下。佢嘅學術見解響嗰時有好大嘅影響，佢始創嘅學派被稱為「甘泉學派」，同王守仁並稱為明代理學家兩大流派之一。


國家地理學會係一個喺美國創立嘅非牟利科學及教育組織。喺1888年1月13號，33位初期創會會員決議創設目的在於「增進同普及地理知識」，經過兩個禮拜討論後正式確定學會嘅組織章程同埋營運計劃，1888年1月27號正式開始運作。


威爾斯莎樂公主，全名莎樂伊利沙伯戴安娜，係威爾斯親王威廉同王妃嘉芙蓮個女，2015年5月2號朝早8點34分喺倫敦聖瑪麗醫院出世，重8磅3安士。佢係女王伊利沙伯二世嘅第二個曾孫，又係英國嘅第二順位繼承人。


2022年7月，佢哋曾經以唔可以「分租」為由，臨時取消山道文化所舉辦嘅香港人書展場地租用，結果被一啲人批評。山道文化負責人楊子俊亦指，Mall Plus一早知道佢哋嘅場地點用，法律上亦唔算分租，質疑係有政治考慮，對決定感到失望。


賓華萊士係美國前職業籃球員，綽號Big Ben，司職大前鋒或者中鋒，1996年加盟NBA球隊華盛頓子彈，之後再先後效力奧蘭多魔術、底特律活塞、芝加哥公牛同埋卡夫蘭騎士，2009年重返底特律活塞效力，2012年掛靴。


早年華人從中國內地來香港，或到海外打工，大都希望死後能夠返鄉下安葬，嚮後人為先人搵到墓地安葬之前，義莊就提供靈柩或骨殖暫時擺放嘅地方。亦有客死異鄉嘅，搵唔到屋企人只好暫放義莊入面，或者窮到無以為殮，先放響義莊再搵其他辨法。


1980年代初，隨着中國大陸「人體特異功能」同「氣功熱」興起，張寶勝開始活躍，宣稱自己有「非眼視覺」功能，可以「藥片穿瓶」、「透視信封內文字」、「空手彎鋼勺」、「耳朵識字」等名目眾多嘅「特異功能」。1982年，張寶勝被氣功特異功能組織調去北京。


同年5月，為中共元老葉劍英同王震表演特異功能，據稱表演好成功。佢嘅特異功能被認為可以用喺軍事，因而喺1983年6月2號，經中國國防科工委批准，張寶勝被正式調入507所。贏得「神人」 、「中國聖人」、「國寶級氣功師」等美譽，據稱享受中央領導級待遇。


雖然張寶勝多次表演特異功能失敗，但直到1995年，何祚庥測試張寶勝一事以《「超人」張寶勝走麥城》為題喺《中國青年》雜誌上披露後。張寶勝至逐漸銷聲匿跡。後傳佢因詐騙一度被捕。90年代香港曾經拍下唔少有關賭博嘅電影，例如周星馳《賭聖》系列中嘅「大軍」以及廣東特異功能隊，周潤發主演電影《賭神2》入面嘅張寶成，靈感據說都係嚟自張寶勝。


2019年嘅區議會選舉，係實政圓桌創立以嚟第一場選舉，佢哋派12人出嚟選，但係有啲區其實同民建聯同新民黨「撞區」，喺香港修例風波仍未平息之下，實政圓桌輸淨2席，田北辰自己都畀政治素人劉卓裕打落馬，不過呢個成績已經好過舊東家新民黨。


英王佐治站係博覽線最近一次延伸嘅產物。1994年投入服務之後，英王佐治站取代徂史葛路站，成為博覽線嘅東端終點站。此外，運輸聯線之前有過將博覽線沿著菲莎高速公路進一步向東延伸到蘭里市嘅計劃，不過爾項計劃已經為其他計劃讓徂路。


自由民主黨係德國其中一個主要政黨，代表自由主義、中間派。由於德國嘅選舉制度，社民黨同基民盟通常要邀請自民黨入閣先組得成政府，所以好多時自民黨都扮演住「造王者」嘅角色，不過近年自民黨擔起呢種身份嘅機會已經少咗。


自由民主黨喺1948年成立。黨員好多係嚟自二戰前畀希特拉取締嘅德國人民黨同德國民主黨。1949年嘅西德第一次大選，自民黨就同基民盟一齊執政。直到1957年，基民盟同基社盟單獨過半，自民黨就冇入政府。1961年，基民盟議席又唔過半，自民黨又入返政府。


炎興元年冬天，曹魏將軍鄧艾喺綿竹打敗蜀漢嘅諸葛瞻，蜀漢後主劉禪諗住投降曹魏，於是派侍中張紹、光祿大夫譙周、駙馬都尉鄧良帶住印綬，去鄧艾軍中請降。張紹、鄧良喺雒縣同鄧艾相遇，鄧艾得到份降書十分之開心，立即發信報畀曹魏朝廷聽，嗌張紹、鄧良返去成都先。


越奸，意思係出賣越南利益嘅越南人。不過「越奸」呢個詞喺越南歷史上唔同時間都曾經有過唔同意思。最初喺越南獨立同盟會以背叛越南民族，投靠法國殖民者越南人，例如保大帝就因為同法國搞關係，結果俾胡志明叫做越奸。


喺1931年嗰陣，呢11條街、1棟廟同埋2條橋就整闊咗，重合埋一齊改咗嗌「拱日路」呢隻名。後嚟因為抗日戰爭嘅爆發，就改咗名嗌「抗日路」。到咗1946年日本仔投咗降之後就改咗嗌「和平路」呢隻名就一直用到依家喇。


後嚟黃沙附近嘅舊街窄巷入面，有啲街嘅名都係攞咗「蓬萊」呢兩個字嚟改名嘅。不過到咗依家嚟講，呢度係一條冇咗嘅街喇。因為喺2010年7月5號，廣州市政府爲咗要打通嗰啲掘頭路，結果就將條蓬萊正街整闊咗，而條街喺2010年9月30號完工重通埋車。


澳洲－紐西蘭關係，或者叫做跨塔斯曼關係，係指澳洲同紐西蘭兩個國家嘅關係。呢兩個國家都有英國嘅殖民遺產，都係地球另一端嘅自治領同殖民地居民，都屬於更廣泛嘅英語圈，因此關係非常密切。紐西蘭曾經派代表參加澳洲制憲會議，呢個會議導致澳洲六個殖民地嘅聯合，但紐西蘭最終選擇唔加入。


主義，代表一種獨特嘅學說、理念、理論、信念、思想既體系或者實踐，呢啲體系或者實踐通常涉及哲學、政治、宗教或者係社會既運動或者信仰。主義呢個術語係明治維新時期，結合中國古代思想同埋現代西方思想而創造出嚟既和製漢語，有原則同埋取態既意思，係個人、團體同埋政府用嚟指導佢哋既主張同埋行動既原則同埋想法。


抗議反翻版法案係美國一場抗議運動，抗議美國國會議員提出兩項法案，用來對付翻版。兩者係《禁止網絡盜版法案》同《保護知識產權法案》。佢哋擴大商家知識產權嘅保障範圍，侵犯個人權利。喺美國國會表決前，美國各界紛紛反對。


美國國會眾議院同參議院分別喺2011年10月26號同早前嘅5月12號推出咗《禁止網絡盜版法案》同《保護知識產權法案》。呢兩個法案有好多人抗議，同埋引起咗1,800幾個英文維基百科用户嘅討論同埋商量對策。


呢次事件受到好多媒體嘅關注，包括澳洲廣播公司、CBC、英國廣播公司、der Spiegel、Le Figaro、Le Monde、 Libération、霍士新聞頻道、 The Guardian、Menafn、News Limited、天空新聞台、The Age、The Hindu The New York Times、 The Washington Post、The Wall Street Journal以及The Times of India。


AdaCore喺2007年接手咗A♯，之後宣布「GNAT就係.NET」，佢哋話會令到所有嘅♯系列語言同埋.NET嘅功能全部都可以係GNAT度用到。 As of 2021, A# has fallen dramatically in popularity and is considered by some to be a dead language .


波哥大嘅氣候屬南美洲安第斯山脈典型嘅高地氣候城市，年平均氣溫係14.4 °C。皆因佢非常接近赤道，喺12月同1月期間嚟自北美洲嘅冬季季候風亦因加勒比海同墨西哥灣暖流嘅海洋氣流活躍同支配下比較難南下，所以季節變化好唔明顯。


賽麗娜，原名楊礎鴻，係香港女模特兒同演員，2008年憑七海健絡電視廣告開始畀觀眾留意，嗰時有花名叫「翻版楊恭如」，不過之後淡出模特兒界，近年好似修讀一啲演戲課程，直到2016年喺viuTV處境劇《三一如三》嘅演出，先至再畀觀眾留意。


楊礎鴻16歲就去佢表姐嘅模特兒公司試鏡，開始做模特兒，之後曾經加入JamCast模特兒公司，拍過一啲廣告。當中代表作係2008年嘅七海健絡電視廣告，入面惡搞著名流行歌《天各一方》嘅獨白，令觀眾印象深刻。


約莫2015年，楊礎鴻改用「賽麗娜」呢個藝名，並且2016年第一次參演電視劇，喺香港電視娛樂viuTV處境劇《三一如三》客串一集單元角色，飾演一位曾經同男主角陳安立有過師生戀嘅後生女miss。由於題材比較大膽，加埋戲入面佢著住黑絲襪嘅形象，令唔少觀眾留意佢。


，又叫夏茅汽車站或夏茅客運站，係中國廣東省廣州市嘅一個客運站，喺白雲區廣花公路嘅夏茅村入面，夏茅大道口嗰頭，呢個站係中國國家交通部及廣東省人民政府批准實施廣州公路主樞紐總體佈局工程入面嘅其中一個汽車客運站。


政府話，如果嗰一輪有相當數目嘅「武漢肺炎」確診病人身處某啲處所，或者嗰啲確診病人最近曾經去過某啲處所而相當可能接觸過處所入面相當數目嘅人士，又或者係為咗預防及控制疾病傳播，而令到政府認為一定要做強制檢測，政府就會發出「限制與檢測宣告」，並且指明「受限區域」。


煎餅磨坊舞會係法國畫家雷諾亞喺1876年忌一幅油畫，現存喺巴黎奧賽博物館，係印象派最傑出忌作品之一。畫中描繪出早期巴黎蒙馬特區煎餅磨坊一個典型嘅週日下午。喺19世紀晚期，巴黎嘅打工階層都會喺黃昏裝扮好，然後外出跳舞、飲酒，同埋食煎餅。


幅畫喺1879年到1894年由法國畫家古斯塔夫·卡耶博特收藏。卡耶博特死後，作為支付遺產稅而收歸國有。1896年到1929年喺巴黎盧森堡博物館展出。1929年，改喺羅浮宮，直至1986年轉咗去奧賽博物館為止。


市道178號係一條中華民國市道，西起臺南市安南區長安，東至臺南市大內區大匏崙，全長共計29.686公里。呢市道有一條支線「市道178甲線」，西起臺南市山上區溪州，東至臺南市山上區豐德，全長共計6.082公里。


俄羅斯方塊原本係前蘇聯科學家阿列克謝·帕基特諾夫喺1984年6月利用空閑時間所編寫嘅遊戲程序，據講遊戲嘅作者最鍾意網球運動，於是，佢將源自希臘話嘅tetra同佢結合，造咗「Tetris」一詞，之後開始提供授權畀各個遊戲公司，造成各平台上軟件大量發行嘅現象。


俄羅斯方塊嘅智慧財產權由前蘇聯嘅外國貿易協會持有，而家由The Tetris Company繼承。雖然大型機器上販售嘅俄羅斯方塊遊戲多數有授權，但因為佢規則簡單、容易開發，事實上有好多未經授權嘅產品亦到處散佈。


甚至，好多特登唔用Tetris個名嘅類似俄羅斯方塊嘅遊戲機器喺著作權官司度事實上都得到勝訴。呢個意味住俄羅斯方塊呢種單純數學性質嘅遊戲，權利人喺著作權訴訟度亦好有可能居於劣勢，咁樣對遊戲開發廠商來講係好大嘅衝擊。


陳志釗喺1988年喺廣州番禺出世。1997年9月開始喺趙達裕開嘅足球學校接受訓練。佢喺2002年嘅青少年足球人才選騷大賽入面，因為表現突出而俾北京現代、上海申花、深圳健力寶、上海中遠、雲南紅塔、山東魯能同天津泰達等7間球會揀啱咗，但最後俾申花足校教練朱炯帶到申花，不過佢喺二隊踢咗4年波。


2007年轉會到香港甲組足球聯賽嘅公民踢咗35場，入咗6球。2008年跟朱炯去到南昌衡源踢波，重將球會成功送到2010年嘅中超入面。喺南昌衡源踢第一個賽季中超時，由於陳志釗喺好多場比賽入面，表現得好出色而俾人話成「南昌版美斯」。


2012年初，陳志釗去咗巴甲豪門哥連泰斯踢波，但一直淪落為替補。2013年3月13號第一次入國家隊。2014年初去咗北京國安踢咗2年波，但因傷病而表現麻麻。2015年12月22號，廣州富力官方正式簽咗佢返嚟踢波。


粵語流行曲並冇一個確實起源，都係由好多人一路喺唔同方向試吓試吓咁演變出嚟，多數認為係五十年代開始。最初廣東歌根本就冇人聽，所以唔講得上流行，後來喺電影電視都會用廣東歌做主題曲，一路到七、八十年代開始成熟，而且成為音樂市場主流，但係踏入21世紀廣東歌慢慢式微，聽廣東歌嘅人越嚟越少。


廣東歌最初都係以粵曲開始，由1930年開始就有好多人作歌，外省人叫呢啲歌做廣東音樂，不過廣東人就唔叫呢啲做廣東音樂，而叫做「小曲」，呢啲小曲都係喺啲粵曲入面抽一細段出嚟改篇，所以粵劇粵曲界對呢類「小曲」唔會當係正宗。


到四五十年代，開始有人將「小曲」放入粵劇粵曲入面，但始終只係用嚟點綴，唔會當堅嘢。但亦令「小曲」開始有人識，於是又有啲人將啲英文歌變成小曲，好似披頭四嘅Can't buy my love、I saw her standing there，又有將粵曲改編，好似《帝女花》入面嘅《妝台秋思》，畀鄭君綿改編咗做《買面包》，好多歌都畀人變咗做「廣東小曲」。


五十年代初，開始有正式廣東歌出現，不過都只係「電影插曲」，之後又出現「跳舞粵曲」，但呢啲所謂廣東歌，其實都係用粵曲嘅方法唱，其實都係屬於「廣東小曲」，而且全部都係改篇粵曲、國語歌或者英文歌而嚟，唱嘅人都幾乎係粵曲界嘅人，好似芳艷芬、周聰、呂紅、鄭君綿、何大傻、廖志偉咁。


由50年代到60年代，廣東歌都係以「小曲」主流，即係用粵曲方式唱嘅流行曲，不過廣東歌唱片市場係喺星馬而唔係香港。而呢啲廣東歌都幾乎係電影插曲，不過都有例外就係鄭君綿，佢可以出一啲電影插曲之外嘅廣東歌而又有人買，不過廣東歌始終以改編英文歌或者粵曲，幾乎無原創。


另外新加坡歌手上官流雲將披頭四Can't buy my love、I saw her standing分別改編做《行快啲啦》同《一心想玉人》亦大受歡迎，不過啲披頭四迷就頂佢唔順。當時呢啲廣東歌特式係歌詞好粗俗。


雖然廣東歌以粵曲味為主，不過亦有人希望廣東歌擺脫粵曲味，其中以周聰喺呢方面貢獻最多，當時佢慫恿商台喺廣播劇用廣東歌做主題曲，呢批廣東歌風格都以「摩登」為主，完全無粵曲味，而且重好受歡迎，代表作有《勁草嬌花》、《痴情淚》、《曲終殘夜》等，但唱片公司始終對廣東歌無信心，所以呢啲廣播劇主題曲都無出過碟。


60年代興起歌舞片，歌舞片要唱歌跳舞，亦因為咁而多咗好多廣東歌，其中最紅係陳寶珠同蕭芳芳，佢哋都唱咗好多電影插曲，蕭芳芳唱得比較西洋味，而陳寶珠就唱得有粵曲味，啲人反而係鍾意陳寶珠嘅粵曲味廣東歌多過蕭芳芳嘅西洋味廣東歌，同而家啲人覺得粵曲味老土啱啱相反，不過都有例外，就係蕭芳芳唱改編英文歌 Shakin' All Over 嘅《郁親手就聽打》以壓倒性銷量贏咗陳寶珠，不過當年最紅都係佢兩個鬥來鬥去，唔係你就係佢。


70年代初仍然係以英文歌為主，當時香港嘅歌星或者樂隊都係唱英文歌，好似許冠傑首 time of the season，陳美齡首 Circle Game都喺當時好受歡迎，重有啲台灣歌星唱嘅國語歌，好似姚蘇蓉、鄧麗君、青山、尤雅，都係香港樂壇主流。


但同時喺馬來西亞嚟咗個唱廣東歌嘅鄭錦昌，出咗首《禪院鐘聲》，受歡迎程度同陳美齡首 Circle Game 差唔多，以當時計真係算勁。之後因為李小龍電影《唐山大兄》大賣又唱咗首《唐山大兄》，鄭錦昌嘅歌即時紅到爆燈，但廣東歌畀人印象始終係粗俗，唔值得欣賞，玩玩吓就得。


之後新加坡歌手麗沙又嚟香港發展，唱咗首廣東歌《相思淚》又紅到爆燈。不過當時廣東歌有一個現象，就係紅歌唔紅人，有一隻歌叫《分飛燕》紅到爆，但就無人噏得出邊個唱，而翻唱過嘅人又好多，但無一個有人識。另外有一首由薰妮唱嘅《每當變幻時》，同埋一首由陳麗斯唱嘅《問我》、一首由袁麗嫦唱嘅《鱷魚淚》情況亦差唔多。


廣東歌紅歌唔紅人，呢種現象一直到許冠傑出現就開始唔同，60年代後期，許冠傑喺 TVB 主持一個音樂節目叫《Star Show》，而許冠傑亦因為個節目受歡迎而紅，但嗰陣許冠傑都係一直唱開英文歌。後來佢主持《雙星報喜》，有日佢無啦啦唱咗隻廣東歌叫《鐵塔凌雲》，由於隻歌反應唔錯，於是佢又創作多幾隻廣東歌，由於佢已經係好受歡迎嘅大明星，加上又係大學生，所以真係唔得了，佢唱廣東歌立即令廣東歌形象提升，改變咗原本廣東歌畀人覺得粗俗嘅印象，結果令好多睇唔起廣東歌嘅人都開始鍾意聽廣東歌。


除咗許冠傑，另一個突破係顧嘉煇，一路以來廣東歌都係粗俗，制作粗糙，只係用嚟搞笑，唔會有人欣賞，而且全部都係改編英文歌或者粵曲，不過顧嘉煇幫 TVB 創作電視劇主題曲，幾乎都係原創，出咗隻《啼笑姻緣》，由仙杜拉唱，開始咗廣東歌以嚴謹同認真方式制作，《啼笑姻緣》亦爆紅。


由於顧嘉煇以創作電視劇歌曲為主，自然唱紅一班藝員歌手例如鍾玲玲、鄭少秋、汪明荃、關菊英、張德蘭、李龍基、黃愷欣、陳松伶、張衞健等。其中由葉麗儀唱嘅《上海灘》同名主題曲，隨住電視劇熱播，係最早紅遍海內外華人地區嘅廣東歌之一。


七十年代香港電台開始喺音樂節目《青春交響曲》每個月介紹最受歡迎嘅十首歌曲。由於大受歡迎，1976年就正式命名做「中文歌曲龍虎榜」。呢個榜係香港樂壇有史以來第一個排行榜，亦係對粵語流行曲嘅肯定，影响十分深遠。


為咗抗衡港台，1979年商業電台第一台同樣舉辦「中文歌曲擂台奬頒奬禮」，同時有一個「中文歌曲擂台奬巨星演唱會」配合。呢個奬同IFPI嘅金唱片奬類似，跟據唱片銷量排行，頒俾歌手嘅個人大碟而非單曲。一共舉行咗九屆到1988年商台改革為止。


廣東歌成為香港樂壇主流，歌星亦開始要求包裝，於是出現好多偶像歌星，幾個代表人物有譚詠麟、張國榮、梅艷芳，都以形象同包裝突圍，紅到爆燈。呢個時期亦係香港樂壇嘅全盛時期，中國大陸同埋台灣嘅人就算唔識廣東話，亦會聽廣東話歌，甚至識唱。


1983年，無綫電視開始舉辦「十大勁歌金曲」選舉，選舉分成季選及總選，綜合咗樂迷投票及評判判分選出年度最受歡迎十首歌曲。並於1984年舉辦年度「十大勁歌金曲頒奬典禮」配合。到1986年開始做「勁歌金榜」，個榜有排名，列出該星期最受歡迎十首歌曲，而上榜歌可以進入季選。


但呢個時候歌手開始青黃不接。尤其係「四大天王」刺激咗偶像文化嘅興起。歌手唔需要歌藝就可以出碟做歌手，特別當2000年四大天王影響力開始減退嗰陣，情況重越演越烈。例如1999年出道嘅陳冠希，就係一個例子。


1991年新城電台開始喺音樂節目以該台播歌頻率做本地流行榜,叫做「勁爆榜」。然後喺1992年開始舉行「新城勁爆家族音樂大賞」。1994年改名「997香港勁爆流行音樂頒獎典禮」。1999年再改名做「新城勁爆頒獎禮」就一直沿用到今日。


不過由於歌藝唔係人人都識，為咗方便啲人唱卡拉OK，唱片公司開始專登降低歌曲嘅水準，去迎合卡拉OK迷嘅喜好。正因為咁，廣東歌嘅水準就每況愈下。歌曲質素差，趕走咗唔少真正嘅樂迷，而反映唱片銷路嘅IFPI指數，亦都年年一直下滑，到今日都冇反彈。


自2000年起，香港樂壇已經係清一色偶像派嘅天下，陳冠希、Twins之類嘅偶像派大行其道。不過整體上對比之前一代歌手，只有少數歌手能夠打入台灣市場，例如陳奕迅同梁詠琪。而緊隨其後出道嘅歌手，佢哋嘅歌曲甚至連香港都反應慘淡。


多數評論都認為，香港歌曲已經冇咗以前嘅優勢。黃霑嘅博士論文就指出，唱片只定位喺青少年，係粵語流行曲發展史一大敗筆，因為咁使到廿五歲以上嘅人都唔再聽廣東歌。而此同時大陸同台灣都開始有自己嘅樂壇，而且重反攻香港，每年IFPI銷量排行榜更年年以周杰倫為榜首。


2004年起，香港樂壇有所起色。行出低潮嘅男歌手陳奕迅推出咗唱片《U87》，成為咗粵語流行曲發展史嘅一大高潮，四首主打歌《夕陽無限好》、《阿牛》、《浮誇》及《葡萄成熟時》都攞到香港各大傳媒流行榜週冠軍。


陳奕迅憑《U87》喺2005年橫掃香港樂壇，呢張專輯成為2005年香港最高銷售量嘅粵語非精選專輯，攞咗包含《叱咤樂壇流行榜頒獎典禮》嘅「叱咤樂壇男歌手金獎」及「叱咤樂壇我最喜愛的男歌手」等六項大獎。更係香港四大電子傳媒音樂頒獎典禮中，攞咗「四台聯頒音樂大獎－傳媒大獎」。


而《U87》更被《時代周刊亞洲版》評選為「2005年最值得購買的五大亞洲唱片」，認為陳奕迅帶領咗香港嘅音樂潮流。2000年代後期陳奕迅繼續統治香港樂壇，多首名曲好似《富士山下》、《最佳損友》、《七百年後》、《沙龍》等都成為經典。


佢重跳出香港。2010年5月，陳奕迅舉行咗個人首次歐洲巡迴演唱會，5月間分別係英國倫敦皇家阿爾伯特音樂廳、曼徹斯特阿波羅劇院同荷蘭鹿特丹阿侯伊體育館舉行。倫敦同埋曼徹斯特站嘅演唱會門票都係開售幾個鐘就賣嗮。


2000年代其他主要男歌手重有古巨基同李克勤，古巨基憑《愛與誠》、《愛得太遲》等名曲成為香港樂壇唯一一個可以同陳奕迅鬥嘅歌手，呢個現象喺2004年至2008年個陣最明顯。李克勤就憑同譚詠麟合作嘅左麟右李喺香港樂壇起死回生，更牽起左麟右李嘅狂熱，同陳奕迅、古巨基、著名唱作人張敬軒等人鼎立，四人更加被封做「新四大天王」。


另外，陳奕迅成為首位企上高雄巨蛋嘅香港歌手。2012年，陳奕迅成為首位企上O2 Arena嘅華人歌手。2015年，陳奕迅更第二次攞到台灣今曲獎國語金曲歌王，成為兩岸灸手可熱嘅歌手。古巨基、李克勤等人都開始走向大陸，但三人仍然定時有出廣東歌，例如陳奕迅嘅《陀飛輪》、《重口味》、《任我行》同《無條件》、李克勤嘅《紙牌屋》同《無朋友》、古巨基嘅《地球很危險》、《情歌王》、《告別我的戀人們》、《戀無可戀》等等。


其他活躍樂壇嘅中生代歌手或樂隊重有張敬軒、許志安、蘇永康、麥浚龍、容祖兒、謝安琪、薛凱琪、王菀之、衛蘭、鄭融、泳兒、洪卓立、陳柏宇、Mr.等，佢哋嘅《青春常駐》、《找對的人》、《流淚行勝利道》、《那誰》、《羅生門》、《如果我是陳奕迅》等歌曲都成為名曲。


2014年開始，香港樂壇開始有好多新人靜靜崛起，例如林奕匡、吳業坤、許廷鏗、胡鴻鈞、鄭俊弘、馮允謙、鄧紫棋、連詩雅、王灝兒、吳若希等等，更有多個組合及樂隊，包括Supper Moment、C All Star、Dear Jane等等，都以唱作方式呈現人前。


其中鄧紫棋參加完大陸歌唱節目我是歌手之後喺大陸爆紅，而林奕匡嘅《高山地谷》、《安徒生的錯》、《有人共鳴》同《一雙手》、周柏豪嘅《我的宣言》、吳業坤嘅《原來他不夠愛我》、《陽光點的歌》同《百姓》、許廷鏗嘅《螞蟻》同《青春頌》、胡鴻鈞翻唱何韻詩嘅《化蝶》、鄭俊弘嘅《投降吧》、吳若希嘅《越難越愛》、連詩雅嘅《只要和你在一起》、王灝兒嘅《矛盾一生》、Supper Moment嘅《小伙子》、《無盡》同《幸福之歌》、C All Star嘅《天梯》、Dear Jane嘅《不許你注定一人》等都係香港膾炙人口嘅名曲，佢哋都被視為香港樂壇嘅明日之星。


2018年，ViuTV舉辦了大型選秀節目全民造星，令到開始有好多新人崛起，例如MIRROR、ERROR、P1X3L、洪助昇、張天賦、曾比特、陳毅燊、趙祥誠、張進翹、陳澤言等等歌手，而其中組合MIRROR人氣突破，MIRROR掀起了香港久違、甚至前所未有的追星熱潮。


莫德納疫苗同莫德納合作開發嘅武漢肺炎疫苗。佢係一種信使核糖核酸疫苗，喺2020年12月發表嘅第三期臨床試驗報告顯示呢種疫苗嘅有效率達到94%。呢款疫苗需要以肌肉注射方式接種兩次，每次嘅劑量為0.5毫升，兩次之間相隔4星期。


2020年12月18號，莫德納武漢肺炎疫苗獲得美國食品藥品管理局核發緊急使用授權，其後2020年12月23號喺加拿大、2021年1月6號喺歐盟、2021年1月8號喺英國，獲發出緊急使用授權。世衛組織喺2021年4月30號將呢款疫苗列入緊急使用清單。


亞歷山大丹尼士Enviro 300，原本叫TransBus Enviro 300，係一款由英國亞歷山大丹尼士出嘅一款低地台單層巴士，喺2001年亮相，係第一款推出嘅TransBus/亞歷山大丹尼士Enviro系列巴士。


Enviro 300可以用原廠車身以達致底盤車身一體化，車身部分設計係源自Plaxton放棄咗嘅Bus 2000概念車身。而底盤亦可以配東蘭開夏/Darwen/Optare Esteem車身。由2007年開始，Enviro 300車身設計經過修改，改為沿用同廠Enviro 200嘅設計，而呢隻車身亦可以配猛獅18.


Enviro 300自推出以嚟銷路一直唔高，不過英國大規模嘅巴士集團Stagecoach、Arriva同埋第一集團都有買過。2005年亞歷山大丹尼士推出Enviro 300嘅校巴版本，喺英國賣出咗幾十架，而愛爾蘭嘅Bus Éireann亦買咗12架。


Stagecoach由2011年開始接收咗78架Scania K230UB/Enviro 300。樣辦Scania K270UB/Enviro 300SG天然氣巴士喺2013年初出廠，Reading Buses喺2013年上半年接收頭批共20架巴士，其後Stagecoach亦有接收同款巴士。


喺2021年4月，佢名下嘅中卓醫務，喺九龍灣體育館營運嘅武漢肺炎疫苗接種中心，有職員幫一名本來預約打BioNTech嘅55歲患癌外籍人士，打錯咗中國科興疫苗。事主話當初揀接種BioNTech疫苗，係因為佢接受化療同患癌會降低疫苗效用，如果接種保護率唔高嘅科興疫苗，擔心保護率所剩無幾。


《人心鑑定師》係新加坡新傳媒私人有限公司製作嘅電視劇，依家仲拍攝緊，由李南星、黃思恬、黃炯耀同陳羅密歐等主演，袁樹偉監製。故事以李南星開嘅傳統當舖為故事發生地點，將發掘每個人嚟當舖當嘢嘅時候，被當物品背後嘅故事。


羅曉東係中國大陸嘅差人，亦係貴陽市二級警督同一級警員，貴州貴陽人。1987年7月開始參加差人工作，期間先後喺貴陽市公安局南明分局嘅西湖派出所、二科、朝陽派出所同佢嘅經偵大隊、收押所等單位做過嘢。尤其喺2003年試過被提拔做南明公安分局經偵大隊副大隊長。


係原廣州橡膠企業集團有限公司副董事長、總經理同正局級退休幹部，江蘇省南通市人。1968年12月開始做嘢，1973年5月加入中國共產黨。做過廣州膠管廠政治處主任、副廠長、黨委書記，廣州市橡膠工業總公司副總經理、總經理、廣州橡膠企業集團有限公司副董事長、總經理。


《滋味旅程》係一部2014年美國喜劇劇情電影，由莊法來奧做導演、監製、編劇。主演係莊法來奧、Sofía Vergara、John Leguizamo、施嘉莉祖安遜、Oliver Platt、波比簡拿威、德士甸荷夫曼、羅拔唐尼。


係2010年10月1號發射嘅中國冇人月亮探測器，係2007年發射嘅嫦娥一號月亮探測器嘅後續行動。嫦娥二號係中國探月計畫第一階段一部分，喺100公里高月亮軌道上進行研究，為2013年12月由嫦娥三號登月小艇同月亮車進行嘅軟著陸做準備。


沙蟹科本來係一個都幾大嘅分類單元，包含過唔少嘅亞科同埋屬，但現時分類修訂過之後，部分亞科由沙蟹科升格獨立出去成為一個科，同剩低喺沙蟹科嘅其他分類合組成為沙蟹總科。呢啲獨立咗出去嘅分類有毛帶蟹科同埋大眼蟹科，但部分文獻仍然用緊舊嘅分類，將呢兩個科仍然列為本科嘅亞科。


雷洋係中國循環經濟協會嘅成員，湖南常德澧縣人，做過中國循環經濟協會生態文明中心主任，同埋參加過好多個工業園、生態文明、污染物處理及回圈經濟規劃嘅編制工作，亦喺《環境保護》、《環境科學》、《環境工程》三份雜誌入面發表過論文而出名。


21點14分，民警發現雷洋離開事發嘅沐足舖而跟進，重要佢擺明身份。雷洋諗住走得快好世界，喺激烈反抗戰當中用嘴咬傷民警重揼爛埋影犯罪證據用嘅攝影機，後嚟被控制帶上車。雷洋被捉去差館嘅路途重捹甩把守，喺車嘅後座飆到前排副駕駛位兼踢冧駕駛員，喺打開車門走佬時又俾差佬成功控制住。


雷洋死咗之後，家人接昌平東小口派出所嘅消息要即刻趕到派出所，到咗第二日晚黑連老婆都知呢件事，重請埋律師嚟打官司。家屬為咗證明雷洋係點死嘅，決定唔將鹹魚火化。事發6日後，差館先開始屍檢，重喺17號質疑差佬係咪暴力執法。


臺中站係臺灣鐵路管理局臺中線嘅鐵路車站，新站體喺臺中市東區新庄里，但地址仍登錄喺中區綠川里嘅舊站，附近有多間公路客運、國道客運業者設站，多數市區公車路線都喺呢度停靠，係臺中都會區極為重要嘅交通轉運樞紐。


廖熙琳出身印尼華僑家庭，自細喺香港生活，中學讀馬鞍山嘅香港中國婦女會馮堯敬紀念中學，大專讀香港浸會大學電影學院創意電影製作高級文憑。佢17歲已經做過特約演員，之後用「廖殷曼」呢個名正式出道參與影視演出，到約莫2019年開始改叫「熙琳」。


2020年3月武漢肺炎大爆發嗰陣，佢被指喺日本拍完香港開電視《美少女日本民宿》3月11號返香港後，冇自律而又冇自我家居隔離，走去參與電影演員遴選，引起網民聲討同傳媒關注，之後佢澄清話自己有做到自我隔離。


1988年，當時仲喺第一不動產做嘢嘅佢，畀日本出名藝人山前五十洋睇中，用真名出道，加入星塵傳播，做咗一個模特兒。1989年1月，響電視劇「春燈」入面扮一個嚟自東北地區嘅女Sales，係佢第一次接job。


之後，佢幫過藝人拍MV，就好似Wink「One Night In Heaven 〜真夜中のエンジェル〜」、中森明菜「CARIBBEAN」、永井真理子「23才」等等。同時之間佢一直推銷東映嘅伴唱機，更加為咗增加銷量而將自己啲相放上去週刊到。


1990年8月，響當時所屬事務所「星塵傳播」代表董事細野義朗嘅介紹下，坂井識咗Being嘅社長長戶大幸。後嚟坂井參加咗B.B.QUEENS合音甄選，雖然最後都係落選，但係長戶睇中佢嘅天賦，決定幫佢組樂隊「ZARD」，同時以「坂井泉水」呢個名出道，轉做歌手。


1993年1月27號，發表第六張細碟《別認輸》。其中入面嘅歌詞好有意思，同時撞啱當時日本正值泡沫經濟爆冇耐，並且入咗「冇咗嘅十年」時代，而首歌完全應嗮題，畀到民眾一種支持，並引起好大共鳴，所以坂井憑住呢首歌開始出名，仲係ZARD銷量最好嘅細碟。


5月19號，發表第八首細碟《搖擺的想念》，呢首都好出名，係ZARD銷量第二高嘅單曲，第一個禮拜已經攞到Oricon公信榜冠軍，而總銷量有成139.6萬。呢首同時都畀人攞去做寶礦力水特嘅廣告歌。坂井嘅知名度因而大升，逐漸走向生涯嘅巔峰。


坂井嘅身材好好，膚色偏白，加上唱歌又唔差，吸引咗好多男Fans。但係坂井並冇因為人氣持績好高企而增加曝光率，反而減少公開出嚟嘅次數。有人估佢係因為身體唔好先至咁做，同時有人質疑呢個係為咗保住Fans嘅戰略。


1994年，佢承接住《搖擺的想念》出第九首歌《Top Secret》，銷量都超過二百萬。之後，佢分別出過唔少好紅嘅歌，就好似1996年1月嘅《MY FRIEND》、1997年1月嘅《Don't you see!


踏入千禧年代，坂井嘅身體開始出問題，先係子宮肌瘤，之後又有卵巢囊腫、子宮內膜異位症等，一度通宵留院，就連原先畀人睇好佢會出場嘅NHK紅白歌合戰，最後以身體問題為理由唔出席。由於病情唔見好返，所以佢響2001年開始暫時停止做嘢，直到2003年先至復出。


2007年5月26號，響散步返病房途中，突然由醫院一至二樓之間、高三米嘅斜坡跌落，瞓咗響停車場。有一個途人好快就發現咗佢，並且已經嗱嗱臨送去深切治療部急救，但係延至5月27號救唔返，終年四十歲，死因係「腦挫裂傷」。


5月28號，即係佢死咗之後一日，事務所公佈咗佢嘅死。生前響娛樂圈同佢比較熟嘅人，包括成日幫坂井作曲嘅織田哲郎、成日同坂井合作嘅森進一同埋老友大黑摩季都先後公開話對佢嘅死表示哀悼，其中大黑仲話「可以嘅話，我願意代佢去死！


坂井嘅死震撼全日本。響東京同大阪嘅獻花台，有成一萬幾人登記送花。同時，響上年十月發行嘅『Golden Best ～15th Anniversary～』以第6名重新返翻Oricon大碟公信榜，重由300名以外一下子升到頭三，係Oricon史上第一次出現咁嘅現象。


6月27號，事務所開咗可以畀外人參加嘅音樂葬，人數有成四萬一百位左右，僅次於hide、美空雲雀、忌野清志郎，同吉田茂、尾崎豐葬禮嘅人數都好接近，係二戰後日本第四多人出席嘅葬禮。到最後，重有成三千五百人大合唱佢生前嘅代表作《別認輸》。


11月29號，TBS電視台頒咗「第49回日本唱片大賞」嘅特別功勞獎畀坂井。12月31號，第一次上NHK「第58回紅白歌合戰」，播咗三隻歌，分別係《別認輸》、《搖擺的想念》同《Glorious Mind》。


坂井原名叫「蒲池幸子」，而日本出名偶像派歌手松田聖子原名叫「蒲池法子」，兩個人真名差唔多、又係歌手，所以早期曾經有人懷疑佢地到底係咪一家人。雖然後嚟坂井已經出嚟澄清，但依然有網民笑松田係坂井嘅「堂家姐」。


賴君蕊原名賴展宏，因原名太過男性化，入行後改咗名。佢以前讀聖公會置富始南小學同埋南區中文中學新會商會陳白沙紀念中學，2008年中五畢業後入讀耀中社區書院，2011年入讀香港樹仁大學新聞及傳播學系，曾於海洋公園任職及休學一年去澳洲體驗工作假期。


學校喺1946年由張穎儀一手創辦，初期嗌過廣州市私立啟聰學校。1956年被充公時改名做廣州市聾啞學校。1990年改名做廣州市聾人學校重發展成有康復同基礎、中等職業教育喺埋一齊嘅特殊教育學校。2015年改返做之前嘅廣州市啟聰學校。


呢套劇亦係新傳媒同ViuTV第二套合作嘅電視劇，對上一套係《已讀不回》。本來兩間公司喺《太平紋身店》入面都有合作，但因為武漢肺炎嘅關係，新傳媒最後連同本來參演嘅新加坡演員，包括陳泂江、黃俊雄、朱厚任、吳勁威、陳澍城等，都退出咗。


朗夏巴係美國一前職業籃球員，司職得分後衛或者控球後衛，1986年畀卡夫蘭騎士喺選秀會揀中之後加入NBA，先後效力卡夫蘭騎士、洛杉磯快艇、芝加哥公牛同埋洛杉磯湖人，至2001年退役，喺效力芝加哥公牛同埋洛杉磯湖人其間五奪NBA總冠軍。


武漢肺炎泰國疫情，係介紹2020年「武漢肺炎」喺泰國嘅爆發情形。泰國公共衛生部宣布確認咗國內首單感染個案，亦係中國大陸境外嘅頭單確診個案。截至2021年2月5號，泰國累計錄得22,058單確診個案，其中有79人死咗。


第一個確診患者係來自武漢嘅61歲女人，去泰國之前去過武漢嘅傳統街市，但係冇去過最初話有疫情湧現嘅華南海鮮市場 。呢個女人喺入境新曼谷國際機場陣，被測到有高燒，而喺1月8號送院，化驗結果顯示對肺炎病毒呈陽性。


武漢宣佈咗封城後，當局喺2月4號派出咗包機，接返滯留當地嘅138個僑民，喺泰國時間晚7點到埠。其中六人因高燒而要送院治理，剩低嘅人就集中送咗去一處海軍基地度隔離兩個禮拜。而喺武漢仲有三個國民未撤走到，其中兩個學生有高燒，一個人嘅簽證就過咗期。


3月以嚟個案出現咗猛增。事緣曼谷6號時，有過場吸引咗成5千名觀眾嘅泰拳盛事，跟著出現咗群聚感染，截至21號曼谷度3個泰拳館共有104個確診個案，泰國衛生部認為當日嘅賽事可能經已有至少500人受感染。到3月22號宣佈新增188單確診個案，係泰國疫情爆發以來，單日最高新增。


首相巴育喺3月24號嘅電視講話度宣佈，由26號開始到4月30號，全國會實施緊急狀態以遏制疫情嘅蔓延。巴育話呢個決議，係內閣喺每禮拜嘅例會度一致通過嘅，會畀政府有更大權限去實施啲管控，例如可以去實施宵禁、審查媒體、驅散集會，仲有派部隊去執法。


措施細節未有即時發佈，而巴育仲提醒民眾唔好非法使用社交媒體，同埋唔好囤積居奇，話咗會對違法者更嚴格咁執法。另外仲會準備成立由總理做主席嘅經濟狀態管理委員會，由陸軍總司令指揮全國軍警去維持秩序。人權觀察、反對黨等就質疑政府係借題發揮，因為呢個狀態下政府仲可以強化審查傳媒，兼可以去查封傳媒或個別物業等。


「你」響2006年獲選為時代雜誌嘅年度風雲人物。《時代》將「你」選為年度風雲人物，原因係數以百萬計嘅人喺維基百科、YouTube、MySpace、Facebook等等嘅Web 2.0網站上面匿名貢獻咗大量內容。


部份同年度風雲人物類似嘅媒體獎項都承認咗網路社群同用戶生成內容日趨重要嘅地位，例如《商業2.0》喺2006年7月將「你！」擺響「影響依家嘅50人」第一位，美國廣播公司新聞亦都響2004年將網誌作者列為「年度人物」。


響2006年，按照《時代》嘅程序，唔同新聞部門都需要提名「年度風雲人物」。喺11月，「你」同「YouTube班友」脫穎而出。隨後，《時代》響網上收集讀者嘅意見，並交畀總編輯理查德·斯坦格爾做最終決定。


2018年4月16號，交通事務局召開記者會，公佈巴士加價同回應4月15號嘅氹仔嘉樂庇總督馬路巴士奪命交通意外，會上交通事務局局長林衍新局先公佈會響4月21號澳門所有公共巴士統一收六蚊葡幣，用澳門通拍卡畀錢就分普通線同快線收費，普通線收三蚊葡幣而快線就收四蚊，餘額由政府補貼，學生卡就響澳門通嘅價錢上再半價，老人同殘疾人士免費，將原本傾好嘅分澳門居民澳門通同普通澳門通收費、學生寒暑假期間取消優惠、老人同殘疾人士卡朝早同晏晝繁忙時間取消優惠嘅全部內容唔實行，又將六十分鐘入面補差價由澳門線轉氹仔線嘅轉乘安排取消，澳門線轉氹仔線受澳門線轉澳門線轉乘時間一樣四十五分鐘，轉路環線就保留六十分鐘轉乘時間，林衍新話加價係基於澳門巴士好多年都冇加價，同埋佢嘅局預算冇加，但係補貼巴士公司嘅錢就不停噉加，所以點都要加，重話加幅比2008年巴士加價幅度細，調整幅度相對溫和，被人批評交通事務局冇經過大多數民意支持就霸王硬上弓話加就加夾硬嚟，2008年巴士雖然加價，但係當年第一任交通事務局局長汪雲為咗吸引多啲人搭巴士支持綠色出行，第一次推出澳門通拍卡有補貼，變相減咗價，但係由於冇區分澳門居民同遊客，所以交通事務局補貼費用年年上升，惹嚟澳門市民反感，要求區分收費，但今次方案諮詢嗰陣有提到，但冇實行。


男人有輸精管一對，係由壁厚腔小而富有彈性嘅肌肉組成嘅圓筒狀管，每條長約30至50厘米。輸精管由左右兩邊附睾尾各自開始，沿睾丸後緣向上升、中間俾精索包住，穿過腹股溝管入去盆腔內，末端同精囊排泄管匯合成射精管。


中暑係人喺酷熱嘅環境之下體溫上升，身體機能就會自動調節嚟降溫，例如增加排汗同呼吸次數。但係當環境溫度過高，呢啲生理調節唔能夠有效控制體溫嘅時候，就會出現熱衰竭甚至中暑等情況。徵狀包括頭暈、頭痛、反胃、氣促、神志不清等。


月組係寶塚歌劇團之中最早成立嘅兩個演出組別之一，喺1921年同花組一齊成立，成立係因為當時劇團人數開始愈嚟愈多，月組有部分團員會喺退團後加入日本藝能界，而且非常出名，例如大地真央、黒木瞳、天海祐希、彩輝直等等，人數亦比其他組多人，成為嗰組嘅一大特色。


海珠廣場站係廣州地鐵2號綫同6號綫嘅轉車車站，喺越秀區一德路、廣州起義路同泰康路嘅交界。不過兩個站廳同月台嘅開放時間都唔同，其中2號綫區域喺2002年12月29號開放，而6號綫喺2013年12月28號開放。


海珠廣場站分開咗2號綫同6號綫兩個站廳。其中2號綫嘅收費區喺站廳嘅東邊，而6號綫嘅收費區喺站廳嘅南邊。不過唔理佢係免費區定收費區，都有通道連埋一齊。而收費區有好多部扶手電梯同樓梯、專用𨋢往返月台都得。


呢個站一共有7個出入口，分別係A、B1、B2、B3、D、E，F。從2017年10月15號開始實行嚴格安檢制度之後，雖然往返B1、B2、B3、E，F五個出入口之間毋須接受安檢，但呢五個出入口同A、D出入口之間當成過街通道往返嘅話，都要接受人過安全門、物過X光機、液體過檢測儀嘅制度。


喺1988年嘅「十字線網」規劃入面就出咗嗌「海珠廣場」嘅站。佢就係嗰時2號綫嘅車站，就喺而家呢度。到咗1997年嘅《廣州市城市快速軌道交通線網規劃研究》入面話咗呢個站係嗰時舊2號綫同7號綫嘅轉車車站，重加入咗2號綫首通段嘅工程入面，不過嗰時嘅7號綫係遠期規劃，所以喺起緊嗰陣冇事先留低轉車條件。


ACL2係由一個程序語言、一套一階邏輯嘅可拓理論同埋一個機械化嘅定理證明器所組成嘅軟件系統。ACL2 由設計上支持基於歸納邏輯理論嘅自動推理，可應用喺軟件或者硬件系統嘅形式化驗證。  ACL2 嘅編程語言同佢嘅實現基於 Common Lisp。


《星級末日》係一部2013年嘅美國災難黑色幽默電影，由薛夫洛根同Evan Goldberg一齊執導、編劇。主演係薛夫洛根、占士法蘭高、祖納希爾、積巴朗祖、丹尼麥碧、Craig Robinson、米高施拿、愛瑪屈臣。


拓撲空間係拓撲學概念，指滿足一定條件嘅點集同佢哋嘅鄰域，簡單嚟講就係一種幾何空間，佢大約描述到兩點之間近唔近，但係呢種距離唔係用數值嚟量度嘅，而係用開集。拓撲空間可以祇靠集合論來定義。喺可以定義連續性，連通性同斂散性等概念嘅數學結構入面，拓撲空間係最一般嘅。


盧雨岐，廣東順德人，香港華仁書院畢業，係香港1950到1960年代嘅粵語長片導演、編劇，亦都有參加過幕前演出。1960年代，盧雨岐同黃岱、莫康時、龍圖、胡鵬、馮志剛、李鐵、吳回、黃鶴聲、珠璣幾個香港電影導演結義，合資成立十兄弟電影企業公司，重聯合拍攝創業作《錦繡天堂》，成為一時佳話。


課室、音樂及舞蹈室、電腦室、言語治療室、輔導室、視覺藝術室、工藝室、家政室、醫療室、圖書館、空中花園、香氛花園、護理室、多元智能室、言語治療/輔導室、電腦預備室、籃球場、家長資源中心、教師資源中心、會議室/健身室、社工室、會客室、工作技能訓練基地、露天劇場、保民商店、玫瑰樂園。


語文、數學、常識、實用英語、普通話、視覺藝術、音樂、體育、自理、感知、聖經、常規訓練、德育公民、設計與科技、科技與生活、實用技能、電腦、溝通、公民與社會發展、工作技能、多元智能發展、多元活動、自閉症及言語治療輔導。


根據安德森嘅講法，想像共同體嘅創造唔能夠冇咗「印刷資本主義」。因爲資本主義嘅企業家為咗最大限度咁增加銷售量，會用當地嘅地方語言嚟出版佢哋嘅書同各樣媒體。喺歐洲嘅歷史之中，呢個過程取代咗以前以拉丁文為基礎嘅書面語，俾普羅大衆都能夠理解當中嘅内容。


安德森講到無名戰士墓嚟作爲民族主義嘅例子。無論呢個墓係空嘅，抑或係有未知嘅殘骸，個別嘅民族都會支持呢類型嘅紀念館，並且聲稱呢個戰士係屬於佢哋嘅。無論呢個無名士兵嘅實際嚟源係乜嘢，呢個民族已經將佢哋嘅想像共同體，寄託咗喺呢位無名士兵上面。


安德森定義民族為一個想像共同體。就好似安德森所指出一樣，民族「係想像嘅，因為即使一個民族最細嘅成員，佢哋從來都唔會聽過好多佢哋大部分嘅同胞嘅名，更加唔會見過面或者識佢哋。不過，佢哋兩個人嘅心目中，都依然會有佢哋係互相連結嘅呢個概念」。


仲有，民族係一個共同體，因為「即使喺每個民族內部，有可能存喺一啲普遍嘅唔平等同埋剝削，但係民族總係被想像為一個又深刻又平等嘅同志情誼。最終，喺過去兩個世紀之中，正正係呢種友愛關係，令到數以百萬計嘅人甘願成為民族，去屠殺或者願意赴死」。


安德森、Ernest Gellner、同埋 Eric Hobsbawm 都屬於「歷史主義」或者「現代主義」嘅民族主義學派，佢哋假定民族同民族主義係一個現代性嘅產物，而且係為咗某啲經濟同政治嘅目的，先至被創造出嚟。


即使「想像共同體」呢個術語喺被創造嘅時候，係特別用嚟講關於民族主義，但係佢哋依家已經被廣泛咁使用，幾乎同「利益共同體」嘅概念模糊唔分。例如，「想像共同體」亦都可以用嚟講唔同基於性傾向嘅共同體，又或者關於全球風險因素嘅覺醒。


傅達仁係台灣電視公司體育主播之一，佢亦都係知名節目主持人，以播報NBA賽事聞名，佢亦曾經同沈春華一齊主持過台視綜藝節目《大家樂》並榮獲金鐘獎優良綜藝節目獎。老婆鄭正玨係傅達仁喺台視時嘅同事，鄭正玨同時任海軍將軍嘅雷學明離婚後改嫁傅達仁。


傅達仁晚年因胰臟癌末期希望推動台灣安樂死立法，但始終冇結果。2018年6月2號，傅達仁飛去瑞士接受協助自殺，喺瑞士時間7號中午12時58分辭世，享壽85歲。衛福部金門醫院精神科醫師徐志雲話，傅達仁申請到嘅係「協助自殺」，唔係安樂死。


沙龐鐵耶嘅音樂才華，令到佢喺巴黎嘅音樂界裏面佔咗好重要嘅地位。不過，由於宮廷樂正呂利同埋法國國王路易十四嘅打壓，沙龐鐵耶入唔到王宮任職，過咗身之後亦都好快被人遺忘咗。直到20世紀，佢嘅音樂先至重見天日，得到應有嘅欣賞。


暗戀係一種戀愛嘅形式，指一個人暗自對另一個人，而且對方唔知嘅愛戀。暗戀絕大部分係未開口向對方表白，所以對方先唔知情。暗戀唔係壞事，係戀愛好健全、好正常、甚至必經嘅階段，成功嘅戀愛一般雙方都有暗戀對方，報答式喜愛除外。


孔雀座係家下八十八西洋星座之一。佢響天球南部，佔天球面積378平方度。地球北半球來講，孔雀座係夏天嘅星座，即係夏夜會見到。肉眼可以睇到嘅星，約莫45粒到。有一到四等星11粒，即係有2等星1粒、4等星10粒。


2023年10月15號。太古城康怡花園入面走廊有一女子黃慧堯遭到襲擊。期後，涉案人係Carousell旋轉拍賣前香港董事總經理葉承浩，而家告一項普通襲擊罪。葉承浩做過Paypal香港行政總裁，2019年先至加入旋轉拍賣，成為香港區董事總經理，負責香港整體業務發展策略。


連登人批評Carousell由2023年12月11號開始，每位賣家每個月回覆數量將設限額。評論指Carousell有好多所謂買家吹水居多，出去面交又多「放飛機」，網站限制未必賺錢，反而會「趕客」。有人直言香港雅虎個雅虎拍賣搞得好地地，就係收錢先至「玩死自己」。


，簡稱廣州總醫院，原名廣州軍區廣州總醫院，係中華人民共和國廣東廣州一有醫療、教學、科研、預防、保健、康復等多種職能，係國家、軍隊首批三級甲等醫院，亦係廣東省同廣州市首批公費醫療、醫保定點嘅醫院，1933年成立，喺越秀區流花路111號。


茶寮係專門用嚟品茶、進行茶儀式嘅私家房間或者獨立屋仔。明屠龍茶說、文震亨嘅《長物志》1、許次紓《茶疏》都有專條。日本、朝鮮多數叫做茶室，佢哋稱爲茶寮嘅，就其實係茶館。茶文化傳入西方之後，喺西方亦有一啲地方開設咗茶寮。


明代江南私家園林發達，另一方面，品茶藝術亦都追求茶嘅自然真味，茶藝同造園藝術相融合，從而產生特別嘅茶寮建築。屠龍、許次紓係茶學家、文震亨係造園家，佢哋喺唔同嘅出發點對茶寮提出唔同嘅要求。文震亨論述「茶寮」時，係作爲「室廬」篇章入面嘅獨立條目嚟討論。


明代文人講究喺園林入面佈置各種唔同用途嘅建築物，達到既多樣化而又實用嘅目的，例如拜佛有「佛堂」，彈古琴有「琴室」，沖涼有「浴室」。對於茶寮要求單獨嘅小房子，挨住山齋，裏面陳列各色茶具，仲要一個茶童專門伺候。


日本嘅茶室受到中國茶寮影響，而家有啲地方仍然保留類似屠龍同許次紓描寫嘅茶寮，但係稱爲「茶室」。面積一般以四疊半做標準，大過四疊半嘅稱爲「廣間茶室」，細於四疊半嘅叫做「小間茶室」。茶室專爲進行茶道而設。


高雄市第三屆市長韓國瑜罷免案，簡稱罷韓案，係高雄縣市合併後第三屆市長韓國瑜被該市選民、台灣基進黨員陳冠榮依《公職人員選舉罷免法》程序提起嘅罷免案。投票喺2020年6月6號進行，總選舉人數為969,259人。


最終結果係同意票939,090票，不同意票25,051票，無效票5,118票，投票率為42.14%。由於有效同意票數多過不同意票數且達高雄市選舉人總數嘅四分一以上，韓國瑜被選民依法罷免，並且喺6月12號被解職，四年內不得再次參選高雄市市長。


呢次係台灣史上首例成案同通過嘅直轄市或縣市長罷免案，亦係就選舉人數而言最大規模嘅罷免投票。韓國瑜亦因為此案成為中華民國史上首位被提兩次罷免嘅政治人，首次為1994年立法委員罷免案，因為投票率唔過半而未通過。


先知西番雅喺公元前七世紀末，大概喺約西亞王喺主前621年進行宗教改革嘅前十年，出來傳道。呢卷書有先知成日提起嘅一啲課題，災禍同毁滅嘅日子就嚟到，嗰時猶大拜偶像，效法外邦嘅習慣，欺詐剝削弱者，自滿，當上帝冇到，所以耶和華要懲罰佢哋，佢亦要責罰其他嘅國。


同年9月，《開心速遞》爆出政治風波，其中一幕出現嘅黃手套畀一啲「藍絲」觀眾覺得係擺緊「五大訴求，缺一不可」嘅手勢，無綫電視認同呢個睇法，話會搵出真兇。之後有傳媒報道話負責執導呢一幕嘅馮肇均已經畀電視台炒魷，但另一傳媒訪問佢本人，佢本人就話唔清楚件事，仲返緊工。


因為18世紀英國工業革命而令社會上多咗一個階層叫做工人階層，1767年到1844年期間，貴族地主沒收晒好多地，用嚟起工廠，農民被逼要去工廠做嘢。嗰陣好多人仲係有以前種封建思想，工人叫做低下階層，喺社會上無權無勢，好多細路仔未發育就要喺工廠做嘢，人工又低，工作環境又惡劣，又成日失業。


於是開始有工人為自己權利出嚟抗爭，發起民權運動，通常集體擺工呢種手段，去達到同權力階層平起平坐，加上社會主義興起，同1848年共產黨宣言發表，工人組織由只係自己一個行業嘅工人組成，變成唔同行業工人聯合組織，然後全世界工人組織又夾埋，就組成「國際工人協會」，就即係第一國際。


《金田一少年之事件簿》係一部自1992年開始連載嘅日本推理漫畫，故事主要圍繞住一位名偵探金田一耕助嘅高中生孫子金田一一同佢嘅青梅竹馬七瀨美雪、警察朋友劍持勇警部、以及對手明智健悟警視等夥伴，佢地一齊運用高超嘅推理技巧，解決各種艱難嘅刑事案件。


樓蘭美女係1980年4月1號新疆嘅新疆維吾爾自治區社會科學院考古學硏究所硏究員穆舜英外喺新疆羅布泊西北部新疆若羌縣鐵板河墓地掘到嘅一個女性乾屍。佢係公元前1880~1800年間生存嘅白人系女子，死後佢嘅乾屍係黑色化。


TraceTogether係星加坡政府針對武漢肺炎疫情推出嘅流動應用程式，喺2021年3月推出。呢個程式嘅作用同香港嘅安心出行差唔多，但佢係用咗GPL開放源碼，而且佢係用藍牙技術自動紀錄，唔使用家自己掃二維碼登記。


應用程式推出前嘅2021年1月，內政部長陳國明於喺新加坡國會上指出，合力追踪嘅用戶數據可根據新加坡《刑事訴訟法》規定用於刑事調查。新加坡智慧國及數碼政府署聲稱，警方只會喺七類嚴重刑事案件調查時先至會用合力追踪用戶數據，並修法明確使用規範。


但係其他國家因為多數都同中華人民共和國建交，所以多數認同「一個中國即係中華人民共和國」，佢哋口中「支持一個中國原則」，意思其實即係只承認中華人民共和國。另外，中華民國自從民進黨執政後，開始放棄「一個中國即係中華民國」嘅原則，認為「台灣」同「中國」係兩個唔同國家，亦即係一邊一國。


江湖係一種中國民間社會，多數講係遠離官方嘅民間組織同勢力，有自己一套規矩，有時甚至漠視法律。江湖有說起源自周圍去賣藝、賣武技人，成日經水路來往各個江湖。因為到處維生，唔容易俾官府管，後尾產生武俠、武林、黑社會嘅意思。


將呢個概念引申出嚟，將江湖比喻為一個群體小社會，而擁有相同或類似目標嘅人就好似江湖中嘅好多好多滴水，不斷喺個小社會裏面打滾，為喺呢個空間生存而迎接一切嘅挑戰，冇人會知道當自己入咗江湖之後會遇到咩遭遇，亦唔知有咩後果，會闖出名堂？


SAS，由北卡羅來納州立大學兩個生物統計學研究生所編寫同製定嘅。最初只係數學統計軟件，之後係1976年由Jim Goodnight同John Sall兩個博士成立統計分析系統公司，並且正式推出相關軟件。


17世紀初，法國數學家笛卡兒喺佢嘅著作幾何學入面第一次使用唔連續嘅「√」同「￣」表示根號，其中「√」爲細寫r嘅變形。到咗18世紀中葉，數學家盧貝將前面嘅方根符號同綫括號一筆寫成，並將根指數寫喺根號嘅左上角，以表示高次方根。


商場二樓有個出入口駁去八爪魚天橋，而嗰度本來可以直接去到地面，但係而家啲人被迫經過商場二樓再落去，令原本20秒嘅路程變成要一分鐘，即使喺2010年政府就拆天橋北翼嘅工程刊憲之前收到1300份反對意見書，政府都無視居民訴求，並且為工程刊憲。


2023年11月4號，電單車送貨員Gary去商場攞貨，去到停車場出入口附近時向一名正喺行車路上慢行嘅工作人員響咗兩下鞍，提醒睇後有車，隨即畀該名工作人員兇「砵邊個？你泊出面！」，「你係咪撞我？」。該工作人員隨後「吹雞」，召集一班黑衣人去到事發現場，其中一名黑衣人兇送貨員「係咪想報警」，「同我躝啦」，「唔識躝咪爬囉」，「你搞事我就搞事而家」，氣燄儼如連警察都冇有怕嘅社團大佬。


巴舒亞爾係一個男足球員，佢嚟自比利時布魯塞爾，踢緊前鋒，舊時效力過車路士, 比利時國家足球隊, 多蒙特, 華倫西亞足球會, 馬賽足球會, 水晶宮足球會, 水晶宮足球會，參加過2018年FIFA世界盃, 2016年歐洲國家盃，喺2011年正式出道。


武漢肺炎日本疫情係介紹武漢肺炎喺日本嘅爆發情形。截至2022年3月3號，日本累計5,139,305人確診，24,092人死。而停泊喺日本嘅鑽石公主號度，總共有712人確診。厚生勞動省有派員上郵輪負責檢疫等相關工作，當中有一名檢疫官同一名蒐集資料嘅職員，先後畀確診感染咗新肺炎。


神奈川縣一個有過武漢旅行史嘅中國籍男子，喺2020年1月3號開始發燒，1月6號去醫院睇醫生，1月10號入院治理，隨後康復咗喺1月15號出咗院。1月16號，日本嘅國立傳染病研究所測試咗呢個病患嘅樣本，確認咗有武漢肺炎病毒嘅存在。


1月24號，喺東京都嘅一間醫院確認第二個確診個案，呢個原住喺武漢嘅患者係1月19號經香港國際機場入境，1月22號睇醫生跟著入院。而日本外務省呢日開始對湖北發出傳染病第三級危險警示日本政府亦同時決定埋，安排逗留武漢嘅日本僑民搭包機返本土。


1月27號，首相安倍晉三喺國會眾議院預算委員會嘅會議度，話會將喺日本確診嘅新型肺炎感染，歸類做「指定傳染病」以預防疫病嘅傳播，呢個政策係畀當局可根據《傳染病醫學法》，可以強制病患入院。28號嘅內閣會議度，政府再發出咗內閣令，進一步修訂傳染病法例，指定檢疫新肺炎病毒，會同厚生勞動省條例等檢疫規例，講明修訂後嘅適用變化。


喺疫情爆發後，日本民間就積極咁同大陸疫區幫手抗疫，主動募集咗100萬個口罩支援，喺1月26號上晝由東京空運到咗成都。四川航空喺微博貼文，話成都雙流機場開通咗綠色通道，將啲捐贈嘅口罩由專車送咗去武漢。疫情擴大下，由日本各方向中國大陸送出嘅醫用口罩同防護服就接連不斷，一啲援助物資包裝度，仲有附埋用中文寫嘅比如「山川異域，風月同天」、「豈曰無衣，與子同裳」等打氣寄語。


日本一啲地方政府都主動咁，分別同各自喺大陸嘅友好城市發送咗支援嘅防疫物資。而日本外務省話，睇到中國大陸嘅疫情發展好快，日本政府就會同中國大陸提供啲援助，1月28號晚黑派出咗裝咗口罩、防護服等大量支援物資嘅專機，由東京羽田機場度出發飛去武漢，上邊仲搭載咗包括日本政府官員同醫療隊員等大概十人。


呢個援助行動係由日本國際協力機構全程推進嘅。日本唔少網友都話撐政府嘅決定，有網友仲話希望加運啲即食麵過去，減輕當地食物短缺問題。有網友仲講起，日本爆發甲型流感陣，大陸都有支援物資過去，分發畀日本嘅醫療機構，所以係需要報答返去咁話。


1月31號，日本國防部部長河野太郎根據政府總部對策，研究日本自衛隊對應嘅準備工作，話唔可以避免嘅收到咗都知事嘅救助請求，要幫助受疫情影響而返嚟嘅日本國民，會依照《自衛隊法》嘅災難派遣規定行動，將派出同國防部簽訂咗合約嘅白尾號輪渡，提供臨時收容，船隻即時就由兵庫縣相生港出發咗去東京灣。


2月4號，鑽石公主號郵輪進入咗日本海域，而早喺1月25號，有喺香港落船嘅乘客畀驗出感染咗新型肺炎，船度後尾有20名乘客被診斷出有新型肺炎病毒 ，喺厚生勞動省指示下，郵輪同船上遊客要留喺橫濱港度隔離十四日 ， 大約有成 3,700 個未有症狀嘅船員同遊客。


隔離期間，人客可以唔戴口罩出入船上嘅酒吧，另外娛樂表演啲活動亦照常。截至2月7號，累計有61人確診新型冠狀病毒肺炎，當中有廿一個係日本人，全部確診嘅人分別送咗去日本五個都縣嘅醫院治理。截至2月11號左近日本度經有161宗確診嘅病例，其中鑽石公主號郵輪度佔咗135宗。


日本執政黨自民黨喺2月11號幹部會議後，幹事長二階俊博開記招陣話，因應中國大陸嘅疫情持續，自民黨所屬嘅國會議員每人將向中國大陸捐出五千日圓，以示友好。呢個係由每位國會議員嘅三月經費入邊先行扣除嘅，據統計預計會有198.


首相安倍晉三喺3月17號，同自民黨政調會長岸田文雄商議經濟對策，預計喺4月制訂專門嘅經濟措施。據報日本政府研究會同每人派1.2萬日圓有多嘅銀紙，但當時唔知係咪會全民派錢，定係傾斜去育兒家庭同低收入人士。


到4月3號左近，首相同埋執政黨自民黨一齊同意咗，會向受疫情影響嘅每戶家庭派發30萬日本紙，預計日本嘅5800萬家庭入邊，會有1000萬個家庭合乎申請嘅資格。計劃係唔會對家庭嘅收入設門檻，但會僅限於生計面臨困難嘅家庭，重會排除埋公務員、政治家、企業高層等人士。


其父龍敢威擔心佢會孤獨終老，而將「曹總」介紹為「男朋友」，但「曹總」喺龍力蓮心目中感覺唔好，被佢舅父吳家聰臨時安排宋瑞輝扮演佢男友，但亦因為咁樣令龍力蓮動起愛慕之心，但宋瑞輝的兒子宋飛立嘅任性就令龍力蓮感到苦惱。


對於坊間對龍力蓮一角的回響，飾演此角色嘅林淑敏表示，其實自己早喺演出《真相》余敏莉一角時，已有飾演惡女角色嘅經驗。而起初飾演龍力蓮角色時亦都感到其實有啲壓力，首一百集亦都要學習揣摩龍力蓮嘅角色人物性格，雖然龍力蓮係惡女角色，但始終《開心速遞》係處境喜劇並且喺晚飯時段播出，故此亦都不應該俾觀眾不斷指罵角色，所以會加入喜感元素。


而對於劇中傾慕「送水輝」嘅情節，林淑敏話自己真實亦都有啲儍更更嘅，亦都係從心而發。同時慶幸自己能夠有「送水輝」呢個對手，因為飾演呢個角色嘅許家傑能夠同自己互相配合同有默契，為咗做好角色會不時私下傾計，以及多做練習嚟增進彼此了解。


對於外界嘅讚賞同對角色嘅喜愛，林淑敏對此表示感激觀眾嘅支持，特別係幕後嘅創作團隊，因為劇本寫得好立體，有好多空間俾演員發揮，而每一位演員都能演好呢個角色，只係慶幸角色落在自己身上嚟做。而對於龍力蓮一角能夠獲選為《萬千星輝頒獎典禮2017》「最佳女配角」獎項最後五強同其他電視獎項，林淑敏認為獲獎與否已經屬於其次，能夠俾觀眾輕鬆咁睇電視劇，會識得笑，就係自己做演員嘅最大滿足感。


歐洲蔴雀協會最初係2005年6月25號喺荷蘭成立，佢喺成立之後就開辦咗第1屆歐洲蔴雀錦標賽。喺呢場比賽結束咗之後，歐洲蔴協就開始規定，每2年舉辦一次蔴雀錦標賽，而且重批准咗喺日本同國際性嘅規定下舉辦蔴雀錦標。


《合桃鉗》係一部2018年美國奇幻冒險電影，由Lasse Hallström同埋Joe Johnston做導演。主演係姬拉麗莉、麥姬絲霍兒、Eugenio Derbez、Matthew Macfadyen、Richard E.


長春站係位於中國吉林長春寬城區嘅火車站，喺長白路，對正人民大街，1907年起成，目前係由瀋陽鐵路局管轄嘅客貨運特等站，而家呢個站係長白鐵路、長圖鐵路、長吉城際鐵路嘅起點站，又有哈大鐵路、京哈鐵路經過。


武珞路係中國湖北省武漢市武昌區嘅一條主要幹道，西北起自武漢長江大橋武昌橋頭，東南到珞獅路，下接珞喻路。中途同中山路、中南路交接，經過嘅重要地點有黃鶴樓、辛亥革命武昌起義紀念館、湖北省圖書館、中南財經政法大學等。


印第安座係家下八十八西洋星座之一。佢響天球南部，佔天球面積294平方度。地球北半球來講，印第安座係秋天嘅星座，即係秋夜會見到。肉眼可以睇到嘅星，約莫20粒到。有一到四等星3粒，即係有3等星1粒、4等星2粒。


生命熱線喺1995年由一班關心情緒受困人士嘅有心人成立，以益友理念，為香港提供預防自殺服務，並提升社會對情緒健康嘅認識。跟隨社會發展步伐，唔單止深化預防自殺熱線服務同預防長者自殺服務，更擴展服務，為自殺者親友提供專業嘅哀傷輔導服務同青少年生命計劃項目，成為推動香港珍惜生命工作嘅主要機構之一。


生命熱線嘅前身「The Samaritans 」於1995年以社團條例成立，提供每日12小時嘅預防自殺熱線輔導服務，於1997年延長熱線服務至18小時，直到1998年提供24小時運作服務。2000年將英語名稱正式改為現時嘅「Suicide Prevention Services」。


雖然有啲道家等類別嘅漢語經典對此有着墨，亦有少數宗教門派將相關理論代代相傳並付諸實行，但係當地嘅現代法律系統一般會將「性交轉運」視為無稽之談。香港有好多單性罪案審判裁定神棍以此騙色，部分好轟動，過程往往係心術不正嘅「師傅」發覺「善信」因其他嘢覺得絶望而對佢異常咁信任，於是因勢利導……澳門流傳叫雞可以換下手風，改變賭錢一直輸嘅勢頭之講法。


洲頭咀公園係中國廣東省廣州市嘅一間公園。喺海珠區嘅濱江西路最西邊嘅洲頭咀嗰頭。呢間公園嘅佔地面積有20514㎡，綠化面積有14367㎡。呢間公園唔講都冇人知嘅係，喺公園門口附近嘅大廣場嘅中心平臺嗰度有嚿4米高嘅大型船火響度，以前蘇哈爾號輪船就喺1980年11月到1981年7月期間嚟過呢度，嗰時中國同阿曼兩個國家就喺呢度開始搞外交關係。


武吉免登有好多商場，其中包括金河廣場、樂天廣場、成功時代廣場、劉蝶廣場、升禧藝廊、華氏88廣場等。另外，武吉免登路同巷仔有好多店鋪，類似東京銀座、臺北西門町、星加坡鳥節路等世界各地知名一樣每年係遊客必去地區之一。


武吉免登人潮眾多，又有好多橫街窄巷同老舊大樓，附近亦有唔少外勞喺排屋同店屋樓上居住，令到嗰度附近有唔少非法色情場所同非法按摩院，其中短短500公尺嘅武吉免登路兩邊就有接近20間大大少少嘅按摩院同水療中心。


太陽衝動計劃係瑞士洛桑聯邦理工學院嘅一項太陽能飛機計劃。呢項計劃嘅最終目的係研製出一款可以環球飛行嘅太陽能固定翼飛機。呢項計劃嘅負責人係瑞士心理醫生同飛行專家伯特朗·皮卡，同埋瑞士商人安德烈·博舒伯。


二零一一年，一號機喺巴黎航展亮相。二零一二年，一號機先後成功由瑞士飛到西班牙同埋摩洛哥。二零一三年，一號機由美國三藩市出發，途經鳳凰城、達拉斯、聖路易、辛辛那提、華盛頓特區，最後抵達紐約甘迺迪國際機場，完成飛越美國嘅壯舉。


鮮浪潮係致力推動香港電影創作同發展，發掘同培養有潛質年輕電影人才嘅創作平台，每年舉辦「鮮浪潮國際短片節」，致力鼓勵香港年輕人以短片發聲，藉住提供拍攝資助畀佢哋大膽想像同發揮，跳出固有框框，接觸更多唔同拍攝風格同題材嘅作品。


鮮浪潮由發起人兼主席杜琪峯先生帶領，一直致力推動香港電影創作同發展，發掘同培養具潛質嘅年輕電影創作人才。 鮮浪潮每年舉辦「鮮浪潮國際短片節」，短片節主要由「本地競賽」同「精選國際短片放映」兩部分組成。


「本地競賽」提供培訓、創作資助同展示作品嘅平台，藉此提升年輕電影工作者嘅實際技能同作品質素，並協助佢哋尋找發展機遇，為業界注入更多新動力。另一方面，短片節多年嚟同國際電影組織合作，將優秀嘅國際短片搬上大銀幕，務求加強香港同海外電影之文化交流，擴闊香港年輕電影創作人同觀眾嘅國際視野。


另一方面，鮮浪潮亦持續朝電影賞析、教育同文化交流方面發展，締造更濃厚嘅電影創作同討論氛圍。除咗定期進駐校園舉辦校內放映同講座，自2017年開始更開展專題項目「焦點影人系列」，回顧並公開放映焦點電影大師嘅精采作品，並邀請導演本人、電影專家同跨媒介學者進行映後座談會等，同香港觀眾面對面切磋交流，深入特寫焦點影人嘅電影藝術生涯同作品。


吉林站喺中國吉林省吉林市昌邑區重慶路1號，車站喺1912年起好，最初叫東關站，曾經係吉林鐵路局管轄嘅客貨運特等站，目前係瀋陽鐵路局吉林車務段管轄嘅客運二等站。車站有6個嘅島式站台，2個側式站台，14條到發線。


吉林站目前係吉林鐵路樞紐內唯一嘅客運站，唔辦理貨運業務。每日都有去北京、天津、長春、瀋陽、哈爾濱、大連等地嘅旅客列車。經過嘅鐵路有長圖鐵路、沈吉鐵路、吉舒鐵路、長吉城際鐵路同吉琿客運專線。吉林站係吉林市內交通樞紐之一，大量巴士喺嗰度做總站。


佢哋最初係喺2009年3月27號同BIGBANG合唱嘅LG手機廣告單曲《Lollipop》出現。喺2009年5月6號，2NE1推出佢哋嘅單曲《Fire》而正式出道。之後佢哋推出咗兩張細碟，《2NE1》同《2NE1》，同埋兩張大碟，《To Anyone》同《Crush》。


佢哋第一張細碟嘅單曲I Don't Care喺2009年嘅Mnet Asian Music Awards獲得「年度歌曲獎」。佢哋後期嘅單曲Go Away、Lonely同I Am the Best都有相似嘅成就，而《I Am the Best》喺2001年幫2NE1嬴取佢哋第二個「年度歌曲獎」。


喺2011年9月，2NE1喺日本推出咗佢哋嘅第二個細碟嘅日文版《Nolza》。之後佢哋喺日本推出咗一張大碟《Collection》同兩張單曲。喺2012年10月，根據Forbes雜誌嘅Zack Greenburg，2NE1嘅電子銷量已經達到二千七百萬。


1922年3月12號，格魯吉亞、亞美尼亞同埋阿塞拜疆喺蘇聯紅軍嘅插手下喺第比利斯宣布成外高加索蘇維埃社會主義聯邦共和國，重喺嗰年12月30號正式加入蘇聯。但係格魯吉亞同埋阿塞拜疆嘅共產黨就唔係好妥呢個聯盟。


和你唱，早期亦叫商場大合唱，係香港反逃犯條例修訂運動入面一系列示威活動，參加者聚集喺大型商場嘅中庭位置，一齊唱反修例歌曲同埋嗌反修例口號。皆因商場係私人管理嘅公共空間，差人衝入去干涉活動嘅機會比較低，比較容易吸引到和理非人士參加。


2019年9月頭，反修例運動歌曲《願榮光歸香港》廣泛流傳，有活動搞手就諗到用大合唱去表達訴求。頭一次商場大合唱喺9月9號喺太古城中心出現，9月10號就有頭一次多區商場大合唱，包括新港城中心、大埔超級城、新都會廣場、上水廣場、PopCorn、黃大仙中心、屯門市廣場同新世紀廣場，之後9月之內亦有多場商場大合唱，到10月打後呢類活動就比較少出現。


2020年初香港爆發武漢肺炎疫情，反修例運動嘅遊行集會活動都停咗一段長時間。隨住疫情紓緩，4月底開始又重新出現「和你唱」嘅活動，打頭陣係4月26號「太古城和你唱」，之後國際金融中心商場同天水圍銀座商場，甚至乎沙田新城市廣場都有同類活動。


板約瀑布，越南方嗌板角瀑布，係亞洲地區嘅瀑布，喺越南高平省高平市重慶縣同中國廣西崇左大新縣嘅交界，地理上雖然屬中越國界，但瀑布屬越南監管。佢既係北回歸線同雲貴高原南邊近東南亞嘅跨境瀑布，又係歸春河屬下嘅瀑布。


喺以多音節爲主嘅語言入面，重音嘅作用較爲明顯，可以分爲固定重音同自由重音。固定重音指有啲語言入面，重音總係落喺詞嘅同一位置上，如捷克語重音總係喺詞嘅第一個音節上，波蘭語總係喺倒數第二個音節上，法語同維吾爾語嘅大多數詞則喺最尾一個音節上。


根據詞重音嘅突顯程度，可以分出主重音同次重音。主重音嘅突顯程度最高，次重音低於主重音但係高於非重讀音節。英語次重音一般只係喺詞單語或者喺句尾先至比較明顯，喺語流入面同非重讀音節差別唔大。漢語入面嘅詞重音分級，有嘅學者認爲冇必要，有啲就分出咗重音、中音、次輕音、最輕音四等。


語法重音係指由句法結構同語義特點決定嘅重音，即係唔表現特殊嘅思想感情嘅自然重讀。成日讀語法重音嘅，例如一般短句嘅謂語，名詞、動詞、形容詞嘅修飾語，動詞後由形容詞或者其他動詞充當嘅補語，表示指代、詢問或者任指嘅代詞等等。


《安妮日記》係猶太人細路女安妮法蘭克寫嘅一本日記，從1942年6月12號佢14歲時開始，一直寫到1944年8月1號佢16歲死，成本日記係喺德國納粹打荷蘭時，安妮全家匿埋喺密室入邊，到之後佢哋被納粹拉去集中營時寫嘅。


鍾珍妮係香港1970年代女歌手。同妹妹鍾安妮組成姐妹花組合。佢哋唱英文歌為主，一首《Kowloon Hong Kong》當時好流行。1976年出咗一張英語同日語專輯《Jennie & Annie Chung》。


黃婉華喺加拿大出世，3歲跟屋企人返香港，讀完中二又返加拿大讀讀書，喺加拿大卡加里大學畢業，攞到市場學學士學位，跟住返香港做市場主任。因為佢覺得自己唔鍾意從事商務工作，跟住又接觸到戲劇課程，所以就決定轉行做演員，報讀香港演藝學院，期間攞過唔少獎學金同學生獎，喺2019年畢業。


黃婉華喺《金宵大廈2》入面飾演菲傭「Louisa」時為咗配合角色而用化妝品油黑皮膚。雖然本地傳媒早期讚佢表現專業，但之後有外地傳媒批評係棕臉扮裝同種族歧視，認為個角色應該用菲律賓演員飾演。呢件事引起國際關注，唔少海外媒體都有報導，包括台灣、新加坡、馬來西亞嘅海外華人傳媒，仲有菲律賓、印度、美國等海外英文傳媒。


鋰有7個同位素，其中兩個係穩定，分別係6Li同7Li，除了穩定嘅之外，半衰期最長嘅就係8Li，佢嘅半衰期有838毫秒，其次係9Li，有187.3毫秒，之後其他嘅同位素半衰期都喺8.6毫秒以下。而4Li係所有同位素之中半衰期最短嘅同位素，只係得7.


新會話/新會方言，又叫做岡州話，屬粵語四邑片，傳統上係四邑話嘅代表音，喺海外嘅影響力排喺台山話後邊。廣義係指廣東新會同四圍嘅所有四邑方言，狹義就係淨指新會市區嘅代表音會城話。主要分佈依家嘅江門市新會區同四圍地方、海外新會人聚居嘅社區。


由宋元開始，啲中原同閩贛移民爲咗躲避戰亂，而入粵揀咗新會縣做其中嘅一個落腳點，新會話就係喺新移民同本地越族嘅融合時期，逐步形成嘅。由於當其時啲落來嘅移民好多，各民系嘅語言再讀展就有咗差異，新會話內部嘅差異，就仲大過四邑方言嘅其他片區。


會城話喺清末就有咗文獻嘅記錄，波乃耶《新會方言》一書入邊係叫佢做'The San Wui City Dialect'，就遺留有語言資料《主禱文》。由於會城長期係溝通著省城，同其他四邑地區嘅重要節點，而近代出過唔少戰亂，省城週邊同其他四邑地區，係喺會城出入流動過好多次，令到清末定型嘅傳統嘅會城話，讀展到現代有咗老派同新派兩種好唔同嘅會城話分支，而現代老派同新派會城話會有差別。


2.同四邑片大多數語音一樣，會城話嘅古清音去聲字依家併入咗陰平，現時嘅去聲係來自古濁音聲母去聲字。即係話，會城話嘅陰平同陰去調合流咗，冇廣州話嘅陰平55調。因此，新會人講啲廣州話，會將陰平調嘅字由23調升至55調。


早喺19世紀中期，即有廣東人去到馬來西亞砂拉越泗里街開闢耕地，唔少人嘅鄉下係廣東新會，而新會人入邊最多人嘅鄉籍，係依家嘅三江鎮。到依家當地嘅華人，主要係福州人、客家人，本地新會話喺馬來語、福州話、客家話嘅衝擊交融中，就形成咗同源新會話好唔同嘅口音，亦不可避免面臨咗消亡。


厓山話，係依家嘅新會古井鎮、沙堆鎮一帶嘅語言，呢一帶舊陣時係「厓山」，所以改咗呢個名。厓山話同珠海斗門、金灣部分地區嘅口音，係屬四邑話嘅會南小片。民間就多係照著身處嘅古井、沙堆鎮，自己講係叫「古井話」「沙堆話」，會城人就戲稱係「古井聲」。


聲韻調方面，同會城話相通嘅程度高啲，兩者間互相交流唔會有問題。因為個語音系統係有好多長元音，聽落同會城話相比，會趣致、溫軟多啲。由於厓山一帶，啲鄉村姓氏宗派林立，青壯年多數出咗城鎮搵食，受會城話等四邑各鄉語音，仲有廣州話嘅影響都會好大，令厓山話內嘅字音，有著啲差別分歧，有地區、人群、新老派嘅分別。


1.厓山話嘅聲母/m/ /n/ /ŋ/唔似會城話咁有帶濁塞成分，厓山話嘅鼻濁塞音並唔明顯。部分出會城生活耐咗嘅古井、沙堆人，就受會城話影響多啲，聲母/m/ /n/ /ŋ/音色讀出會近/mᵇ/ /nᵈ/ /ŋᶢ/。


2.厓山話嘅陽平、去聲、上陽入/陽入調同會城話一致。由聽感講，全部聲調同會城話幾乎冇差別，唔會影響到溝通。部分出會城生活耐嘅古井、沙堆人，受會城話嘅影響，講厓山話啲調值就同會城話基本一致。3.厓山話嘅變調習慣，同會城話一樣。


喺宋朝之前，珠海斗門一带係叫做黃字圍，原本属新会縣潮居都。依家嘅斗門話通行珠海斗門、金灣大部分地區，同厓山話一樣係屬四邑話嘅會南小片。當地日常生活度，仲用咁斗門話嘅有23萬人。斗門話當地亦俗稱「村話」「村佬話」「岸上話」，係以斗門鎮南門村老派讀音做標準音。


依家嘅斗門地區，黐著珠海市區、中山市等強勢嘅廣府話城市，青壯年出市區搵食唔少，新派斗門話就同廣州話埋位唔少。相較同屬會南小片嘅厓山話，斗門話冇明顯嘅長元音，聽感會似會城話，但韻母就似厓山話，斗門、厓山、會城三語人士之間，都可以自由溝通。


同會城話一樣，瀧水話喺清末就有咗文獻記錄，波乃耶《新會方言》係記做'The South West  San Wui Dialect'，留低咗語言質料《主禱文》。民間係照返身處嘅雙水、羅坑、崖南鎮區，自己講法係「雙水話」「羅坑話」「崖南話」，會城人就多戲稱係「雙水聲」，雙水人又會講笑係「山佬音」、「水佬聲」。


啲民眾就先攞把大劍、長槍等傳統兵器，喺落緊雨嗰陣引英屬印度陸軍嘅其中由30人組成嘅分隊仔到比較濕嘅沼澤嗰度，就因為印度陸軍嘅槍炮射都唔到指彈嘅關係，英軍重派咗兩個海軍，甚至重帶埋唔驚日曬雨淋嘅雷管槍過嚟。


霍斯係巴哈馬裔加拿大前職業籃球員、演員。1991年畀波士頓塞爾特人喺選秀會以第一輪第24順位揀中之後加入NBA，先後效力波士頓塞爾特人同埋洛杉磯湖人，重幫洛杉磯湖人攞咗三屆NBA總冠軍，至2004年宣佈退役，踏入演藝生涯。


而家應該好難知喺幾多年開始種西瓜嘅。不過佢有史記錄話西瓜喺第一次開始有收成嗰時，就係講返喺5000年前嘅古埃及。由於西瓜嘅果成日放喺法老嘅陵墓嚟畀下世去食。但實際喺埃及神話入面，佢哋重信西瓜係由碩夫嘅精液搞出嚟嘅嘢。


家吓全世界有1200個唔同嘅品種嘅西瓜。一般嚟講，西瓜嘅重量最輕嗰個起碼＜1kg，最重嗰個起碼＞90kg。而顏色方面就好多，有紅、橙、黃同白呢5種顏色。而家西瓜嘅品種一直喺度唔停噉發展，重有啲人都培養咗好多得意嘅西瓜出嚟。


四草大眾廟喺臺灣臺南市安南區，係該區三間大廟之一，原址喺臺江內海北汕尾島南端。該廟主神鎮海大元帥據廟方說法本名「陳酉」，但有學者戴文峰認為其實係大眾爺「將領化」後演變出來嘅神明，又有學者陳耀昌認為實際上應該係鄭成功部將陳澤。


平治亦出過佢嘅掛接版本O405G。踏入九十年代，平治亦出埋佢嘅低地台版本，分別係O405N同埋掛接嘅O405GN，同埋進一步改良版O405N2、O405GN2。另外平治又為澳洲市場出低入口嘅O405NH。


樟侖，又譯做象隆。係馬來西亞北部吉打嘅邊境城鎮，喺古邦巴素縣，距離首府亞羅士打大約42公里，隔離就係泰國國境。人口大約有1,500人，馬來人同華人分別佔四成六同三成九。樟侖一詞源於泰文「ช้างหล่น」，即係指「倒下嘅大象」。


令吉，全名馬來西亞令吉，俗稱馬來西亞幣，係馬來西亞嘅法定流通貨幣，由馬來西亞國家銀行發行。呢隻貨幣喺1967年開始發行，初頭叫馬來西亞元，1975年改叫「Ringgit」，漢文譯零吉，到2004年改用令吉呢個名。


令吉係由馬來語「ringgit」翻譯過嚟，馬來語中嘅ringgit源自「齒輪」，由於以前西班牙銀幣喺東南亞一帶好流行，而西班牙銀幣嘅周邊又有齒型，因而得名。另外一個講法係，「ringgit」一詞嚟自閩南語讀音「龍銀」。


另一種講法係，零吉可以解釋做「無吉」，所以希望改個好意頭嘅名。2004年之後，馬來西亞華語規範理事會規定全國以後用「令吉」嚟稱呼馬來西亞貨幣。馬來西亞各個媒體、教科書、有漢語嘅官方文件、銀行等，都一律開始用呢個詞。


1998年，馬來西亞舉辦英聯邦運動會，為咗紀念呢次運動會，馬來西亞國家銀行出版50令吉嘅膠銀紙。2004年，馬來西亞國家銀行喺新印制嘅10令吉鈔票上加強咗保安措施。2004年尾，馬來西亞國家銀行將5令吉鈔票嘅材料換成塑膠。


2004年末同埋2005年初，馬來西亞市面上出現1仙硬幣短缺嘅情況。2005年12月喺馬來西亞國家銀行宣佈下，1令吉硬幣已喺2005年12月7號開始停用。2007年，為慶祝馬來西亞獨立50周年，馬來西亞銀行正式推出新版50令吉，但係喺2010年，馬來西亞先至正式推出普通版50令吉。


第三版硬幣係喺2011年7月25號宣佈即將推出。2012年初，隨住紀念幣推出，第三版硬幣開始發行。第三版硬幣具有一個「顯耀嘅馬來西亞」主題，從馬來西亞動植物嘅圖案，以及從唔同文化得出嘅啟發，以「反映馬來西亞民族嘅多樣性同豐富性理念」。


馬來西亞國家銀行喺1982年第2度印制新版本銀紙，呢次有1、5、10、20、50、100、500同1000令吉。1989年，馬來西亞國家銀行打造1令吉硬幣，並全面取代1令吉紙幣嘅印制，但之後又取消使用銀幣，用紙幣取代。


香港早喺1845年已經開始徵收差餉，《差餉條例》就係喺1888年制訂。香港政府第一年差餉收入係529英鎊，約2540港元。早年維多利亞城嘅差餉，按屋租計算每100元租金收13.5元，山頂就每100元租金收8.


「差餉」即係「差役的糧餉」，警察嘅薪水咁解。差餉嘅收入早期主要用嚟維持香港警隊所需，除此之外，差餉亦被用作其他公共服務，包括食水及街燈等開支。響市政局同新界區域市政局解散前，差餉收入亦畀兩局用作提供各種市政服務。


差餉嘅徵收同估值由差餉物業估價署負責。差餉嘅計算，係先由差餉物業估價署為每項物業計算應課差餉租值，應課差餉租值嘅定義，係估計物業響指定估價依據日期作出租用途時，可取得嘅合理年租金。應課差餉租值係參考同區類似物業響估價期間租金嘅市價，按照物業面積、位置、設施、質素及管理水平等進行調整而計算。


香港所有地產物業，包括私人物業及公共房屋，都須根據香港法例第116章《差餉條例》評估差餉，但係響新界鄉村嘅村屋，同由新界原居民擁有嘅丁屋，則可獲豁免繳交差餉。自住物業嘅差餉由業主繳付，如果物業係出租，繳交差餉嘅責任就由雙方所訂嘅租約條款決定，一啲租約指定由租戶繳交，另一啲租約就可能響租金中「包差餉」，即係由業主繳交。


艾莫恩1967年響佛羅倫斯出世，係時任奧斯塔公爵阿瑂迪奧王子同老婆克勞德共同嘅第二個細路，第一個仔。佢曾經到過Francesco Morosini Naval Military School同保高尼大學讀書。


自2000年開始，艾莫恩就係倍耐力響俄羅斯分行嘅業務總裁。佢對於深化俄羅斯同意大利貿易關係上有努力過、深得兩國當局信任，因而分別獲頒俄羅斯嘅友誼勳章同意大利嘅意大利共和國功績勳章。響2019年開始，佢出任馬耳他騎士團嘅大使。


佢老豆宣稱自己有意大利同克羅地亞王位、兼且係薩伏依王朝首領，艾莫恩作為大仔自然係繼承人。但係前國王翁貝托二世獨仔、前意大利王儲域托里奧·伊曼紐亦宣稱自己係薩伏依王朝首領，所以兩家人一直響到拗。2006年，阿瑂迪奧話域托里奧·伊曼紐爾嘅婚姻係「貴庶通婚」，唔可以成為王朝首領，自己先係正統。


袁嘉蔚，花名「田灣女孩」、「瑜伽蔚」，係香港民主派女政治人，南區萬事屋成員，南區區議會田灣選區議員、社區參與事務委員會主席、南區平等機會工作小組主席、南區復康活動及長者友善社區工作小組副主席，亦係區諾軒立法會議員辦事處嘅南區社區幹事，專職處理田灣嘅地區事務。


袁嘉蔚喺英屬香港出世，香港城市大學中文系畢業，讀書期間已經活躍參與社會運動，包括參與過2014年反新界東北撥款示威同佔領中環。佢2016年加入香港眾志，2017年佢男友羅冠聰被取消立法會議員資格後，佢曾經係其中一個接棒參加補選嘅人選，最終考慮知名度等等因素，決定由周庭出選，袁嘉蔚就做香港眾志副主席。


2018年5月，佢無競逐連任副主席，同時宣佈退出香港眾志。同月佢決定落腳南區嘅田灣參與地區工作，同埋喺第6屆香港區議會選舉挑戰由2004年開始就任區議員嘅陳富明，結果以4191票打贏陳富明，成功當選。


喺粵海關獨大嘅時代，由地方督撫、海關監督同行商共管外貿嘅體系入邊，公行係一個受海關監督控制下，擁有著貿易特權嘅組織，而形成咗「廣州制度」特色。公行行商係要代表大清政府，對喺中華領土入邊活動嘅外商，進行監督同管理，而公行亦係作為喺外貿入邊抽剝巨額財源嘅工具。


公行最早喺1720年成立，嗰陣時唔少嘅行商，為咗加強自身嘅地位，兼同「皇商」競爭，因而成立咗組織，最初嘅成員有十六名行商，佢哋自己訂落咗一套規則，有十三個條款，愛來指定啲價格同交易嘅程序，仲訂明咗新加入嘅成員必須俾一千兩銀嘅會資，先至俾佢入會。


公行雖然係有民間自發嘅性質，但有著官府嘅背書支持，清廷官府係樂於有咁嘅組織，作為中間機構同外商打交道，仲代埋官府徵收啲關稅。有咗官府嘅支持，公行就壟斷埋貿易，而多次引起其他商人同外商嘅反對，第一次建立嘅公行好快就喺1721年解散咗。


《天下華人唱出好詩歌》大賽，係由香港福音盛會、以勒基金、華福中心香港區委會、影音使團創世電視聯合主辦嘅基督教詩歌歌唱比賽，目的係推動詩歌喺社會嘅文化價值，令都市人更容易接觸同投入詩歌從天而嚟嘅美好意義，治癒疾病同心靈困苦。


南豐中心底層巴士總站提供好多條巴士線去屯門、元朗，加上毗鄰港鐵荃灣站，成為來往市區同新界西北區嘅重要交通樞紐。喺三號幹線同埋西鐵綫未通車前，每日放工時間都可以見到經地鐵轉車嘅人龍。喺打風落雨嘅日子，人龍重會排到去荃灣站入面。


黃浩華喺公共屋邨長大，中學讀北區嘅東華三院甲寅年總理中學同聖芳濟各書院，喺香港電腦奧林匹克贏過幾次獎。佢中學時期經歷2003年反對《基本法廿三條》草案運動，並且參與七一大遊行，佢話呢件事係佢嘅政治啓蒙。


2016年，黃浩華創立g0vhk，參考臺灣零時政府運動，建立網上平台同埋資訊科技業界網絡，推動開放數據。2016年香港立法會選舉，佢整咗個 g0vhk 開放政治資訊網站，整合香港立法會議員出席記錄、表決記錄，同埋候選人資料，俾選民喺投票嘅時候參考。


佢認爲開放數據需要喺公衆知情權同埋個人私隱之間做好平衡。佢批評香港政府嘅保守態度，成日匿埋喺私隱原則後面唔肯公開資訊，例如警察喺邊度放催淚彈、拉咗幾多人呢啲資料應該要盡快公開，免得傳媒、公衆亂咁猜測。


2019年香港區議會選舉，佢帶領 g0vhk 社羣建立《Vote 4 Hong Kong》，整理候選人資料，製作投票指南。雖然非建制派喺2019年大選由建制派手上贏走大部分區議會嘅主導權，但係黃浩華表示新一屆區議會喺數據開放方面仍然落後，例如好多工程撥款數據好難搵到，有啲財政文件公開咗出嚟竟然係打印完再掃描返嘅紙本文件，令到市民好難監察議會。


2020年武漢肺炎大流行，香港疫情爆發初期抗疫資訊好混亂。黃浩華同 Vote4.hk 拍檔梁逸風、黃漢斌就用兩日時間揼咗個《武漢肺炎民間資訊》網站出嚟，收集確診人數、高危地點、口罩價格等等抗疫資訊俾公衆睇。


民間資訊團隊後來擴展到有大概廿個義工，用網絡爬蟲工具配合人手更新，定期更新資訊。黃浩華認爲搞呢個網站最辛苦嘅係，調查黑心口罩同口罩炒家要搵人核實，需要好多有心義工投入支持。佢又話政府官方網站上載疫症統計數據慢手慢腳，衛生防護中心開完每日記者會之後幾個鐘先更新網站數據，要追得貼最新數據只能夠靠義工人手更新。


2020年7月頭，時任香港立法會資訊科技界議員莫乃光宣佈唔會競逐連任，因爲希望推舉新人接棒。莫乃光接受訪問嘅時候話，佢本來係爲咗應付呢屆立法會選舉政府可能大規模 DQ民主派現任議員，所以要搵定 Plan B，搵下搵下就發現不如俾新人做 Plan A仲好，所以提名期臨開始先決定唔尋求連任。


7月19號，提名期開始，黃浩華開記者會宣佈，會喺2020年香港立法會選舉參選資訊科技界功能組別。黃浩華表示自己向來追求自由民主，資訊科技界亦最注重資訊自由，而香港國家安全法威脅到香港嘅網絡自由，「中國嘅防火長城已經殺到埋嚟」。


另外，套劇一度被計劃由3月22號開始將播映時段由第三檔調上第二檔，騰出時段畀嗰日首播嘅《愛美麗狂想曲》，被外界猜測係用後者去迎擊隔籬台ViuTV同日首播嘅真人騷《最後一屆口罩小姐選舉》，後尾因為爭議聲音大，就連無綫前總經理陳志雲都出聲批評自亂陣腳，結果呢套劇唔使調時段。


飛髮舖，家陣興叫髮型屋同髮廊，係幫人飛髮嘅舖頭，入面幫人剪髮嘅叫飛髮師傅或髮型師，亦有專門幫人洗頭嘅叫洗頭仔／妹。飛髮舖除咗幫人剪髮、洗頭，亦幫人電髮、做負離子、染髮等等。傳統嘅飛髮舖門口都會有一個紅白藍三色會轉嘅燈，等人一睇就知有飛髮舖。


2016年11月28號，佢跟查比高恩斯隊作客去哥倫比亞麥德連踢南美球會盃決賽第一輪對陣國民體育會嘅比賽，但查比高恩斯隊全隊出發途中，喺哥倫比亞安提奧基亞省拉烏尼翁因飛機失事死咗，終年35歲。事發後，南美足協正式宣佈取消嗰年11月29號舉辦嘅南美球會盃決賽嘅第一輪賽事，巴西首都巴西利亞政府門前亦下半旗悼念。


《監警有道》係香港電台電視劇，同監警會合作拍，一共有兩輯，分別喺2012年同2015年製作。第一輯由張文慈、譚俊彥、張致恆等主演。第二輯由林嘉華、楊思琦、周俊偉、陳柏宇、彭家麗等主演，其他演員包括梁健平、龔慈恩、杜小喬、周家怡、余香凝、羅彩玲、江嘉敏等。


《魔童》係一部2019年美國超級英雄恐怖電影，由David Yarovesky做導演。主演係Elizabeth Banks、David Denman、Jackson A. Dunn、Matt Jones、Meredith Hagner。


乾德門係中華民國蒙古族資深男演員，亦暱稱為乾爸。本名包爾吉古德·錢顧騰德門，又稱乾顧騰。六歲隨屋企人移居台灣，報戶口時只將個名寫成乾德門。1968年畢業於國立政治大學新聞學系。1967年，擔任廣播播音員。


加拿大五大銀行係指資產最多嘅五間加拿大銀行，依筆劃順序分別係加拿大帝國商業銀行、加拿大皇家銀行、多倫多道明銀行、滿地可銀行同豐業銀行。真正排名嘅第三同第四之間其實有段距離，以致彭博喺2014年曾經話過加拿大已經冇五大銀行，淨係得返三大，但係加拿大媒體繼續講五大，甚至六大、七大。


英文媒體有時會數到七大，但係第七間並唔係排第七嘅滙豐，而係槷喺第五同第六之間嘅 Desjardins，佢喺魁北克省其實大過國家銀行，所以喺魁省亦將佢分咗類做 ｢太大，死咗唔掂｣，但係佢技術上並唔係銀行，係信用合作社聯盟。


加拿大曾經試過兩次透過成立法定機構，建立大細銀行都用得嘅電子支付系統，第一次喺1980年代，第二次喺2000年代，兩次都失敗，全國嘅電子支付系統仍然由五大銀行操控，令細銀行、信用合作社、金融科技等等嘅競爭對手都處於不利。


大石鼓觀音廟，又叫大石鼓廟、水月宮、旺角水月宮等，係香港一觀音廟，喺旺角山東街，麥花臣球場對面，樓上面係東華三院中文大學旺角分校。每年主要活動包括農曆正月廿三觀音開庫。廟係一座單層高嘅建築物，中式傳統設計紅牆綠瓦屋頂。


之所以叫大石鼓，皆因呢度唔係原址，而喺大石鼓。大石鼓，喺窩打老道同亞皆老街交界，近加多利山。大石鼓，係就石似大鼓，卽係大嚿石，村居以石爲地名。一九二六年，政府開拓大石鼓馬路，就搬到現址，並由廣華醫院管理。


1992年，聯合教省嘅三個國家各自喺大主教嘅統治下獲得獨立，扎伊爾聖公會成立。教會首位大主教係Patrice Njojo。1997年，為反映改國名，教會改叫剛果聖公會教省。Njojo大主教喺2003年由Fidèle Dirokpa繼任，任期至2009年。


剛果聖公會係南半球聯盟同認信聖公會人團契成員，並且已受牽涉聖公宗再結盟入面。2012年6月，亨利·伊辛戈馬大主教出席喺北卡羅來納州里奇克萊斯特）嘅北美洲聖公會教省議會，表明全力支持成為普世聖公宗創立新教省。


環繞梁燕城嘅爭議，好多都同佢支持中共嘅言論有關。佢亦曾經喺加拿大發表一啲關於元朗恐襲事件嘅言論，揶揄因為警方行動而永久傷殘嘅人，引起公眾嘩然，最後要辭去電台主持嘅職務。因應佢嘅親中立場同言行，佢同陳世强、劉金勝、管浩鳴、許淑芬、林以諾、張恩年、蔡志森、蘇穎智、盧龍光、陳歐陽桂芬喺2020年被門徒事工列入「基督教制裁名單」。


2019年8月11號，一名女子喺香港尖沙嘴警署外，意外被物體擊中眼部，佢嘅右眼球爆裂，右眼皮同淚管撕裂，喺右眼下方嘅上頜骨全碎。好多抗爭者認為意外是由警方嘅布袋彈造成 ，但係喺2019年8月15號，梁燕城喺三藩市星島中文電台節目《時事觀察》評論該事件，就話布袋彈留喺眼罩上嘅照片可能係偽造，又揶揄右眼已經失明嘅傷者點解唔報警畀警察查明真相。


2019年7月21號，元朗港鐵路站發生恐怖襲擊事件，一班白衣人以木棍、刀、鐵通、藤條等武器，無差別噉攻擊車站內嘅乘客擊，仲追到入車廂內，令多名市民受傷，傷者包括老弱婦孺。2019年8月21號，梁燕城喺加拿大中文電台節目AM1470《時事直擊》入面評論呢件事，話係立法會議員林卓廷帶領黑衣示威者挑釁在先，引發「黑白武鬥」，言論引起聽眾非議，梁嘅言論被批評顛倒黑白、混淆是非。


結果，梁燕城喺8月22號請辭同離開《時事直擊》節目，佢主理嘅文化更新研究中心喺星期日播出嘅節目《文化更新》亦無再喺加拿大中文電台播放。去到2020年，梁燕城轉投溫哥華另一華語電台華僑之聲，而「文化更新」亦喺2月底喺華僑之聲改名復播。


英國律師紀律審裁處喺2020年10月，就激進親中共派立法會議員何君堯2017年9月嘅「殺無赦」言論進行聆訊，判斷何君堯有無違反英國律師嘅專業操守。當時何君堯仲揚言，啲人唔殺咗佢做乜。但梁燕城就喺聆訊上幫何君堯，聲稱「殺無赦」唔係指殺人，但係被問到點樣得出呢個說法嘅時候，佢就話只係同身邊香港人交流得出嚟嘅結論，但係就冇攞到任何證據出嚟。


喺每日朝早，太陽從東邊出嚟嗰時，向日葵嘅花盤下邊嘅生長素去嗮西邊，重刺激背光嗰邊嘅細胞繁殖，而背光嗰邊生得重快過有光嗰邊，之後成個花盤向太陽度彎。由於太陽從東向西移，而喺梗嗰度嘅植物生長素都跟住太陽轉，所以向日葵識追住太陽嘅方向。


天河城喺1992年8月18號奠基，1992年11月18號就開始喐手起，一直到1996年2月9號先至起好，重喺嗰年8月18號正式開業。嚟到2004年5月1號嘅五一黃金周，天河城嘅日客流量去到810000人次，甚至喺2004年10月1號嘅十一黃金周第一日去到830000人次都有不過喺2005年12月就搞第二次裝修，而天夢宮同好多間租户喺重新裝修之後先至重新開檔。


由於佢係中國大陸入邊最早嘅購物中心，加上佢日日都有好多客流響度，所以就搞出咗「天河城效應」嘅嘢。而「天河城效應」唔單止喺成個廣東省，甚至喺全中國大陸都出嗮名。就喺名氣嚟講，佢最大。而家係成個廣州入面，現代嘅商業標誌品牌，有好多市民同旅客買嘢都知呢度有間噉嘅商場響度。


水經來歷，史書記載不一。《隋書·經籍志》載「《水經》三卷郭璞注」，《舊唐書·經籍志》改「注」為「撰」，話作者係郭璞。之不過，《新唐書·藝文志》寫桑欽撰，《通志·藝文略》寫，「《水經》三卷，漢桑欽撰，郭璞注。


2007年12月19號夜晚，佢幫死黨爭女，拳打腳踢對方少女男友，令對方重傷。張春暉當場被捕，東區裁判法院主任裁判官鄧立秦話張春暉野蠻可恥，事件毛骨悚然，令對方幾個月未曾身心康復，證據確鑿所以判張春暉一條嚴重傷害他人身體罪，坐8個月監。


《樸茨茅斯和約》嘅簽訂標誌住日本同俄國對中國東北同朝鮮半島重新瓜分。條約簽訂後，日本派代表同清國政府代表交涉「東三省善後事宜」，通過《中日會議東三省事宜條約》令清政府承認日俄《樸茨茅斯和約》入面畀日本嘅各項權利。


安奈林貝凡係英國工黨國會議員，威爾斯人，喺1945至1951年做過衛生大臣。佢一生爭取社會正義、工人權益同民主社會主義。佢做咗好長時間國會議員，代表南威爾士嘅Ebbw Vale選區31年。佢最出名嘅成就係佢喺衛生大臣任內主持成立國民保健服務，為所有英國人免費提供必需嘅醫療服務，無分貧富。


儘管俱樂部經歷咗一個黑暗嘅時代，佢哋贏得了五次聯賽冠軍，只有一個日本，從1987年到2001年，佢哋喺15个賽季中有10次跌至倒數第一，但自聯盟成立以來，總勝率一直係聯賽第二，並且擁有穩定嘅實力，佢哋埋咗A級嘅好多賽季。


木質部係維管束植物嘅運輸組織，負責將根吸收嘅水分同埋溶解喺水入面嘅離子送去棵植物嘅上半部分，畀其他器官同組織去用，另外木質部重起到支撐植物嘅作用。木質部一般由導管、管胞、木射線、薄壁組織同埋木纖維組成。


如估患者一掂到呢隻病毒重搞出咗個病嚟，可以喺24個鐘入面死得。佢嘅早期病徵包括發燒、喉嚨痛、肌肉痛同頭痛，跟住會反胃、嘔同肚痾，再跟住會肝同腎功能受損，同埋體內外出血等，跟住發展到血火爆重唔停噉嘔嗮啲體內器官嘅壞死組織出嚟，最後就因為大量內出血等原因而死，而且重死得好難睇。


究竟伊波拉病毒係出喺邊處，而家都重未知。最初俾人話係嚙齒動物，但係做咗實驗之後，好快又話唔係。有實驗人員發現話，感染咗伊波拉病毒之後嘅蝙蝠係唔會死嘅，噉啫係話，傳染源就好有可能係帶病毒快蝙蝠同埋佢疴出嚟嘅屎尿搞出嚟嘅嘢。


停火嘅短暫目標都係制止武力，但係佢哋嘅長期目標就唔一定一樣。有啲時候，停火純粹係爲咗提供人道援助、減低傷亡、或者甚至用啲時間嚟準備之後嘅攻擊。喺其他情況，停火係一個長期嘅處理方法，亦係重啓和解嘅第一步。


喺過去，廣東蔴雀本身指嘅係十三張蔴雀入面嘅清章打法，即係最純粹嘅現代蔴雀打法，牌型亦都只有非常純粹嘅食糊方式，例如對對糊、混一色等。到咗後來，啲人陸續喺清章蔴雀上加添「六獨」、「十八番」、「無奇唔有」等食糊方式，形成咗新章蔴雀。


相比之下，香港蔴雀仍然維持傳統嘅清章打法。香港蔴雀跟廣東蔴雀亦都成爲咗兩支，有住唔同嘅規則，例如唔同嘅食糊牌型同番數計算。不過，由於香港蔴雀加添咗三番起糊、摸到尾呢啲規則，亦都增加咗新章嘅個別食糊牌型，所以現時香港蔴雀事實上係「新派清章」。


喺過去，香港市區同新界村落嘅番數計法有所差異，例如香港蔴雀而家普遍採用「三三制」，即係混一色、對對糊、小三元、花糊等都係以三番計。而過去新界村落嘅玩家沿用傳統「二二制」往往只計花糊做兩番。而事實上，香港蔴雀傳統係採用「二二制」，到後來才逐漸演變成「三三制」。


而隨住花牌嘅引入同及「三三制」嘅增值，使到舊時代嘅四番封頂制度嚴重失衡。花牌嘅引入使「一番」幾乎垂手可得，正花亦都計一番，無花亦都計一番。當正花同難度比較低嘅平糊，再加上幸運嘅自摸，三者複合起嚟，喺四番封頂嘅制度入面，威力強大。


有見及此，先加入清一色為「雙辣」打法，繼而封頂番數去到六番至八番，但同時又為咗避免雞糊牌泛濫，而加入「起糊制度」，初時為一番起糊，即係話食糊嗰陣手牌起碼要有一番，唔能夠雞糊。後來又發覺一番起糊「未夠喉」，嗰啲一番嘅牌型就算「造」到，亦都冇太大滿足感，所以逐漸演變成兩番、甚至三番起糊嘅玩法。


執位嘅做法有多種，比較簡單嘅做法就係喺蔴雀牌中攞出風牌「東、南、西、北」各一隻向下放，等四位玩家每人抽一隻，並按結果坐喺佢嘅「風位」上面。門風以逆時針計算，同指南針啱啱相反。比如某玩家坐喺東位，係噉佢嘅右邊係南位，左邊係北位，對面係西位。


入坐以後，四位玩家要將所有牌牌面向下放喺枱上，再將枱上嘅牌隨機「洗」一段時間，直到啲牌洗勻為止。然後，每人將其中36隻牌上下排成18棟，每棟兩隻，打橫排好，並推開一段距離。四個人都完成後，所有牌喺牌枱排得就似一個圍牆，所以呢啲牌亦稱為牌牆或牌山。


舊時嘅開門方法係先由莊家擲一粒骰決定開門方位，再由開門人擲多一粒，加起嚟決定跳過嘅數目。但係現代則一般直接由莊家擲兩或者三粒骰子，決定開門方位，同時決定跳過相應嘅棟數攞牌。數方位嗰陣，莊家應以自己作「1」，按逆時針順序數起。


於是，莊家要由北位嘅牌牆開門。佢必須喺北位牌牆中，由開始處順時針數起，跳過8棟牌開門，由第9棟開始攞起，進行配牌。要留意嘅係，由牌牆數牌、摸牌嘅順序係順時針方向，同打牌次序啱啱相反。初學者成日會搞錯方向，因此而攞錯牌。


配牌嗰陣，每人會一次攞兩棟，即四隻，然後到下家配牌，直到每人都有12隻為止。如果攞到超過第18棟，就銜接到上家嘅牌牆，保持順時針方向繼續配牌。跟住，莊家就會跳牌，喺牌牆頭頂攞一隻，跳過一棟，再攞一隻，之後每位閒家攞一隻。


配好牌後，各玩家可以分類整理手中嘅牌，整齊排列，審視牌勢。如果嗰時手中已有花牌，就要補花，即係由牌牆嘅尾端攞牌，攞牌數同花牌數一致。首先由莊家補花，如補上花牌，可以繼續補。跟住再由南家、西家、北家順次序補花。


由莊家打牌起，至北位玩家完成打牌，稱爲「一巡」。以包含8隻花牌嘅全副144隻麻雀嚟計，如果過程中冇人上、碰、槓牌，一局裏面應該有24巡。根據一般嘅規則，喺同一巡中，如果有其他玩家打出能夠令自己食糊嘅啲牌，但自己放棄咗食糊，就喺嗰巡內有另一位玩家打出同一張牌嗰陣，亦都唔可以嗌食糊，只能靠自摸，或者等其他玩家打出第二張可以食糊嘅牌。


有些規則入面，喺同一巡度，如果放棄咗其他玩家所打出嘅食糊牌，跟住落嚟有其他玩家打出同一搭子嘅其他組合牌，都唔可以食糊。例如自己手上已經有二萬、三萬，叫緊一萬同四萬。假如有其他玩家打出一萬而自己選擇唔食糊，噉再有其他玩家打出一萬或者四萬，都唔可以食糊，直至自己摸牌或者上、碰、槓牌為止。


不過，假如另一玩家打出嘅牌會令自己得到多啲番數，就唔受呢個限制。例如自己手上嘅牌叫一萬同東風對碰，如果自己是東位或者打緊東圈，有其他玩家打出一萬而自己選擇唔食糊，噉另一玩家打出東風時自己就可以食糊，如果自己唔係東位或打緊東圈，番數冇變化，就都唔食得糊。


正常嘅蔴雀遊戲，以一雀爲基本單位。一雀入面有四圈，順序爲東圈、南圈、西圈、北圈。而每圈入面預設有四局。第一局比賽稱爲東圈東局，由東位嘅玩家擔任莊家。爲清楚計，玩家會將起莊牌同顯示住「東」嘅圈風器放喺第一局東位玩家前方。


如果嗰局由閒家贏咗，嗰局完結後，就會由本來坐喺南位嘅玩家擔任莊家，稱爲「過莊」，下一局就會係東圈南局，原來南位嘅玩家會變成東位，原來西位嘅玩家會變成南位，如此類推。過莊時，玩家會將圈風器移交畀下一家，放佢喺嗰局擔任莊家嘅玩家前面，但唔會移動起莊牌。


就係噉，東圈西局、東圈北局都依次完成咗，就會進入南圈之戰，再次由東位玩家擔任莊家，展開南圈東局。圈風器再次同起莊牌匯合，顯示嘅文字會由「東」變成「南」。順序完成咗南圈南局、南圈西局、南圈北局後，就進入西圈，如此推類。


洪濤早年喺山東醫學院畢業，之後喺羅馬尼亞科學院病毒學研究所獲博士學位。1971年，擔任中國醫學科學院流行病微生物學研究所助理研究員、副研究員、研究室副主任、醫科院電鏡室主任。1983年，擔任中國預防醫學科學院病毒學研究所副研究員、研究員、病毒形態室主任，主要研究人類B組輪狀病毒、出血熱病毒等。


2019年，梁晃維受反送中運動影響，投身中西區觀龍選區嘅地區工作，喺第6屆香港區議會選舉挑戰時任區議員民建聯楊開永，結果佢以五成得票率成功鍊贏對手楊開永，順利當選。2020年，佢參選第7屆香港立法會選舉嘅香港島選區地區直選，但因反對香港國家安全法，而畀選舉主任取消資格，2021年，佢因為泛民主派35+初選案，而被控「串謀顛覆國家政權」罪，被還柙到而家，4月尾劈炮。


明朝時，乾清宮有暖閣9間，分上、下兩層，共設床27張，畀後妃作進御之用。由於室、床眾多，皇帝每晚就寢嘅地方幾乎冇人知道，以防不測。雖然皇帝居住喺迷樓式嘅宮殿內，而且外面守備森嚴，但係仍然唔可以高枕無憂。


乾清宮重係清代皇帝死後停柩嘅地方，有「壽終正寢」之意。順治皇帝死喺養心殿，康熙皇帝死喺暢春園，雍正皇帝死喺圓明園，咸豐皇帝死喺避暑山莊，靈柩都被停放喺乾清宮，按照儀式祭奠後，轉至景山內嘅觀德殿，最後正式出殯，葬入皇陵。


清朝皇帝喺乾清宮舉行兩次千叟宴。第一次喺康熙六十一年，第二次喺乾隆五十年。第二次規模最大，有三千幾位六十歲以上嘅老人參加咗乾隆皇帝舉辦嘅宴會，包括大臣、官吏、軍士、民人、工匠等等。宴會嗰陣，乾隆皇帝召集一品大臣同埋年齡九十歲以上嘅老人到御座前賜酒，並賜予每人拐杖以及其他禮品。


乾清宮御座上方有一個匾，叫做正大光明匾。匾上「正大光明」四個字係順治皇帝手書。雍正皇帝創立秘密建儲制之後，建儲匣擺係正大光明匾後面。匣內藏咗皇帝選定並御筆親書嘅皇位繼承人個名，皇帝死咗之後，取下匣子由秘密指定嘅皇子即位。


諾沃克病毒，又叫諾如病毒、諾羅病毒，係一種可以搞到非細菌性急性腸胃炎嘅病毒。呢隻腸胃炎癥狀好輕，只係噁心、嘔吐、唔帶血嘅腹瀉同埋肚痛。病毒可以經食咗受污染嘅嘢飲嘢食、人同人嘢接觸、掂到受污染嘅嘢，同埋氣霧化嘅嘔吐物傳播。


百勝角站係港鐵將軍澳綫南綫上一個計劃過起嘅車站，喺將軍澳站同康城站之間，服務新界西貢區百勝角嗰頭，原本預計喺2009年起好開始用。不過百勝角改過規劃，居住人口密度減到唔能夠有足夠客量支持一個獨立港鐵站運作，所以最後無起。


2021年12月27號，一名28歲國泰空姐由美國返到香港之後獲豁免檢疫，傳染咗Omicron變種病毒畀同屋企嘅阿媽同埋阿哥。其後空姐阿媽去過維多利亞公園、銅鑼灣皇室堡嘅東海薈·拉斐特同埋天后陸田園餐廳小廚等地方跳舞或者食飯，產生多條傳播鏈，已經有第四代感染。


妹仔阿卿同少爺范俊傑青梅竹馬，之後俊傑去咗讀書，過咗幾年之後返鄉下探望姑媽，同阿卿重逢相戀，俊傑臨出發留學前阿卿重獻身畀俊傑。俊傑去咗留學，姑媽想辦法拆散佢兩個，呢個時候阿卿已經珠胎暗結，姑媽於是誣告阿卿同人私通，好彩有阿根救佢。


蘇蝦出世之後，阿卿到處搵俊傑，點知發現俊傑已經同表妹彭美玲結婚，阿卿好嬲。阿卿為咗生計淪落風塵，個仔又病死，之後更因為誤殺坐監，好彩有已成為律師嘅俊傑幫佢辯護脫罪。俊傑想同阿卿重拾舊歡，但係阿卿想自力更生。


班考遺址係泰國一個新石器時代遺址，代表得到泰國Tha Chin江到馬來半島啲新石器時代遺存嘅，啲遺存係以空三足斝作爲特徵，並可能戥石峽文化有拏褦。班考遺址可能反映到歷史上南亞語種禾人羣跟西南或者華南遷移到東南亞大陸一路到馬來半島嘅。


2011年2月，一個顧客喺西安華潤萬家文藝路店嘅熟食區盛放各類肉制品嘅玻璃櫃入面，發現一隻老鼠，個頭埋在食品堆入面不停咬。呢事被在場幾個顧客目擊，紛紛攞起手機影相。但嗰個顧客影相之後即刻被賣場保安帶走控制行動，顧客報警之後先被人放返出嚟。


記者訪問華潤萬家文藝路店總經理段昌林，段昌林表示，超市會銷毀櫃台入面嘅所有食品，並連夜消毒同檢查成間超市。至於顧客反映受到保安「粗魯對待」，段昌林話，超市規定禁止影相，可能雙方因此發生誤會，他對此表示歉意。


國力書院，因醜聞出名，疑親建制人士主導證書工廠。佢自香港代辦菲律賓比立勤國立大學，太歷國立大學海外課程，涉嫌為部分申請人偽造文書，以助客戶偽造修業期，取得該等菲律賓大學學士、碩士，同博士學位，被揭發香港嶺南大學好多高層都有份做國力管理層。


國力書院偽造文書醜聞，涉及多所接受大學教育資助委員會資助香港大專院校、香港警察同TVB藝人蔡思貝等人。喺2010年，一批只得中學學歷嘅警員之後經國力書院報讀學位課程嘅學生攞到學位後畢業，亦得到警隊刊物《警聲》報導。


呢個站最先喺2010年份地鐵規劃方案出現。嗰時地鐵方為咗解決科學城同智慧城當地啲交通唔方便，加上蘿崗同埋永和、廣州教育城一帶啲新城發展，及增城市區啲市民出行問題而重新攞返喺2008年規劃嘅4號綫北段方案嗰橛重向兩邊延長。


張曉明，江蘇泰興人，中國共產黨黨員、第十八屆中央候補委員、十九屆中央委員，做過香港中聯辦主任。中國人民大學法學院刑法專業畢業生、研究生、法學碩士。以前係國務院港澳事務辦公室副主任。2012年12月18號，開始協助中央同香港特區政府，出任中聯辦主任一職。


《尖子攻略》係香港無綫電視時裝電視劇，2008無綫節目精選第二季劇集之一。套劇用高清拍，監製張乾文。搵英皇教育補習先生蕭源同現代教育英文科導師 Patrick Chan 做顧問。另外，足球部分重搵埋香港甲組足球聯賽球隊康宏晨曦同埋和富大埔球員客串演出。


蔡誌恩香港城市大學會計系畢業，做過香港有線電視新聞、無綫新聞主播、節目主持、模特兒、審計師同空中服務員。做模特兒時經模特兒好朋友介紹，任職有線新聞主播。其後喺2006年轉職無綫新聞台做主播，亦會為部份內地新聞做幕後報道。


油麻地站少女跳軌傳說，係指1981年一名少年喺香港地鐵油麻地站跳落路軌，好多人當時以為搞出人命，但點知停車後完全無意外迹象，好多人誤以為係「集體撞邪」嘅事件，但後來傳媒人馮睎乾喺2019年3月，喺自己專欄寫文提及嘅時候，就收到讀者聯絡，話當年真係有人墮軌，但後來自己從月台離開咗。


喺1981年11月10號下晝1點半，一列由中環開去觀塘嘅地鐵駛入油麻地站嘅時候，車長突然見到一名着校服嘅女學生跳落路軌，當時等車嘅乘客目擊情況大叫司機停車。司機即時拉剎車掣，但列車仍然滑行，好多人都覺得個女學生應該被捲入車底，之後警察同消防到場拯救，地鐵亦暫停佐敦至旺角站嘅服務。


傳媒人馮睎乾喺2019年3月，喺自己專欄寫文提及事件，並且喺Facebook分享文章，之後有兩名表示認識女事主嘅人話，事主無死，當年生完BB後懷疑患上躁鬱症，身穿白衣墮軌，但匿埋到路軌中間而無被車過，之後返回月台離開。


手臂以雙手劃大圈喺頭前至大腿處劃水前進。蝶式基本技術特徵係雙手同時劃水一次、打腿兩次，腰腿作海豚式擺動。雙手一定要同步動作，唔可以有前後或交叉動作，腿部一定要同時一齊打腿，唔可以踢自由式腳或用蛙式腳。


蝶式參賽者嘅雙手一定要同時喺水面上前移同喺水面下划水。喺出發同轉身之後，泳手嘅身體一定要保持背脊向上，膊頭成水平，雙腿嘅動作亦要同時進行。規則雖然容許雙腳上下同時擺動，雙腿同雙腳亦唔需要同一水平，但係唔可以用雙腿或雙腳交替打水嘅動作。


Loline底盤設計係源自Bristol Lodekka，喺1956年由Bristol授權丹尼士生產。Loline最初只得尾門版，1958年推出擁有平坦下層車廂地台嘅前門版Loline二型，1960年再由Loline二型發展出Loline三型，並取代Loline同埋Loline二型。


香港嘅中華巴士喺1960年代初決定引入雙層巴士之後，就訂咗兩架丹尼士Loline巴士，但最終只得一架配Northern Counties車身嘅Loline三型喺1962年交貨，巴士喺1963年1月22號投入服務，成為香港島第一架雙層巴士。


翁章梁係臺灣政治人，嘉義縣義竹鄉人，民主進步黨籍，現任嘉義縣縣長。曾經擔任野百合學運總指揮、行政院農業委員會副主任委員、嘉義縣政府社會局局長、民進黨文宣部副主任、民進黨青年部主任、臺南縣縣長陳唐山秘書、臺中市政府新聞室專員、嘉義縣政府秘書兼人力發展所所長。


2017年10月25號，翁章梁喺學運世代戰友，包括時任臺中市市長林佳龍、時任立法委員陳其邁、社會民主黨召集人范雲、臺南市議會議員林宜瑾、屏東縣立法委員鍾佳濱等人嘅陪同下召開記者會，正式宣布參選2018年嘉義縣縣長。


啟晴邨，香港公共屋邨之一，喺九龍啟德沐虹街十二號，英文叫Kai Ching Estate。行政上歸九龍城區，香港房屋委員會劃入九龍西。二〇一三年入伙。屋宇設計為非標準型。一共有六座，分別係康晴樓、樂晴樓、欣晴樓、賞晴樓、滿晴樓、悅晴樓。


Bristol Commercial Vehicles嘅歷史可以追溯到1908年，當年Bristol Tramways & Carriage Company巴士公司出第一架巴士。喺第一次世界大戰期間Bristol巴士停產，間廠曾經改出軍用飛機。


1931年，Bristol俾巴士集團Tilling Group收購。第二次世界大戰期間，Bristol間廠又再改出軍用飛機，不過去到1944年，Bristol獲英國政府批准出K型雙層巴士，巴士生產喺戰後逐步回復正常。


1948年，Bristol被國有化，之後佢嘅銷售對象就局限喺國營公司。1955年Bristol Tramways & Carriage Company巴士生產業務分拆為Bristol Commercial Vehicles公司。


1965年10月，Bristol嘅四分之一股權賣咗畀利蘭，自此佢嘅銷售對象再冇限制。1969年，利蘭喺Bristol嘅持股量增至一半，另一半就由國營嘅National Bus Company持有。1982年英國利蘭買晒Bristol全部股權。


東吳大學係一間喺臺灣臺北市嘅私立大學，簡稱「東吳」。佢係一間以教學為主嘅大學。學校嘅前身係美國監理會喺清朝光緒二十六年喺江蘇蘇州成立嘅「東吳大學堂」，之後喺臺灣臺北市再度成立。而家嘅東吳大學有兩個校區，分別係「外雙溪校區」同「城中校區」，位置靠近臺北市嘅政治、經濟同文化中心。


方泳琳，前名方詠琳，係香港女模特兒同演員，屬宏寰文化傳播旗下藝人。佢係一位籃球員，最擅長係射3分波，亦曾經係香港女子乙組籃球隊「悠悠」嘅成員，所以被外界稱為「籃球女神」同「籃球界陳妍希」。因樣子甜美，形象健康，甚得廣告商愛戴，尤其係運動品牌，所以喺網上經常見到佢為運動品牌宣傳。


航空母艦係一種以搭載艦載機為主要武器嘅軍艦，艦體通常擁有供固定翼飛機起降使用嘅巨大甲板同座落於左右其中一側嘅島式艦橋。航艦係航空母艦戰鬥群嘅核心，艦隊中嘅其它船隻提供其保護同供給畀，而航母則提供空中支援同遠程打擊能力。


航空母艦起源於第一次世界大戰期間飛機作戰能力實用化後嘅影響，喺各國航空技術進步、進而使陸基飛機有能力攻擊地面目標嘅同時，海軍亦用飛機來進行偵查與攻擊敵軍偵察機，因此出現咗專門供水上飛機整備與其它雙翼機起飛嘅水上飛機母艦。


一戰後，各大海軍強國主要仍維持著崇尚排水量大、裝載大口徑艦砲軍艦嘅大艦巨砲主義，但即使如此仲係有唔少軍事理論家提倡將飛機用於攻擊軍艦嘅作法，因此研製出多種形式嘅航空母艦、奠定未來海空兵力嘅發展。 第二次世界大戰爆發後，航艦嘅重要性日益浮現，而喺珍珠港事件以及馬來亞海戰嘅結果中顯示，大型軍艦喺飛機嘅空中攻擊下十分脆弱，大艦巨砲主義亦因此走向終結，到咗戰爭後期仲出現瞭如雷伊泰灣海戰此類嘅航艦大戰。


二戰結束後，航空母艦嘅地位一度因為核武器嘅出現而產生爭議與討論，特別係喺受到核子武器攻擊下嘅生存能力，但到咗韓戰後又恢復咗其重要性，世界形成以美國為首嘅航艦武力對抗蘇聯水面艦艇部隊嘅格局，航空母艦更係參與咗世界各地嘅局部衝突與代理戰爭。